SunOnline: Rasoolaa ah furassaara kuraanama umurah jalah levey gothahah Qanoon islaahu kuran jehey: Dr. Jameel\nރަސޫލާއަށް ފުރައްސާރަކުރާނަމަ އުމުރަށް ޖަލަށްލެވޭގޮތަށް ގާނޫނު އިސްލާހުކުރަންޖެހޭ: ޑރ. ޖަމީލް\nމުހައްމަދު އައުޒަމް 21 Jan 2019, 08:55\nޑރ. ޖަމީލް. ރަސޫލާއަށް ފުރައްސާރަކުރާނަމަ އުމުރަށް ޖަލަށްލެވޭގޮތަށް ގާނޫނު އިސްލާހުކުރަންޖެހޭ ކަމަށް އޭނާ ވިދާޅުވި-- ސަން ފޮޓޯ: ފަޔާޒް މޫސާ\nކީރިތި ރަސޫލާއަށް ފުރައްސާރަކުރާ މީހުން އުމުރަށް ޖަލަށް ލެވޭގޮތަށް ގާނޫނު އިސްލާހުކުރަން ޖެހޭކަަމަށް ކުރީގެ ނާއިބު ރައީސް ޑރ. މުހައްމަދު ޖަމީލް އަހުމަދު ވިދާޅުވެއްޖެއެވެ.\nވީޓީވީގެ ފަސްމަންޒަރު ޕްރޮގްރާމްގައި ރޭ ވާހަކަ ދަައްކަވަމުން ޑރ. ޖަމީލް ވިދާޅުވީ، ހިފެހެއްޓުމެއްނެތި މިނިވަންކަން އޮންނަ އެއްވެސް ގައުމެއް ދުނިޔޭގައި ނޯންނަ ކަމަށެވެ. އަދި އެކި ދީންތައް އޮންނަ، ދުނިޔޭގެ އެކި ގައުމުތަކުގައިވެސް އެގޮތަށް ދީނަށް ފުރައްސާރަކޮށް އުޅޭނަމަ އެ ގައުމުތަކުގެ މުޖުތަމައުންވެސް ދެކޭގޮތް ވަރަށް ތަފާތުކަމަށެވެ. އަދި އެކަން ހުއްޓުވުމަށް އެގައުމުތަކުގައިވެސް ގާނޫނުތައް ހުންނަކަމަށް ޑރ. ޖަމީލް ވިދާޅުވިއެވެ.\nޖަމީލް ވިދާޅުވީ ރާއްޖޭގެ ގާނޫނުއަސާސީގައި ރާއްޖޭގެ ދީން ކަމުގައި ބަޔާންކޮށްފައިވަނީ އިސްލާމް ދީން ކަމަށެވެ. އަދި ފުލުހުންގެ މުއައްސަސާއަށް އިޝާރަތްކުރައްވައި ޖަމީލް ވިދާޅުވީ ގާނޫނާ ހިލާފަށް ކަމެއް ކުރާތަން ފެންނަނަމަ ފުލުހުންވެސް އެކަން ހުއްޓުވަން ޖެހޭނެ ކަމަށެވެ.\n" ފުލުހުން ބަޔާން ނެރެވިދާނެ ދެއްތޯ. ފުލުހުންގެ ތެރެއިންވެސް ކަންތައްތައް ނުކުރާ ވާހަކައެއްވެސް ނޫން އިނގޭތޯ. އެހެންނަމަވެސް މާނަވީ ގޮތެއްގައި ކަންތައްތަކަށް ފިޔަވަޅު އަޅަން ޖެހެނީ އެ ކަންތައްތައް ހުއްޓުވަން. އައިސްފަ ސުވާލުކޮށްފަ މިމީހާއާ ސުވާލުކުރަންވެގެން ކޮންމެވެސް ޝޭހަކުވެސް އެތަނަށް ގެންގޮސްފަ ހަމަހަމަކަން ދައްކާލަން. މި ސަކަރާތް ޖެހުން ހުއްޓާލަން ޖެހޭ،" ޑރ. ޖަމީލް ވިދާޅުވިއެވެ.\nޑރ. ޖަމީލް ވިދާޅުވީ ކޮންމެ ސަރުކާރެއް އައިސްވެސް ފުލުހުންގެ މުއައްސަސާ އަލުން ޒިންމާދާރުވާނެ ކަމަށް ބުނެ ބަޔާންތައް ނެރޭ ކަމަށާއި އެހެން ނަަމަވެސް މިހާރުވެސް އެ މުއައްސަސާ ފެނިގެން ދަނީ ގޮނޑި ކޮއްކޮއެއް ގޮތަށްކަމަށެވެ. އަދި މިހާރު ދީނީ ފުރައްސާރަކުރުން ގޮސްފައި އޮތް ހިސާބުން، އެކަން ހުއްޓުުވުމަށް އެފަދަ ފަރާތްތަކާ މެދު ދައުވާކޮށް ފިޔަވަޅު އަޅަން ޖެހޭނެ ކަމަށެވެ.\nއޭނާ ވިދާޅުވީ މިހާރު ރާއްޖޭގައި ިއުޅެނީ ވަރަށް ނުރައްކާތެރިކަމެށް ފަށަން ކަމަށާއި އަދި މިހާރު އެ މަސައްކަތް ކުރަނީ ވަކި މިންވަރަކަށް ދީނީ ފުރައްސާކުރުން ފަދަ ކަންތައް ޖައްސައި އެކަން އެއްވެސް ކަމެއް ނޫންކަމަށް ހަދައި އެކަމަށް ދިވެހިން ހޭނުވުމަށް ކަމަށެވެ. އަދި ކުރިއަށް އޮތް މަރުހަލާގައި ރާއްޖޭގައި ފާޅުގައި އެކި ދީންތަކަށް ގޮވާލާނެ ކަމަށްވެސް ޑރ. ޖަމީލް ވިދާޅުވިއެވެ.\nއިސްލާމް ދީނަކީ ރާއްޖެއަށް ލިބިފައިވާ އެންމެ ބޮޑު ނިއުމަތްކަމަށާއި އަދި ކުރިއަށް އޮތް ތަނުގައި އެ ނިއުމަތް ހިފެހެއްޓުމަށް ދީނަށް ފުރައްސާރަކުރާ ފަރާތްތަކާ މެދު ހަރުކަށި ފިޔަވަޅު އަޅަން ޖެހޭ ކަމަށް ޑރ. ޖަމީލް ވިދާޅުވިއެވެ. އަދި އެކަން ނުވާނަމަ މަޖިލިސް ތެރެއިން ޖަވާބުދާރީ ކުރަން ޖެހޭ ކަމަށްވެސް އޭނާ ވިދާޅުވިއެވެ.\nއަދި އެކަން އެގޮތަށް ނުވާނަމަ" ބްލެސްފަމީ" ފަދަ ގާނޫނު ރާއްޖެއަށް ގެނެސް މިހާރު ހުރި ގާނޫނުތައް ހަރުކަށިކޮށް ރަސޫލާއަށް ފުރައްސާރަކުރާނަމަ އުމުރަށް ޖަލަށް ލެވޭނެގޮތަށް ގާނޫނުތައް ބަަދަލުކުރަން ޖެހޭ ކަމަށް ޑރ. ޖަމީލް ވިދާޅުވިއެވެ.\nދީނަށް ފުރައްސާރަކުރުމާ ދެކޮޅަށް ޕާކިސްތާނު ފަދަ ގައުމުތަކުގައި " ބްލެސްފަމީ" ގެ ނަމުގައި ވަކި ގާނޫނެއް އޮވެއެވެ. އަދި އެ ގާނޫނުތަކުން ދަށުން މަރުގެ ހުކުމްވެސް އެފަދަ ފަރާތްތަކަށް އިއްވެއެވެެ.


ހެޔޮކަމާއި ބަރަކާތުން ފުރިގެންވީ ދުވަސްދުވަސްތަކާއި ރޭތައް އަލްވަދާޢު ކިޔައިފިއެވެ. ބަރަކާތްތެރި ރަމަޟާން މަސް ފާއިތުވެ ހިނގައްޖެއެވެ. މިމާތް މައްސަރުގައި ﷲގެ ޙަޟްރަތުން ޘަވާބާއި ދަރުމައަށް އެދި ރޯދަހިފައި، ރޭ އަޅުކަންކޮށް، ޤުރްއާން ކިޔަވައި، އިޢްތިކާފަށްތިބެ، އަދި މިނޫނަސް ﷲގެ ޙަޟްރަތުން ދަރުމައާއި ޘަވާބަށް އެދިގެން، ހެޔޮކަންތައްތައް ކުޅަ މީހުންނަށް އުފާވެރިކަން ހުއްޓެވެ. ރަމަޟާން މަހުން އެއްވެސް މިންވަރެއްގެ މަންފާއެއް ޙާޞިލު ނުކުރެވުނު މީހާއީ އެންމެހައި ހެޔޮކަމަކުން މަޙުރޫމްވެގެންވީ މީހެކެވެ. އެހެނަސް، އެފަދަ މީހާވެސް ﷲ ގެ ރަޙްމަތުން އުއްމީދު ކަނޑާލާކަށް ނުވެއެވެ. ތައުބާވުމުގެ ފުރުޞަތު އޭނާގެ ކުރިމަތީގައި ވެސް އެބައޮތެވެ. ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރައްވާފައިވެއެވެ. "كُلُّ بَنِيْ آدَمَ خَطَّاءٌ وَخَيْرُ الْخَطَّائِيْنَ التَّوَّابُوْنَ" މާނައީ"ކޮންމެ އާދަމުގެ ދަރިއަކީ ވެސް ފާފައެއް ކުރެވިދާނޭ މީހެކެވެ. އަދި ފާފަކުރާމީހުންގެ ތެރެއިން އެންމެ ހެޔޮކަން ބޮޑުވެގެންވަނީ، އެބައިމީހުން ކުރެ ތައުބާވާމީހުންނެވެ."<?xml:namespace prefix = o ns = "urn:schemas-microsoft-com:office:office" />\nއާނއެކެވެ. އަނެއްކާވެސް އަޅުގަނޑުމެންގެ ކުރިމަތީގައި މިވަނީ ބަރަކާތްތެރި، އިތުރު ދުވަސްތަކެކެވެ. ހަދުވަހު ރޯދަ ހިފުމަކީވެސް އެހާމެ ދަރުމައާއި ޘަވާބު ލިބެނިވި އަޅުކަމެކެވެ. ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރެއްވިއެވެ. مَنْ صَامَ رَمَضَانَ ثُمَّ أَتْبَعَهُ بِسِتٍّ مِنْ شَوَّالَ كَانَ كَصِيَامِ الدَّهْرِ" [رَوَاهُ مُسْلِمٌ] މާނައީ"ރަމަޟާން މަހު ރޯދަ ހިފުމަށްފަހު، ޝައްވާލު މަހުން ހަދުވަހު ރޯދަ ހިފައިފި މީހާ މުޅި ޢުމުރު ރޯދަހިފި މީހެއް ފަދައެވެ. އެބަހީ، މުޅި އަހަރު ދުވަހު ރޯދަ ހިފިފަދައެވެ. އެހެނީ، ކޮންމެ ހެޔޮކަމަކަށް ﷲ ދިހަ ދަރުމަ ދެއްވައެވެ. އެހެންކަމުން، މުޅި ރަމަޟާންމަހު ރޯދަ ހިފުމުން 300 ދުވަހު ރޯދަ ހިފުމުގެ ޘަވާބު ޙާޞިލުވެގެންދާއިރު، އިތުރު ހަދުވަހު ރޯދަ ހިފުމުން 60 ދުވަހު ރޯދަހިފުމުގެ ޘަވާބު ލިބެއެވެ. އެހެންކަމުން މުޅި އަހަރު ރޯދަ ހިފުމުގެ ޘަވާބު ލިބިގެންދެއެވެ.\nރަމަޟާން މަސް ފާއިތުވެ ގޮސް، މިއަދު މިވަނީ ބަރަކާތްތެރި ފިޠުރު ޢީދު އަޅުގަނޑުމެންނާ ބައްދަލުވެފައެވެ. މިބަރަކާތްތެރި ޢީދުގެ ތަހުނިޔާ ރާއްޖޭގެ އެންމެހައި ލޮބުވެތި ރައްޔިތުންނަށް ފޮނުވަމެވެ. އަޅުގަނޑުމެން އެންމެންގެ އަޅުކަން ޤަބޫލުކުރެއްވުން އެދި ﷲ އަށް ދުޢާކުރާ ޙާލުގައެވެ. ޢީދު ދުވަހަކީ، މުސްލިމުން އެއްބަޔަކު އަނެއްބަޔަކަށް ހިތްހެޔޮކަން ފާޅުކޮށް، އެއްބަޔަކު އަނެއްބަޔަކާ ބައްދަލުކޮށް، ދުވަހުގެ ތަހުނިޔާ ބަދަލުކޮށް، އުފާފާޅުކޮށް އުޅުމުގެ ދުވަހެކެވެ. އަނަސްގެފާނުގެ އަރިހުން ވާރިދުވެގެން ވެއެވެ. ރަސޫލު ﷲ ޞައްލަﷲ ޢަލައިހި ވަސައްލަމް މަދީނާއަށް ވަޑައިގަތްއިރު، އެތާނގެ އަހްލުވެރިން ޢީދުގެ ގޮތުގައި އުފާފާޅުކޮށް ފާހަގަކޮށްއުޅޭ ދެދުވަހެއް އޮވެއެވެ. އެހިނދު އެކަލޭގެފާނު ޙަދީޘްކުރެއްވިއެވެ. އުފާފާޅުކޮށް ކުޅިވަރުކުޅެ އެޅޭ ދެދުވަހެއް، މީގެކުރިން ތިޔަބައިމީހުންނަށް އޮތެވެ. އެހެނަސް، އެއަށްވުރެ ރަނގަޅު ދެދުވަހެއް ﷲ ތިޔަބައިމީހުންނަށް ކަނޑައަޅުއްވައިފިއެވެ. އެއީ، ފިޠުރު ޢީދު ދުވަހާއި އަޟްޙާ ޢީދު ދުވަހެވެ".\nޢީދު ދުވަހުގައި ކުރެވޭ އެންމެމުހިއްމު ކަމަކީ ޢީދު ނަމާދު ކުރުމުވެ. ފެންވަރައި ޠާހިރުވެގެން ތިމާއަށް ލިބުނު އެންމެ ރިވެތި ހެދުމެއް ލައިގެން މީރުވަސް ދުވާ ހުވަދެއް ލައިގެން ޢީދު ނަމާދަށް ދިޔުމަށް ޚާއްޞަ ސަމާލުކަމެއް ދޭން ވާނެއެވެ. އަންހެނުންނާއި ފިރިހެނުންނާއި ކުޑަ ކުދިންނާއި ހުރިހާ އެންމެން މިނަމާދުގައި ބައިވެރިވުން މޮޅު އިތުރުވެގެން ވެއެވެ. މިދުވަހުގައި، މިސްކިތްތަކުގައްޔާއި ބާޒާރުތަކުގައްޔާއި މަގުތަކުގައި، ޢީދު ތަކުބީރު ކިޔުން ސުންނަތް ވެގެންވެއެވެ.\nޢީދުގެ އުފާފާޅުކުރުމުގެ ގޮތުން ކުޅިވަރުކުޅެ، އެއްބަޔަކު އަނެއްބަޔަކަށް ކާންދީ ހެދުމާއި ހަދިޔާ ބަދަލުކޮށް ހެދުމީވެސް، ޢީދުގެ އުފަލުގެތެރޭގައި އޮންނަކަމެކެވެ. އެހެނަސް، މުސްލިމުން ކުރާ ކޮންމެކަމެއްގައިމެ، އިސްލާމް ދީނުގެ ގިއުގަނޑުގެ ތެރޭގައި ހިފެހެއްޓުމަށް ސަމާލުވާން ވާނެއެވެ.\nމިހާތަނަށް މި ލިޔުން ކިޔާފައިވަނީ 31 ފަހަރު


Mi Mahu Ehmme Gina Fathuruverin Aiee India In, Eiee 8,514 Fathuruverin\nމިމަހު އެންމެ ގިނަ ފަތުރުވެރިން އައީ އިންޑިއާއިން، އެއީ 8،514 ފަތުރުވެރިން\nބޮލީވުޑްގެ މަޝްހޫރު ފިލްމީތަރި ޝިލްޕާ ޝެޓީ އާއިލާއާއެކު ރާއްޖޭގެ ރިސޯޓެއްގައި --\nމިމަހުގެ މިހާތަނަށް ބަލާއިރު ރާއްޖެ އަށް އެންމެ ގިނަ ފަތުރުވެރިން އައި ގައުމަކަށް އަވަށްޓެރި އިންޑިއާ ވެއްޖެއެވެ.\nމި މަހުގެ އެއްވަނަ ދުވަހުން ފެށިގެން މި މަހުގެ 15ވަނަ ދުވަހާއި ހަމައަށް ރާއްޖެ އައިސްފައިވާ ފަތުރުވެރިންގެ އަދަދާއި ވަކިވަކި ދުވަސްތަކުގައި ފަތުރުވެރިން ރާއްޖެ އައި މިންވަރާއި ގުޅޭ ތަފާސް ހިސާބުތަކެއް މޯލްޑިވްސް އިމިގްރޭޝަން އިން ވަނީ އާއްމު ކޮށްފައެވެ.\nއެ ތަފާސް ހިސާބުތަކުން ދައްކާ ގޮތުގައި ވޭތުވެދިޔަ 15 ދުވަހުގެ ތެރޭގައި ރާއްޖެ އަށް އެންމެ ގިނަ ފަތުރުވެރިން ޒިޔާރަތް ކުރި ގައުމަކަށް ވެފައި ވަނީ އަވަށްޓެރި އިންޑިއާއެވެ. އެ ގައުމުން އެކަނިވެސް ވޭތުވެދިޔަ 15 ދުވަހުގެ ތެރޭގައި 8،514 ފަތުރުވެރިން ވަނީ ރާއްޖެ އައިސްފައެވެ. ވޭތުވެދިޔަ 15 ދުވަހުގެ ތެރޭގައި އެންމެ ދުވަހެއްގައި ވެސް އިންޑިއާގެ ފަތުރުވެރިން ރާއްޖެ ނާންނަ ދުވަހެއް ނެތެވެ. އެންމެ ގިނަ ފަތުރުވެރިން އިންޑިއާ އިން އައިސްފައި ވަނީ މި މަހުގެ 13ވަނަ ދުވަހުއެވެ. އެދުވަހު އެގައުމުން އެކަނިވެސް 935 ފަތުރުވެރިން ވަނީ ރާއްޖެ އައިސްފައެވެ.\nތަފާސް ހިސާބުތަކުން ދައްކާ ގޮތުގައި ދެވަނަ އަށް އެންމެ ގިނަ ފަތުރުވެރިން އައި ގައުމަކީ ޔޫކޭއެވެ. އެގައުމުން މި މަހުގެ ފުރަތަމަ 15 ދުވަހުގެ ތެރޭގައި 6،348 ފަތުރުވެރިން ވަނީ ރާއްޖެ އައިސްފައެވެ. އެގައުމުން ވެސް އެންމެ ގިނަ ފަތުރުވެރިން ރާއްޖެ އައި ކަމަށް ދައްކަނީ މި މަހުގެ 13ވަނަ ދުވަހުއެވެ. އެ ދުވަހު އެގައުމުން ވަނީ 842 ފަތުރުވެރިން އައިސްފައެވެ.\nތިންވަނަ އަށް އެންމެ ގިނަ ފަތުރުވެރިން މި މަހުގެ ފުރަތަމަ 15ގައި ރާއްޖެ އައިސްފައި ވަނީ ރަޝިޔާ އިންނެވެ. އެގައުމުން 6،048 ފަތުރުވެރިން ރާއްޖެ އައިސްފައިވާ ކަމަށް އިމިގްރޭޝަންގެ ތަފާސް ހިސާބުތަކުން ދައްކައެވެ. މި މަހުގެ ފަސްވަނަ ދުވަހާއި 12ވަނަ ދުވަހު އެގައުމުން ވަނީ ގިނަ އަދަދެއްގެ ފަތުރުވެރިން ރާއްޖެ އައިސްފައެވެ.\nތަފާސް ހިސާބުތައް ދައްކާ ގޮތުގައި މި މަހުގެ ފުރަތަމަ 15ގައި ރާއްޖެ އަށް ވަނީ 36،731 ފަތުރުވެރިން އައިސްފައެވެ.\nކޮވިޑް19 އާއި ގުޅިގެން ރާއްޖޭގެ ބޯޑަރު ބަންދުކުރީ މިދިޔަ މާޗު މަހުގެ ތެރޭގައެވެ. އޭގެ ފަހުން ރާއްޖޭގެ ބޯޑަރު އަލުން ހުޅުވާލީ ޖުލައި މަހުގެ 15ވަނަ ދުވަހުއެވެ. ބޯޑަރު ހުޅުވާލި ފަހުން ރާއްޖޭގެ އިގްތިސޯދުގެ މައިނާރު ކަމަށްވާ ފަތުރުވެރިކަން އަންނަނީ ވަރަށް ބޮޑަށް ރަނގަޅުވަމުންނެވެ.\nއެގޮތުން ދުވާލެއްގެ މައްޗަށް ރާއްޖެ އަންނަ ފަތުރުވެރިންގެ އަދަދު ވެސް އަންނަނީ ރަނގަޅުވަމުންނެވެ. ރިސޯޓުތަކާއި ގެސްޓު ހައުސްތައް ފަދަ ތަންތަނުގެ އޮކިއުޕެންސީ ރަނގަޅުވަމުން އަންނަކަން ފާހަގަކޮށްލެވެއެވެ.


މަޖާލިސް ޝަހްރު ރަމަޟާން – ސޯޅަވަނަ މަޖްލިސް – DhiSalafiyyah\nމަޖާލިސް ޝަހްރު ރަމަޟާން – ސޯޅަވަނަ މަޖްލިސް\n23/06/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nޙަމްދުހުރީ ﷲއެވެ. އެއިލާހީ ފާފަތަކާއި ކުށްތައް ފުއްސަވައި އިލާހެވެ. އަދި ނުރަނގަޅު މީހުންގެ ފާފަތައް ވަންހަނާކޮށްދެއްވާ އަދި އެފާފަތަކަށް ޢަފޫކުރައްވާ އިލާހެވެ. އެއިލާހުގެ ޙަޟުރަތުން ހިމާޔަތަށް އެދިއްޖެމީހަކު ފަލާހާ ކާމިޔާބު ވެއްޖެއެވެ. އަދި އެއިލާހާ މުޢާމަލާތް ކޮށްފިމީހަކު ފައިދާ ލިބިގަންނަ ހުއްޓެވެ. އެއިލާހު ތަނބަކާއި ނުލައި އުޑު އުފުއްލެވިއެވެ. ދެންފަހެ ވިސްނާ ބަލާހުށިކަމެވެ. އަދި އެއިލާހު ވާރޭ ތިކިތައް ވެއްސަވައެވެ. އެހާރުން ވިނަތައް ފެނުގައި ފަތައެވެ. ހަނަފަސްކަމަށް ފަހުގައި ތިޔާގިކަމުގެ ދުވަސްވަރު، ނަޢަސޫފިތައް އަމިއްލައަށް ވިނަކައި އުޅެއެވެ. އަދި އެއްފަތް އަނެއްފަތް މަތީގައި ތަސްބީޙަ ކިޔާޙާލުގައި ލެއްވެވިއެވެ. އަދި އެއިލާހު މުއްސަނދި ކުރައްވާ ފަޤީރު ކުރައްވައެވެ. ފަހަރެއްގައި ފަޤީރުކަން މުއްސަނދިކަމަށްވުރެ ހެޔޮވެދާނެއެވެ. ބޮޑާކަމާއި ކިބުރުވެރިކަމުގެ ސަބަބުން ނުބައި ޢަމަލުތަކުގެ ތެރެއަށް ވެއްޓިގެންދަނީ ކިތައްކިތައް މުއްސަނދިން ހެއްޔެވެ. ޤާރޫނަކީ އެތައް މުދާތަކެއްގެ ވެރިއެކެވެ. އެހެނެއްކަމަކު އޭނާ ކުޑައެތިކޮޅެއްވެސް ހޭދައެއް ނުކުރެއެވެ. އޭނާއަށް އެވާ ޣާފިލުކަމުން ހޭލުމަށް އޭނާއަށް އެންގުނެވެ. އެހެންނަމަވެސް އޭނާ އެޣާފިލުކަމަކުން ނުހޭލިއެވެ. އަދި އޭނާގެ ޤައުމުގެ މީހުން އޭނާގެ ކައިރީގައި ކަލޭ ފޮނިނުވާށޭ ބުނެ ބަދުބަސް ބުނިއިރު އޭނާއަކަށް އެއަކުން ފައިދާއެއް ނުކުރިއެވެ. ހެނދުނާއި ރޭގަނޑު ވާހާ ހިނދަކު އަހަރެން އެއިލާހަށް ޙަމްދު ކުރަމެވެ. އަދި ﷲ މެނުވީ ޙައްޤުވެގެން އަޅުކަންވެވޭ އެހެން އިލާހަކު ނުވާކަމަށް އަޅު ހެކިވަމެވެ. އެއިލާހީ ފުދިވޮޑިގެންވާ ދީލަތިވަންރަ އިލާހެވެ. އަދި އެއިލާހު ތަނަވަސް ވެގެންވާ ދެއްވުންތައް އެއިލާހުގެ އަޅުންނަށް އިމްތިނާނު ކުރެއްވިއެވެ. އަދި މުޙައްމަދުގެފާނަކީ އެއިލާހުގެ އަޅާ އަދި ރަސޫލާކަމަށް އަޅު ހެކިވަމެވެ. އެކަލޭގެފާނަކީ އެކަލޭގެފާނުގެ ނަފްސާއި މުދަލުން ﷲއަށްޓަކައި ދީލަތިވެވަޑައިގެންނެވި ކަލޭގެފާނެވެ. އަދި ޙައްޤު ބަޔާންކޮށްދެއްވައި އެޙައްޤު ތަފްޞީލުކޮށްދެއްވިއެވެ. އެކަލޭގެފާނުގެ މައްޗަށް ޞަލަވާތް ލައްވާށިއެވެ. އަދި އެކަލޭގެފާނުގެ ޞާޙިބާ އަބޫ ބަކުރުގެފާނުގެ މައްޗަށްވެސް ޞަލަވާތް ލައްވާށިއެވެ. އެކަލޭގެފާނަކީ ޤާއިމްވެ ހުންވާއިރުވެސް އަދި ދަތުރުމަތީގައިވެސް ރަސޫލުﷲ ޞައްލަﷲ ޢަލައިހި ވަސައްލަމަ އާއި އެކު ހުންނެވި ބޭކަލެކެވެ. އަދި ޢުމަރުގެފާނުގެ މައްޗަށް ޞަލަވާތް ލައްވާށިއެވެ. އެކަލޭގެފާނަކީ ދީނަށް ޢިއްޒަތް ދެއްވުމަށްޓަކައި ވަރުބަލިވާނދެން މަސައްކަތް ކުރެއްވި ބޭކަލެކެވެ. އަދި ޢުޘްމާނުގެފާނުގެ މައްޗަށް ޞަލަވާތް ލައްވާށިއެވެ. އެކަލޭގެފާނަކީ ﷲގެ މަގުގައި ގިނަގިނައިން ހޭދަކުރައްވައި މީސްތަކުން އިސްލާޙު ކުރެއްވި ބޭކަލެކެވެ. އަދި ރަސޫލާ ޞައްލަﷲ ޢަލައިހި ވަސައްލަމަގެ ބޮޑުބޭބޭގެ ދަރިކަލުން ޢަލީގެފާނުގެ މައްޗަށް ޞަލަވާތް ލައްވާށިއެވެ. އެކަލޭގެފާނަކީ އެކަލޭގެފާނާމެދު ހައްދު ފަހަނައަޅައިދިޔަ މީހުންނާއި އެކަލޭގެފާނަށް ކުޑައިމީސް ބަސް ބުނާ މީހުންގެ ކިބައިން އެންމެ ބޮޑަށް ބަރީއަވެވަޑައިގެންނެވި ބޭކަލެވެ. އަދި އެންމެހާ ޞަޙާބީންނާއި އެބޭކަލުންނަށް އިޙްސާންތެރިކަމާއެކު ތަބާވީހާބަޔަކަށް ޞަލަވާތް ލައްވާށިއެވެ. އަދި ގިނަގުނަވެގެންވީ ސަލާމުން ސަލާމް ލައްވާށިއެވެ.\nއަޚުންނޭވެ! ﷲ ތަޢާލާ ވަޙީކުރެއްވިއެވެ. ﴿وَمَا أُمِرُوا إِلَّا لِيَعْبُدُوا اللَّـهَ مُخْلِصِينَ لَهُ الدِّينَ حُنَفَاءَ وَيُقِيمُوا الصَّلَاةَ وَيُؤْتُوا الزَّكَاةَ وَذَٰلِكَ دِينُ الْقَيِّمَةِ﴾ [البينة:5] މާނައީ: “ބާޠިލުމަގުން އެއްކިބާވެތިބެ، ﷲއަށް އަޅުކަން ޚާލިޞްކުރާ ޙާލު، ﷲއަށް އަޅުކަންކުރުމަށާއި، ނަމާދު ޤާއިމު ކުރުމަށާއި، ޒަކާތްދިނުމަށް މެނުވީ، އެއުރެންނަށް އަމުރުކުރައްވާފައެއް ނުވެތެވެ. އަދި ސީދާވެގެންވާ ދީނަކީ އެއީއެވެ.” އަދިވެސް އެއިލާހު ވަޙީ ކުރެއްވިއެވެ. ﴿وَأَقِيمُوا الصَّلَاةَ وَآتُوا الزَّكَاةَ وَأَقْرِضُوا اللَّـهَ قَرْضًا حَسَنًا وَمَا تُقَدِّمُوا لِأَنفُسِكُم مِّنْ خَيْرٍ تَجِدُوهُ عِندَ اللَّـهِ هُوَ خَيْرًا وَأَعْظَمَ أَجْرًا﴾ [المزمل: 20 ] މާނައީ: “އަދި ތިޔަބައިމީހުން ނަމާދު ޤާއިމު ކުރާށެވެ! އަދި ތިޔަބައިމީހުން ޒަކާތް ދޭށެވެ! އަދި ރިވެތިވެގެންވާ ދަރަނިދިނުމަކުން ތިޔަބައިމީހުން ﷲއަށް ދަރަނިދޭށެވެ! (އެބަހީ: ﷲއަށްޓަކައި ހޭދަކުރާށެވެ!) އަދި ހެޔޮކަމުގެ ތެރެއިން، ތިޔަބައިމީހުންގެ އަމިއްލަ ނަފްސު ތަކަށްޓަކައި އިސްކުރާ ކޮންމެ ކަމެއްގެ ޘަވާބު، ﷲގެ ޙަޟުރަތުގައި ހެޔޮކަން ބޮޑުވެގެންވާތީއާއި، އަދި ދަރުމަ ބޮޑުވެގެންވާތީ ތިޔަބައިމީހުންނަށް ފެންނާނެތެވެ.” އަދިވެސް އެއިލާހު ވަޙީކުރެއްވިއެވެ. ﴿وَمَا آتَيْتُم مِّن رِّبًا لِّيَرْبُوَ فِي أَمْوَالِ النَّاسِ فَلَا يَرْبُو عِندَ اللَّـهِ وَمَا آتَيْتُم مِّن زَكَاةٍ تُرِيدُونَ وَجْهَ اللَّـهِ فَأُولَـٰئِكَ هُمُ الْمُضْعِفُونَ﴾[الروم: 39 ] މާނައީ: “އަދި މީސްތަކުންގެ މުދަލުން ރިބާގެ ގޮތުގައި އިތުރުވުމަށްޓަކައި ތިޔަބައިމީހުން ދިން އެއްޗެއް، ﷲގެ ޙަޟުރަތުގައި އިތުރުވެގެން ނުދާނެތެވެ. އަދި ﷲގެ ވަޖުހުފުޅު އެދިގެން ޒަކާތުގެ ގޮތުން ތިޔަބައިމީހުން ދިން އެއްޗަކާމެދު (ދަންނާށެވެ!) އިތުރުކުރާ ބަޔަކީ ހަމަ އެއުރެންނެވެ.” އަދި މިނޫންވެސް، ޒަކާތުގެ ފަރުޟުކަމާއި ވާޖިބުކަން އަންގައިދޭ އާޔަތްތައް ވަރަށް ގިނައެވެ.\nއަދި ޒަކާތް ވާޖިބުވެގެންވާކަމާމެދު އައިސްފައިވާ ޙަދީޘްތަކާމެދު ދަންނައެވެ. އޭގެ ތެރެއިން އިމާމު މުސްލިމް، ޢަބްދުﷲ ބުން ޢުމަރު ރަޟިޔަﷲ ޢަންހުމާ ގެ އަރިހުން ރިވާ ކުރައްވާފައިވާ ޙަދީޘް ހިމެނެއެވެ. ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. « بُنِىَ الإِسْلاَمُ عَلَى خَمْسَةٍ: عَلَى أَنْ يُوَحَّدَ اللَّهُ، وَإِقَامِ الصَّلاَةِ، وَإِيتَاءِ الزَّكَاةِ، وَصِيَامِ رَمَضَانَ، وَالْحَجِّ ». فَقَالَ رَجُلٌ: الْحَجِّ وَصِيَامِ رَمَضَانَ؟ قَالَ: لاَ. صِيَامِ رَمَضَانَ وَالْحَجِّ. މާނައީ: “އިސްލާމްކަން ބިނާވެގެންވަނީ ފަސްކަމެއްގެ މައްޗަށެވެ. އެއީ ﷲ އެއްކައުވަނތަ ކުރުމާއި، ނަމާދު ޤާއިމްކުރުމާއި، ޒަކާތް ދިނުމާއި ރަމަޟާންމަހުގެ ރޯދަ ހިފުމާއި ޙައްޖުވުމެވެ.” ފަހެ މީހަކު ދަންނަވައިފިއެވެ. “ޙައްޖަށްފަހު ރަމަޟާންމަހުގެ ރޯދަ ހެއްޔެވެ؟” ވިދާޅުވިއެވެ. ނޫނެކެވެ. “ރަމަޟާންމަހުގެ ރޯދަ އަދި ޙައްޖެވެ.” ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހުން ތިމަންކަލޭގެފާނު އަޑުއެއްސެވީ އެފަދައިންނެވެ.\nއަދި އެހެން ރިވާޔަތެއްގައި ވެއެވެ. ((شَهَادَةِ أَنْ لاَ إِلَهَ إِلاَّ اللَّهُ وَأَنَّ مُحَمَّدًا رَسُولُ اللَّهِ)) މާނައީ: “ﷲ މެނުވީ ޙައްޤުވެގެން އަޅުކަންވެވޭ އެހެން އިލާހަކު ނުވާކަމަށާއި މުޙާއްމަދުގެފާނީ އެއިލާހުގެ ރަސޫލާކަމަށް އަޅުހެކިވަމެވެ.”\nފަހެ ޒަކާތަކީ އިސްލާމްކަމުގެ ރުކުންތަކުގެ ތެރެއިން އެއްރުކުނެވެ. އަދި އިސްލާމް ދީނުގެ އަސާސުތަކުގެ ތެރެއިން އެންމެ ބޮޑު އެއްއަސާސެވެ. އަދި އެއީ ﷲގެ ފޮތުގައި ނަމާދާއި ވިދިގެން ގިނަޢަދަދަކަށް ޛިކުރުކުރެވިފައިވާ ކަމެވެ. ޒަކާތް ފަރުޟުވެގެންވާކަމަށް މުސްލިމުން ޤަޠަޢީގޮތުން އިޖުމާޢުވެފައި ވެއެވެ. އެކަން އެނގިހުރެ ޒަކާތް ވާޖިބުވެގެންވާ ކަމާމެދުގައި އިންކާރުކޮށްފި މީހަކީ އިސްލާމް ދީނުން ބޭރުވެފައިވާ ކާފިރެކެވެ. އަދި ޒަކާތް ދިނުމަށް ދަހިވެތިވެ ނުވަތަ އެއިން ބައެއް އުނިކޮށްފިނަމަ އެމީހަކީ ޢުޤޫބާތް އެމީހެއްގެ މައްޗަށް ހުށައެޅިފައިވާ އަނިޔާވެރިއެކެވެ.\nހަތަރު އެއްޗަކުން ޒަކާތްނެގުން ވާޖިބުވެގެން ވެއެވެ.\nފުރަތަމައީ: ބިމުން ނުކުންނަ ތަކެތީގެ ތެރެއިން އޮށްޓަރެވެ. އެއީ ﷲތަޢާލާގެ މި ވަޙީބަސްފުޅުގެ ސަބަބުންނެވެ. ﴿يَا أَيُّهَا الَّذِينَ آمَنُوا أَنفِقُوا مِن طَيِّبَاتِ مَا كَسَبْتُمْ وَمِمَّا أَخْرَجْنَا لَكُم مِّنَ الْأَرْضِ﴾ [البقرة 267 ] މާނައީ: “އޭ އީމާންވެއްޖެ މީސްތަކުންނޭވެ! ތިޔަބައިމީހުން ހޯދިތަކެތީގެ ތެރެއިން ރަނގަޅު ތަކެތިން ތިޔަބައިމީހުން ހޭދަކުރާށެވެ! އަދި، ތިޔަބައިމީހުންނަށްޓަކައި ބިމުން ތިމަންއިލާހު ނެރެދެއްވި ތަކެތިންވެސް މެއެވެ.” އަދިވެސް ﷲ ތަޢާލާ ވަޙީކުރެއްވިއެވެ. ﴿وَآتُوا حَقَّهُ يَوْمَ حَصَادِهِ﴾ [الأنعام: 141 ] މާނައީ: “އަދި ގޮވާންކަނޑާ ދުވަހަކުން، އޭގެ ޒަކާތް ދޭށެވެ.” އަދި މުދަލުގެ އެންމެ ބޮޑު ޙައްޤަކީ ޒަކާތެވެ. ނަބިއްޔާ ޞާއްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. « فِيمَا سَقَتِ السَّمَاءُ وَالْعُيُونُ أَوْ كَانَ عَثَرِيًّا الْعُشْرُ ، وَمَا سُقِىَ بِالنَّضْحِ نِصْفُ الْعُشْرِ » މާނައީ: “(ޒަކާތް ވާޖިބުވެގެންވާ މިންވަރަކީ) ވާރޭ ފެނުގެ ސަބަބުން ނުވަތަ ފެން ކޯރުތަކުގެ ސަބަބުން ހެދޭ ތަކެތި ނުވަތަ ފެން ދިނުމަކާ ނުލާ ހެދޭ ތަކެތިން، ދިހަބައި ކުޅައެއްބައެވެ. އަދި ފެންދީގެން ހައްދާ ތަކެތީގެ ދިހަބައިކޮށްފައި އެއްބައިގެ ދެބައިކުޅައެއްބައެވެ.”\nއަދި ނިޞާބު ހަމަވެއްޖައުމަށް ދާންދެން އެއިން ޒަކާތް ވާޖިބުވެގެން ނުވެއެވެ. ނިޞާބަކީ ފަސް ވަސަޤެވެ. އެއީ ނަބިއްޔާ ޞައްލަﷲ ޢަލައިހި ވަސައްލަމަގެ މިޙަދީޘް ބަސްފުޅުގައި ވާގޮތަށެވެ. لَيْسَ فِى حَبٍّ وَلاَ تَمْرٍ صَدَقَةٌ حَتَّى يَبْلُغَ خَمْسَةَ أَوْسُقٍ މާނައީ: “އޮށްޓަރަކުން އަދި ގަހުގައި އަޅާއެއްޗަކުން، ފަސް ވަސަޤު ހަމަވެއްޖައުމަށް ދާންދެން ޒަކާތް ވާޖިބުވެގެން ނުވެއެވެ.” އަދި (ވަސަޤް) އަކީ ނައބިއްޔާ ޞައްލަﷲ ޢަލައިހި ވަސައްލަމަގެ ޞާޢުގެ ފަސްދޮޅަސް ސޯޢެވެ. އެހެންކަމުން ނިޞާބު ހަމަވާނީ ނަބިއްޔާ ޞައްލަﷲ ޢަލައިހި ވަސައްލަމަގެ ޞާޢެއްގެ ތިންސަތޭކަ ޞާޢިންނެވެ. ޞާޢުއަކީ، ރަނގަޅު ގޮދަނުގެ ބަރުދަނުގައި ދެހާސް ސާޅީސް ޤުރާމުންނެވެ. އެހެންކަމުން ނިޞާބުގެ ބަރުދަނަކީ ރަނގަޅު ގޮދަނުގެ ހަސަތޭކަ ބާރަ ކިލޯއެވެ. އެއަށްވަރު މަދުވާނަމަ ޒަކާތެއް ނުވެއެވެ.\nފެންދިނުމުގެ ބުރަ އުފުލުމަކާ ނުލާހެދޭ ތަކެތީގެ ޒަކާތުގެ މިންވަރަކީ ފުރިހަމަ ދިހަބައިކުޅަ އެއްބައެވެ. އަދި ފެންދިނުމަށް ބުރަ އުދުލުމާއެކު ހައްދާ ތަކެތީގެ ޒަކާތުގެ މިންވަރަކީ ދިހަބައިކުޅަ އެއްބައިގެ ދެބައިކުޅަ އެއްބައެވެ. މޭވާއާއި ތަރުކާރީއާއި ކަރާއާއި މިފަދަ ތަކެތިން ޒަކާތް ވާޖިބެއް ނުވާނެއެވެ. އެއީ ޢުމަރުގެފާނުގެ ބަސްފުޅުންނެވެ. “لَيْسَ فِي الْخُضْرَوَاتِ صَدَقَةٌ” މާނައީ:”ތަރުކާރީއަކުން ޒަކާތް ދިނުމެއް ނުވެއެވެ.” އަދި ޢަލީ ރަޟިޔަﷲ ޢަންހުގެ ބަސްފުޅުންނެވެ. “لَيْسَ فِي التُّفَّاحِ وَمَا أَشْبَهَ صَدَقَة” މާނައީ: “އާފަލާއި އެފަދަ ތަކެތިން ޒަކާތް ދިނުމެއް ނުވެއެވެ.” އެހެނީ އެއީ އޮށްޓަރުގެ ތެރެއިން ހިމެނޭ އެއްޗެއް ނޫނެވެ. އެހެންނަމަވެސް ވިޔަފާރިކުރާނަމަ، އަހަރު ޙަމަވުމުން އެއިން ޒަކާތް ނެރެން ޖެހޭނެއެވެ.\nދެވަނައީ: ނަޢަމުސޫތްޕެވެ. އެއީ ޖަމަލާއި ގެރިއާއި ބަކަރިއެވެ. -އެއީ ކެހިފަޅައި އަދި ކެހެރި ނުފަޅާ އެއްޗެއް ކަމުގައި ވީނަމަވެސް މެއެވެ.- މިތަކެތިން ޒަކާތް ވާޖިބުވާނީ، ހުއިހައްޕައިގެން ގެންގުޅޭ ތަކެތިން ނުވަތަ ކިރު ލިބިގަތުމަށް ނުވަތަ ނަޞްލު ފެތުރުމަށް ތައްޔާރު ކުރެވިފައިވާ އެއްޗެހިކަމުގައި ވެފައި ހަމަ އެއާއިއެކު ނިޞާބުވެސް ހަމަވުމުންނެވެ. ޖަމަލުގެ އެންމެ ދަށް ނިޞާބަކީ ފަސް ޖަމަލެވެ. އަދި ގެރީގެ ނިޞާބަކީ ތިރީހެވެ. އަދި ބަކަރީގެ ނިޞާބަކީ ސާޅީހެވެ.\nހުއިހައްޕައިގެން ގެންގުޅޭ ތަކެއްޗަކީ މުޅި އަހަރުގައި ނުވަތަ އަހަރުގެ ބޮޑުބައިގައި، އާދަމުގެ ދަރިންގެ މަސައްކަތަކާއި ނުލައި އަމިއްލައަށްހެދޭ ހުއި ކާންދީގެން ގެންގުޅޭ ތަކެއްޗެވެ. ހުއިހައްޕައިގެން ގެންގުޅޭ އެއްޗެއްސަށް ނުވެއްޖެނަމަ ޒަކާތް ދިނުމެއް ނުވެއެވެ. އެއީ ވިޔަފާރީގެ ގޮތިގައި ބޭނުންކުރުމުން މެނުވީއެވެ. ފަހެ ގަނެ ވިއްކުމަށް ބޭނުންކުރާނަމަ އެއީ ވިޔަފާރީގެ މުދަލެކެވެ. އެއިން ޒަކާތް އަދާކުރަން ޖެހޭނީ ވިޔަފާރީގެ މުދަލު ޒަކާތުގެ ގޮތުގައެވެ. އެއީ އޭގެ ޒާތުގައި ވިޔަފާރީގެ މުދަލުގެ ނިޞާބު ހަމަވެއްޖެނަމަ ނުވަތަ ފިޔަފާރީގެ މުދަލާ ގުޅިފައިވާނަމަ، ހުއިހައްޕައިގެން ގެންގުޅޭ އެއްޗެއް ނުވަތަ އޮޅުކޮށްގެން ގެންގުޅޭ އެއްޗެއް ކަމުގައި ވީނަމަވެސް މެއެވެ.\nތިންވަނައީ: ރަނާއި ރިއްސެވެ. އެއީ ރަނާއި ރިހީގެ ކޮންމެ ވައްތަރެއްކަމުގައިވިޔަސް މެއެވެ. އެއީ ﷲތަޢާލާގެ ވަޙީބަސްފުޅުގައިވެއެވެ. وَالَّذِينَ يَكْنِزُونَ الذَّهَبَ وَالْفِضَّةَ وَلَا يُنفِقُونَهَا فِي سَبِيلِ اللَّـهِ فَبَشِّرْهُم بِعَذَابٍ أَلِيمٍ ﴿٣٤﴾يَوْمَ يُحْمَىٰ عَلَيْهَا فِي نَارِ جَهَنَّمَ فَتُكْوَىٰ بِهَا جِبَاهُهُمْ وَجُنُوبُهُمْ وَظُهُورُهُمْ هَـٰذَا مَا كَنَزْتُمْ لِأَنفُسِكُمْ فَذُوقُوا مَا كُنتُمْ تَكْنِزُونَ﴿٣٥﴾ [التوبة: 34 – 35 ] ނާނައީ: “އަދި ރަނާއި ރިހި ޚަޒާނާކޮށް، ﷲގެ މަގުގައި އެތަކެތި ހޭދަނުކޮށް ތިބޭ މީހުން (ދަންނާށެވެ!) ފަހެ، ވޭންދެނިވި ޢޛާބު ހުރިކަމުގެ ޚަބަރު، އެއުރެންނަށް ކަލޭގެފާނު ދެއްވާށެވެ. (އެގޮތުގެމަތިން) އޭނާ، އެއްކުރި، ރަންރިހި، އެދުވަހުން ނަރަކައިގެ އަލިފާނުން ދޮންކުރައްވައި، އެތަކެތިން، އެއުރެންގެ ނިތްކުރިތަކުގައްޔާއި، އަރިކަށިތަކުގައްޔާއި، ބުރިކަށިތަކުގައި، ޖައްސަވަމުން ގެންދަވާނެތެވެ. (އަދި އަންގަވާނެތެވެ.) މިހިރީ، ތިޔަބައިމީހުންގެ އަމިއްލަ ނަފްސު ތަކަށްޓަކައި، ތިޔަބައިމީހުން އެއްކޮށް ޚަޒާނާކުޅަ ތަކެއްޗެވެ. ފަހެ، ތިޔަބައިމީހުން ޚަޒާނާކޮށް އުޅުނު ތަކެތީގެ ރަހަ ދެކެބަލާށެވެ.” މިއާޔަތުގައި މިވާ އެތަކެތި ޚަޒާނާ ކުރުމުގެ މުރާދަކީ، ﷲގެ މަގުގައި ހޭދަ ނުކުރުމެވެ. ﷲގެ މަގުގައި ހޭދަކުރެވޭ އެންމެ ބޮޑު ހޭދަކުރުމަކީ ޒަކާތުގެ ގޮތުގި ހޭދަކުރެވޭ ހޭދަކުރުމެވެ.\nޞަޙީޙު މުސްލިމްގައި އަބޫ ހުރައިރާ ރަޟިޔަﷲ ޢަންހުގެ އަރިހުން ރިވާވެގެން ވެއެވެ. ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. ((مَا مِنْ صَاحِبِ ذَهَبٍ وَلاَ فِضَّةٍ لاَ يُؤَدِّى مِنْهَا حَقَّهَا إِلاَّ إِذَا كَانَ يَوْمُ الْقِيَامَةِ صُفِّحَتْ لَهُ صَفَائِحَ مِنْ نَارٍ فَأُحْمِىَ عَلَيْهَا فِى نَارِ جَهَنَّمَ فَيُكْوَى بِهَا جَنْبُهُ وَجَبِينُهُ وَظَهْرُهُ كُلَّمَا بَرَدَتْ أُعِيدَتْ لَهُ فِى يَوْمٍ كَانَ مِقْدَارُهُ خَمْسِينَ أَلْفَ سَنَةٍ حَتَّى يُقْضَى بَيْنَ الْعِبَادِ)) މާނައީ؛ “ރަނާއި ރިހި ލިބިގެންވާ މީހަކު، އެ ތަކެތީގެ ޙައްޤު ނުދީފިކަމުގައިވާނަމަ، ޤިޔާމަތްދުވަހު، އެމީހަކަށް އެ ތަކެތި އަލިފާނުންވާ ދަގަނޑު ފޮތިތަކެއް ފަދައިން ހަދާލެވެއެވެ. ދެންފަހެ، އެތަކެތި ނަރަކައިގެ އަލިފާނުން ދޮންކުރެވި، އެތަކެތިން، އެމީހާގެ ނިތްކުރީގައްޔާއި، އަރިކަށިތަކުގައްޔާއި، ބުރިކަށިތަކުގައި، ޖައްސަވަމުން ގެންދަވާނެތެވެ. އެ ފޮތިތައް ހިހޫވާ ކޮންމެ ފަހަރަކު އަނެއްކާވެސް ދޮންކުރެވެއެވެ. ކޮންމެ ދުވަހެއްގެ ދިގުމިން ފަންސާސްހާސް އަހަރުވާ (ޤިޔާމަތް) ދުވަހުގައި، މީސްތަކުންނާމެދު ޙުކުމް ކުރެވިއްޖެއުމަށް ދާންދެން، އެމީހަކަށް މި ޢުޤޫބާތް ދެވެމުން ދާނެތެވެ.” އެތަކެތީގެ ޙައްޤުގެ މުރާދަކީ ޒަކާތެވެ. އެއީ އެހެން ރިވާޔަތެއްގައި މިކަން ތަފްސީރުވެފައި ވާފަދައިންނެވެ. އެރިވާޔަތުގައި ވެއެވެ. ((مَا مِنْ صَاحِبِ كَنْزٍ لاَ يُؤَدِّى زَكَاتَهُ))  މާނައީ: ” ކަންޒެއް ލިބިގެންވާ މީހަކު، އޭގެ ޒަކާތް ނުދީފިނަމަ…..” (الحديث)\nރަނާއި ރިހިން ޒަކާތް ވާޖިބުވެގެން ވެއެވެ. އެއީ ނަޤުދު ފައިސާ ކަމުގައި ވިއަސް ނުވަތަ ވެލިރަން ނުވަތަ ގަނޑުރަން ކަމުގައިވިއަސް ނުވަތަ އަޅާ ގަހަނާއެއް ކަމިގައިވިއަސް ނުވަތަ ޢާރިއާކުރެވުނު އެއްޗެއް ކަމުގައިވިއަސް އަދި އެނޫން އެއްޗެއް ކަމުގައި ވީނަމަވެސް މެއެވެ. އެއީ ތަފްޞީލަކާއި ނުލައި ރަންރިހީގެ ޒަކާތް ވާޖިބުވެގެންވާ ކަމުގައި އައިސްފައިވާ ދަލީލުތައް އާންމުވެގެން ވާތީއެވެ. ޢަބްދުﷲ ބުން ޢަމްރު ބުން އަލްޢާޞް ރަޟިޔަﷲ ޢަންހުގެ އަރިހުން ރިވާވެގެން ވެއެވެ. ((أَنَّ امْرَأَةً مِنْ أَهْلِ الْيَمَنِ أَتَتْ رَسُولَ اللَّهِ صَلَّى اللَّهُ عَلَيْهِ وَسَلَّمَ وَبِنْتٌ لَهَا فِي يَدِ ابْنَتِهَا مَسَكَتَانِ غَلِيظَتَانِ مِنْ ذَهَبٍ فَقَالَ أَتُؤَدِّينَ زَكَاةَ هَذَا قَالَتْ لَا قَالَ أَيَسُرُّكِ أَنْ يُسَوِّرَكِ اللَّهُ عَزَّ وَجَلَّ بِهِمَا يَوْمَ الْقِيَامَةِ سِوَارَيْنِ مِنْ نَارٍ قَالَ فَخَلَعَتْهُمَا فَأَلْقَتْهُمَا إِلَى رَسُولِ اللَّهِ صَلَّى اللَّهُ عَلَيْهِ وَسَلَّمَ فَقَالَتْ هُمَا لِلَّهِ وَلِرَسُولِهِ صَلَّى اللَّهُ عَلَيْهِ وَسَلَّمَ)) މާނައީ: “ޔަމަނުގެ އަންހެނަކު ނަބިއްޔާ ޞައްލަﷲ ޢަލައިހި ވަސައްލަމަގެ އަރިހަށް އައެވެ. އެއަންހެނާ އާއެކު އެކަނބުލޭގެ އަންހެން ދަރި އެއް ހުރިއެވެ. އެކުއްޖާގެ އަތުގައި ރަނުގެ ބޮޑު ދެއުޅާގަނޑު އަޅައިފައި އޮތެވެ. ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. “ކަނބުލޭގެ މިއިން ޒަކާތް ދެއްކިން ހެއްޔެވެ؟” އެކަނބުލޭގެ ދެންނެވިއެވެ. “ނޫނެކެވެ.” ޙަދީޘް ކުރެއްވިއެވެ. “ޤިޔަމަތް ދުވަހުން ﷲތަޢާލާ، އަލިފާނުން ހެދިފައިވާ ދެއުޅާގަނޑު އެކުއްޖާގެ އަތުގައި އެޅުވުމަށް ކަމަނާ އެދޭނަންހެއްޔެވެ؟” ރާވީ ވިދާޅުވިއެވެ. އެކަނބުލޭގެ އެދެއުޅާގަނޑު ނެގިއެވެ. އަދި ރަސޫލާ ޞައްލަﷲ ޢަލައިހި ވަސައްލަމައާ ދިމައަށް އެއްލިއެވެ. އަދި ވިދާޅުވިއެވެ. “މިދޭތި ﷲއާއި އެއިލާހުގެ ރަސޫލާ ޞައްލަﷲ ޢަލައިހި ވަސައްލަމައަށެވެ.” ބުލޫޣުލްމަރާމުގައި ވިދާޅުވެފައިވެއެވެ. މިހަދީޘްގެ ސަނަދު ވަރަށް ވަރުގަދައެވެ.\nއަދި ޢާއިޝާ ރަޟިޔަﷲ ޢަންހާގެ އަރިހުން ރިވާވެގެން ވެއެވެ. އެކަމަނާ ވިދާޅުވިއެވެ. “دخل علي رسول الله فرأى في يدي فَتَخَات من وُرْق (تعني: من فضة)، فقال النبي r ” ما هذا؟ ” فقلت: صنعتهن أتزين لك يا رسول الله. قال: ” أتؤدين زكاتهن؟ ” قالت: لا، أو ما شاء الله. قال: ” هو حسبك من النار” މާނައީ: “ތިމަންކަމަނާގެ އަރިހަށް ނަބިއްޔާ ޞައްލަﷲ ޢަލައިހި ވަސައްލަމަ ވަދެވަޑައިގަތެވެ. އެހިނދު ތިމަންކަމަނާގެ އަތުން ރިހީގެ އަނގޮޓިތަކެއް ފެނުނެވެ. ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. “މިއީ ކޮންއެއްޗެއް ހެއްޔެވެ؟” ތިމަންކަމަނާ ދެންނެވީމެވެ. “އޭ ﷲގެ ރަސޫލާއެވެ. ތިމަންކަމަނާ އެތަކެތި ތައްޔާރުކުރެއްވީ ކަލޭގެފާނަށް ޒީނަތްތެރިވުމަށްޓަކައެވެ.” ޙަދީޘް ކުރެއްވިއެވެ. “ކަމަނާ ތިއިން ޒަކާތް ނެރުނީމު ހެއްޔެވެ؟” އެކަމަނާ ވިދާޅުވިއެވެ. “ނޫނެކެވެ.” ނުވަތަ ވިދާޅުވީ ما شاء الله އެވެ. ޙަދީޘް ކުރެއްވެއެވެ. “ނަރަކައަށް ކަމަނާ ގެންގޮސްދާނެ އެއްޗަކަށް އޭތި ފުދެއެވެ.” މިޙަދީޘް ރިވާކުރެއްވީ އަބޫ ދާވޫދާއި އަލްބައިހަޤީއާއި އަލްޙާކިމްއެވެ. އަދި ޙާކިމް މިޙަދީޘް ޞައްޙަ ކުރައްވައެވެ. އަދި ވިދާޅުވިއެވެ. ދެޝައިޚުން (އެބަހީ ބުޚާރީއާއި މުސްލިމްގެ) ޝަރުތުތަކާ އެއްގޮތަށް ޞައްޙާއެވެ. އަދި އިބުނު ޙަޖަރު ތަލްޚީޞްގައި ވިދާޅުވެފައި ވެއެވެ. ޞަޙީޙުގެ (އެބަހީ ބުޚާރީގެ) ޝަރުޠުތަކާ އެއްގޮތަށް ޞައްޙައެވެ. އަދި އިބުނު ދަޤީޤު ވިދާޅުވިއެވެ. މުސްލިމްގެ ޝަރުޠުތަކާ އެއްގޮތަށް ޞައްޙަ އެވެ.\nނިޞާބު ހަމަވެއްޖައުމަށް ދާންދެން ރަނުން ޒަކާތްނެރުން ވާޖިބެއް ނުވާނެއެވެ. ނިޞާބަކީ ވިހި ދީނާރެވެ. އެހެނީ ނަބިއްޔާ ޞައްލަﷲ ޢަލައިހި ވަސައްލަމަ ރަނާމެދު ޙަދީޘް ކުރެއްވިއެވެ. ((ليس عليك شيء حتى يكون لك عشرون دينارا)) މާނައީ: “ވިހި ދީނާރު ހަމަވެއްޖައުމަށް ދާންދެން ކަލޭގެފާނުގެ މައްޗަކަށް ކަމެއް ނެތެވެ.” އެބަހީ ޒަކާތް ދެއްކުމެއް ނުވެއެވެ.\nއޭގެ މުރާދަކީ އިސްލާމީ ދީނާރެކެވެ. އޭގެ ބަރުދަނަކީ މިޘްޤާލެއްގެ މިންވަރެވެ. މިޘްޤާލެއްގެ ބަރުދަނަކީ ހަތަރު ގުރާމާއި ގުރާމެއްގެ ހަތަރުވައިކުޅަ އެއްބައެވެ. އަދި ރަނުގެ ނިޞާބަކަށް ވާނީ އަށްޑިހަ ފަސް ގުރާމެވެ. އެއީ އެގާރަ ސަޢުދީ ޖުނައިހެވެ. އަދި ޖުނައިހެއްގެ ހަބައިކުޅަ ތިންބައެވެ.\nނިޞާބު ހަމަވެއްޖައުމަށް ދާންދެން ރިހިން ޒަކާތްނެރުން ވާޖިބެއް ނުވާނެއެވެ. ނިޞަބަކީ ފަސް އޫޤިޔައެވެ. އެއީ ނަބިއްޔާ ޞައްލަﷲ ޢަލައިހި ވަސައްލަމަގެ މިޙާދީޘް ބަސްފުޅުންނެވެ. ((ليس فيما دون خمس أواق صدقة)) މާނައީ: “ފަސް އޫޤިޔަށްވުރެ މަދުވެއްޖެނަމަ އެއިން ޒަކާތް ދިނުމެއް ނުވެއެވެ.”\nއޫޤީޔަ އަކީ، އިސްލާމީ ސާޅީސް ދިރުހަމެވެ. އެހެންކަމުން ނިޞާބަކަށް ވާނީ އިސްލާމީ ދުއިސައްތަ ދިރިހަމެވެ. ދިރުހަމަކީ ދިހަބައިކުޅަ ހަތްބައި މިޘްޤާލެވެ. ފަހެ ސަތޭކަ ސާޅީސް މިޘްޤާލު އެއާ އެއްވަރުވާނެއެވެ. އެއީ ފައްސަތޭކަ ނުވަދިހަ ފަސް ގުރާމެވެ. އަދި މިއާއި، ފަންސާސް ހަ ރިހީގެ ޢަރަބި ރިޔާލު އެއްވަރުވާނެއެވެ.\nރަނާ ރިހީގެ ޒަކާތުގެ މިންވަރަކީ ދިހަބައިކުޅަ ހަތަރުބައި އެކަންޏެވެ.\nނަގުދު ފައިސާއިން ޒަކާތް ނެރުން ވާޖިބު ވާނެއެވެ. އެހެނީ އެއީ ރިހީގެ ބަދަލުގައި ބޭނުން ކުރާ އެއްޗެކެވެ. އެހެންކަމުން ރިހީގެ މަޤާމުގައި ފައިސާ ހިމެނޭނެއެވެ. ރިހީގެ ނިޞާބު ހަމަވެއްޖެނަމަ ނަގުދުން ޒަކާތްނެރުން ވާޖިބުވާނެއެވެ. ރަނާއި ރިއްސާއި ނަގުދު ފައިސާއިން ޒަކާތް ނެރުން ވާޖިބު ވާނެއެވެ. އެއީ އެނާގެ އަތުގައި ހުރިނަމަވެސް ނުވަތަ މީސްތަކުންގެ ބެލުމުގެ ދަށުގައި ހުރިނަމަވެސް މެއެވެ.\nއެހެންކަމުން ޘާބިތު ދަރަނިންވެސް ޒަކާތް ނެރުން ވާޖިބުވާނެއެވެ. އެއީ ފައިސާގެ ދަރަންޏެއް ކަމުގައި ވިއަސް އަދި ވިއްކާފައިވާ މުދަލުގެ ދަރަންޏެއް ކަމުގައިވިއަސް ނުވަތަ ކުލިކަމުގައި ވިއަސް އަދި އެނޫން އެއްޗެއް ކަމުގައިވިއަސް މެއެވެ. އަދި މުއްސަނދި ތަނަވަސް މީހާ ކޮންމެ އަހަރަކު (އޭނާ މީހުންނަށް ދީފައިވާ ދަރަނިއާއި އެކު) އޭނާގެ ހުރިހާ ފައިސާއަކުން ޒަކާތް ނެރޭށެވެ. ނުވަތަ ދަރަނި އަނބުރައި އަދާކުރަންދެން ޒަކާތް ދިނުން މަޑުކޮށްލާށެވެ. ދެން ދަރަނި އަދާކުރުމުން ކުރިން ފާއިތުވި އަހަރުތަކަށް ޒަކާތް ނެރޭށެވެ. ދަރަނިއަދާކުރަން ޖެހޭ މީހަކީ ދަތިވެފައިވާ މީހެއްނަމަ ނުވަތަ ދަރަނި އަދާކުރުން ލަސްކުރުމުން އެދަރަނި ނެގުމަށް އުނދަގޫވެއްޖެނަމަ، ދަރަނި އަދާކޮށްފުމަށް ދާންދެން އެއިން ޒަކާތް ވާޖިބެއް ނުވާނެއެވެ. ފަހެ އޭނާއަށް ލިބިފައިވާ ދަރަނީގެ މިންވަރަށް އެއްއަހަރުގައި އޭނާ ޒަކާތް ނެރޭށެވެ. އަދި އޭގެ ކުރީގެ އަހަރުތަކުގެ ޒަކާތް އޭނާގެ މައްޗަށް ވާޖިބުވެގެން ނުވެއެވެ.\nރަނާއި ރިހި ފިޔަވައި އެހެން މައުދަނަކުން ޒަކާތް ނެރުން ވާޖިބުވެގެން ނުވެއެވެ. އެއީ އެދެއެއްޗަށްވުރެ އަގުހުރި އެއްޗެއް ކަމުގައި ވީނަމަވެސް މެއެވެ. ވިޔަފާރީގެ ގޮތުގައި ބޭނުންކުރާ އެއްޗެއް މެނުވީއެވެ. ވިޔަފާރި މުދަލެއްގެގޮތުގައި ބޭނުންކުރާނަމަ ވިޔަފާރި މުދަލުގެ ޒަކާތުގެ ގޮތުގައި ޒަކާތް ނެރޭށެވެ.\nޒަކާތްދިނުން ވާޖިބުވެގެންވާ ތަކެތީގެ ތެރެއިން ހަތަރުވަނަ އެއްޗަކީ ވިޔަފާރި މުދަލުގެ ޒަކާތެވެ. އާމްދަނީ ހޯދުމަށް ތައްޔާރު ކުރާ ކޮންމެ ކަމަކާއި ބިމުގެ އަދި ޙައިވާނާއި ކައިބޯ ތަކެއްޗާއި ކާރާއި އަދި މިނޫންވެސް މުދަލުގެ ހުރިހާ ވައްތަރެއްގެ ވިޔަފާރިއެވެ. ކޮންމެ އަހަރަކުވެސް، އެއަހަރުގެ ކުރީކޮޅުގައި ހުރި މުދަލުގެ އަގާއި އެއްވަރަށް، އަހަރުގެ ފަހުކޮޅުގައި ހުރި މުދަލުގެ އަގު ވަޒަން ކުރާށެވެ. އެއަށްފަހު އެއަގުގެ ދިހަބައިކުޅަ އެއްބައިގެ ހަތަރުބައިކުޅަ އެއްބައި ޒަކާތުގެ ގޮތުގައި ނެރޭށެވެ. އެއީ އެތަކެތީގެ އަގު ގަތްއަގުގައި ވާނަމަވެސް ނުވަތަ މަދު ނަމަވެސް ނުވަތަ އިތުރުނަމަވެސް މެއެވެ.\nލޯކަލް ފިހާރަތަކުގެ އަހުލުވެރިންނާއި ތަފާތު އާލާތްތައް ވިއްކާ މީހުންނާއި. ސުޕެއާ ޕާޓު ވިއްކާ މީހުންނާއި އަދި އެނޫންވެސް އެފަދަ އެއްޗެހި ވިއްކާ މީހުންނަށް ވަނީ އެތަކެތި ހަމައަށް ހިސާބުކުރުމެވެ. އެއީ ކުދި އެއްޗެއްސާއި ބޮޑެތި އެއްޗެހިވެސް ހިމެނޭ ގޮތަށެވެ. އަދި އޭގެން ޒަކާތް ނެރުމެވެ. ހިސާބުކުރުމަށް އުނދަގޫ ވެއްޖެނަމަ އެންމެ ރައްކާތެރިވާ ގޮތުގައި ހިފާށެވެ. އަދި އެމީހުންގެ ޛިންމާ ބަރީއަވާ މިންވަރަށް ޒަކާތް ނެރޭށެވެ.\nކާތަކެއްޗާއި ބޯތަކެއްޗާއި ފަރުނީޗަރާއި ގެދޮރާއި ޙައިވާނުތަކާއި ކާރާއި ހެދުމުން އިންސާނާ އޭނާގެ ޙާޖަތަށްޓަކައި ތައްޔާރުކުރާ އެއްޗަކުން ޒަކާތް ނެރޭކަށް ނުޖެހޭނެއެވެ. ޒީނަތްތެރިވުމަށް ބޭނުންކުރާ ރަނާ ރިހީގެ ގަހަނާއިން ފިޔަވައެވެ. އެއީ ނަބިއްޔާ ޞައްލަﷲ ޢަލައިހި ވަސައްލަމަގެ މި ޙަދީޘް ބަސްފުޅުގައިވާ ފަދައިންނެވެ. ((لَيْسَ عَلَى الْمُسْلِمِ فِي عَبْدِهِ وَلَا فَرَسِهِ صَدَقَةٌ)) މާނައީ: “މުސްލިމަކަށް އޭނާގެ އަޅު މީހާއާއި އޭނާގެ ސަވާރީން ޒަކާތް ނެރުމެއް ނުވެއެވެ.”\nއަދި ބިން ކުއްޔަށް ދީގެންނާއި ކާރު ކުއްޔަށް ދީގެންނާ އަދި މިފަ ކަންކަމުން ޒަކާތް ނެރުން ވާޖިބުވެގެން ނުވެއެވެ. އަދި ކުލިން ޒަކާތް ނެރެންޖެހޭނީ، އޭގެ ޒާތުގައި ކުލީގެ ފައިސާއިން އަހަރު ހަމަވެ ނިޞާބު ހަމަވުމުންނެވެ. ނުވަތަ އޭނާގެ އަތުގައިވާ އެފަދަ ކަންތައްތަކުން ލިބިފައިވާ ފައިސާތައް އެއްކޮށްލައިގެން ނިޞާބު ހަމަވީމައެވެ.\nއަޚުންނޭވެ! ތިޔަބައިމީހުންގެ މުދަލުގެ ޒަކާތް އަދާކުރާށެވެ. އަދި އެޒަކާތް އަދާކުރުމުން ތިޔަބައިމީހުންގެ ނަފްސުތައް ޠާހިރު ކުރާށެވެ. އެހެނީ އެއީ ޣަނީމާއެކެވެ. އަދި މީހަކަށް ދަރާ ދެރުމެއް ނޫނެވެ. އަދި އެއީ ފައިދާއެކެވެ. ގެއްލުމެއް ނޫނެވެ. ޒަކާތުގެ ތެރެއިން ލާޒިމުވާ ހުރިހާ އެއްޗެއް އަދާކުރާށެވެ. އަދި ތިޔަބައިމީހުން ހޭދަކުރާ ހޭދަކުރުމުގެ މައްޗަށް ﷲގެ ޙަޟުރަތުން ޘަވާބާއި ދަރުމައަށް އެދޭށެވެ. އަދި ހޭދަނުކޮށްވާ ބައިގައި ބަރަކާތް ލެއްވުމަށް އެދޭށެވެ.\n مسلم الإيمان (16) .\n البخاري الزكاة (1412) ، الترمذي الزكاة (640) ، النسائي الزكاة (2488) ، أبو داود الزكاة (1596) ، ابن ماجه الزكاة (1817) .\n البخاري الزكاة (1390) ، مسلم الزكاة (979) ، النسائي الزكاة (2484) ، أحمد (3/86) ، مالك الزكاة (576) ، الدارمي الزكاة (1634) .\n الخراج ليحي بن آدم (549) والأموال الأبي عبيد (1381)\n والأموال الأبي عبيد (1382)\n مسلم الزكاة (987) ، أبو داود الزكاة (1658) ، أحمد (2/384) .\n النسائي الزكاة (2479) ، أبو داود الزكاة (1563) ، أحمد (2/204) .\n أخرجه أبو داود والبيهقي والحاكم وصححه وقال : على شرط الشيخين ، وقال ابن حجر في التلخيص : على شرط الصحيح ، وقال ابن دقيق : على شرط مسلم .\n رواه أبو داود وفي سنده ضعف ، لكن له شواهد يرتقي بها إلى درجة الحسن فيكون حجة ، وقد أخذ به عامة أهل العلم .\n البخاري الزكاة (1340) ، مسلم الزكاة (979) ، الترمذي الزكاة (626) ، النسائي الزكاة (2487) ، أبو داود الزكاة (1558) ، ابن ماجه الزكاة (1793) ، أحمد (3/73) ، مالك الزكاة (575) ، الدارمي الزكاة (1633) .\n البخاري الزكاة (1395) ، مسلم الزكاة (982) ، الترمذي الزكاة (628) ، النسائي الزكاة (2467) ، أبو داود الزكاة (1594) ، ابن ماجه الزكاة (1812) ، أحمد (2/249) ، مالك الزكاة (612) ، الدارمي الزكاة (1632) .


BREAKING: Fuhggireege deal gai Indiage bae viyafaariverin himeney | ThePress\nފުއްގިރީގެ ޑީލްގައި އިންޑިއާގެ ބައެއް ވިޔަފާރިވެރިން ހިމެނޭކަން ހާމަވެއްޖެ\n06 December 2021, 22:24\nރ. ފުއްގިރީގެ ޑީލްތަކުގައި އިންޑިއާގެ ބައެއް ވިޔަފާރިވެރިން ހިމެނޭކަން ފަޅާ އަރުވާލައިފިއެވެ.\nސިއްރުތައް ހާމަ ކުރާ ޕެންޑޯރާ ޕޭޕާސްގައި ފޮޓޯތަކާއެކު ތަފްސީލުތައް ވަނީ ހާމަ ކޮށްފައެވެ.\nފުއްގިރި ދޫކޮށްގެން ދައުލަތަށް ލިބެން ޖެހޭ އެއް މިލިއަން ޑޮލަރު ނަންގަވައި ލޯންޑާ ކުރެއްވި ކަމުގެ ތުހުމަތުގައި ކުރީގެ ރައީސް އަބްދުﷲ ޔާމީންގެ މައްޗަށް ވަނީ ދައުވާ ކޮށްފައެވެ. މި މައްސަލައިގެ އަޑު އެހުންތައް އަދި ވެސް ކުރިއަށް ދާ އިރު "ޕެންޑޯރާ" ޕޭޕާސްގައި ޝާއިއު ކުރި ރިޕޯޓެއްގައި ވަނީ އެ މުއާމަލާތް ތަކުގައި އިންޑިއާގެ ބައެއް ވިޔަފާރިވެރިން ހިމެނޭ ކަމަށެވެ.\nޕެންޑޯރާ ޕޭޕާސްގައި ވާ ގޮތުން އިންޑިއާގެ ނުފޫޒު ގަދަ ޕްރޮޕަޓީ ޑިވެލޮޕަރަކާ އެކު އިންޑިއާގެ ވިޔަފާރިވެރިން ތަކެއް ޕާޓްނަޝިޕް ހަދައިގެން ރާއްޖޭގެ ކުރީގެ ރައީސް އަބްދުالله ޔާމީނާއެކު ޑީލެއް ހަދާފައިވާ ކަމަށް ބުނެއެވެ. ދުބާއީގެ ކްލެސިކް ސިޓި އައިލެންޑް ހޯލްޑިންގްސް ލިމިޓެޑަށް 1.55 މިލިއަން ޑޮލަރަށް ޓެންޑާ ނުކޮށް ފުއްގިރި ކުއްޔަށް ދީފައި ވަނީ 2015 ވަނަ އަހަރުގެ ސެޕްޓެމްބަރު މަހުގެ ތެރޭގައެވެ.\nރިޕޯޓަރުން ހޯދި ރެކޯޑްތަކުން ދައްކާގޮތުގައި ކްލެސިކް ސިޓީއަކީ އިންޑިއާގެ ހުޅަނގުގެ ސިޓީއެއް ކަމަށްވާ ޕޫނޭގެ ނުފޫޒުގަދަ ޑިވެލޮޕަރެއް ކަމަށްވާ އަވީނާޝް ބޯޝާލީގެ އާއިލީ ވިޔަފާރިއާއި ލޮޖިސްޓިކްސްގައި މަސައްކަތް ކުރާ އެހެން ވިޔަފާރިވެރިއެއް ކަމަށްވާ އަމިތު ކުމާރު ގާނދީގެ އާއިލީ ވިޔަފާރި އާ ގުޅުންހުރި ޕާޓްނާޝިޕެކެވެ.\nބޯޝާލީ އާއިލާއަކީ އިންޑިއާގެ އެކި ކަންކޮޅުތަކުގައި ލަގްޒަރީ ހޮޓާތަކަށް އިންވެސްޓް ކޮށްފައިވާ އާއިލާއެކެވެ. އަވީނާޝް އާއި އަމިތު އާ، ދެ މީހުންނަކީ ވެސް ދުބާއީގައި އިންވެސްޓް ކުރުމަށް ފައިސާ ލޯންޑާކޮށް، އިންޑިއާގެ ފޮރިން އެކްސްޗޭންޖް ގާނޫނާ ހިލާފުވެފައިވާ ކަމަށް ބުނެ އިންޑިއާގެ ކަމާ ބެހޭ ފަރާތްތަކުން ވަކިވަކިން ހުށަހެޅި މައްސަލަތަކެއް ތަހުގީގު ކޮށްފައިވާ ދެ މީހުންނެވެ.\nފުއްގިރި ކުއްޔަށް ދޫކުރުމުގެ ބަދަލެއްގެ ގޮތުން ރިޝްވަތުގެ ގޮތުގައި 1.1 މިލިއަން ޑޮލަރު ރާއީސް ޔާމީނަށް ލިބިފައި ވަނީ ބްރިޓިޝް ވާޖިން އައިލެންޑްސްގެ ކުންފުންޏެއް ކަމަށްވާ އޭއެންޑްއޭ ހޯލްޑިންގްސް ގްރޫޕް ލިމިޓެޑުން ޔާމީންގެ ގާތް ބޭފުޅެއް މެދުވެރިކޮށް ކަމަށް ޕެންޑޯރާ ޕޭޕާސް އިން ލީކް ކުރި ރިޕޯޓުގައި އެބަ އޮތެވެ. އޭއެންޑްއޭ ހޯލްޑިންގްސް ގްރޫޕްގެ ހަގީގީ މިލްކުވެރިންނަކީ އަމިތު ކުމާރު ގާނދީ އާއި އޭނާގެ ބޭބެ އަވީނާޝް ކުމާރު ގާނދީއެވެ.\n2019 ވަނަ އަހަރު ރައީސް ޔާމީންގެ މައްޗަށް ވަނީ ގއ. ވޮޑަމުލާ ކުއްޔަށް ދޫކުރުމުގައި މަނީ ލޯންޑާ ކޮށްފައިވާ މައްސަލައިގައި ކުށް ސާބިތުވެ ހުކުމް ކޮށްފައެވެ. ނަމަވެސް މިދިޔަ ނޮވެމްބަރު މަހުގެ ފަހުކޮޅު އެމަނިކުފާނު ވަނީ އިސްތިއުނާފުގެ މަރުހަލާގައި ސްޕްރީމް ކޯޠުން ކުށުން ބަރީއަ ވެފައެވެ.\nރައީސް ޔާމީން މިނިވަން ވި ނަމަވެސް އަދިވެސް މަނީ ލޯންޑަރިންގެ ދެ ދައުވާއެއް އެމަނިކުފާނުގެ މައްޗަށް ވަނީ ކޮށްފައެވެ. އަދި އެ މައްސަލަ ތަކުގެ ޝަރިއަތްތައް ވެސް ދަނީ ކުރިއަށެވެ. އެއީ ފުއްގިރީގެ މައްސަލައާއި، އާރަށުގެ މައްސަލައެވެ.\nހަބަރު ކޮރަޕްޝަން އެންޓި ކޮރަޕްޝަން ކޮމިޝަން ޔާމީން ރަޝީދު\nއިންޑިއާ އައުޓް އިންޑިއާގެ އެމްއެމްއެކްސްޕޯރޓް އެއީ ރާއްޖޭން އެންމެ ބޮޑަށް ވައްކަން ކުރާ ކުންފުންނަކީ އެމްއެމްއެކްސްޕޯރޓް އައުޓް ކުރަން ޖެހޭނެއޭ އެމެން އެސްޓީއޯ އަށް ކާރޑް ސަޕްލައި ކުރަން މިއަހަރު އެކަނި ވެސް އެސްޓީއޯ އެމްޑީ އަމްރު އަށް 300 މިލިއަން ރުފިޔާގެ ކަޓެއް ދިނޭ މިވަރުގެ ބޮޑެތި ވައްކަމޭ އެމެން އެކުރަނީ އިންޑިއާ އައުޓް އެމްއެމްއެކްސްޕޯރޓް އައުޓް ރަތްރޮނގޭ އައުޓް ކަޅުދަބަހޭ އައުޓް އިންޑިއާ އައުޓް އެމްއެމްއެކްސްޕޯރޓް އައުޓް ރަތްރޮނގޭ އައުޓް ކަޅުދަބަހޭ އައުޓް އިންޑިއާ އައުޓް އެމްއެމްއެކްސްޕޯރޓް އައުޓް ރަތްރޮނގޭ އައުޓް ކަޅުދަބަހޭ އައުޓް އިންޑިއާ އައުޓް އެމްއެމްއެކްސްޕޯރޓް އައުޓް


FVM Uthuru Dhaairaage MDP Ticket Dhonbe ah\nއުތުރު ދާއިރާއިން ވާދަކުރާ އެމްޑީޕީ ކެންޑިޑޭޓް މުހައްމަދު ރަޝީދު (ދޮންބެ)\nފުވައްމުލަކު އުތުރު ދާއިރާގެ އެމްޑީޕީ ކެންޑިޑޭޓަކަށް ދޮންބެ\n20 ޑިސެމްބަރ 2018, 14:16 |\nއަންނަ އަހަރު އޭޕްރީލް މަހު6ވަނަ ދުވަހު ބޭއްވުމަށް ހަމަޖެހިފައިވާ ރައްޔިތުންގެ މަޖުލީހުގެ ިއންތިޚާބުގައި ފުވައްމުލަކު އުތުރު ދާއިރާއިން ވާދަކުރާނެ ކެންޑިޑޭޓަކަށް މުހައްމަދު ރަޝީދު (ދޮންބެ) ހޮވިއްޖެއެވެ. ދޮންބެ އަށް އެމްޑީޕީ މަޖުލިސް ޓިކެޓް ލިބުނީ އެދާއިރާގެ ޕްރައިމަރީއަށް އެހެން މީހަކު މިފަހަރު ކުރިމަތި ނުލުމުންނެވެ.\nއެމްޑީޕީން ހާމަކުރި ގޮތުގައި އެޕާޓީއިން މަޖުލިސް ޕްރަމަރީގައި ވާދަކުރުމަށް 280 މީހުން ފޯމު ހުށަހަޅާފައި ވެއެވެ. ރައްޔިތުންގެ މަޖުލީހުގެ 87 ދާއިރާގެ ތެރެއިން ފ. ނިލަންދޫ ދާއިރާ ފިޔަވައި އެހެން ހުރިހާ ދާއިރާއަކަށް އެމްޑީޕީގެ ފަރާތުން ކުރިމަތިލުމަށް ފޯމު ހުށަހަޅާފައި ވެއެވެ.\nމަޖުލީހުގެ 86 ދާއިރާގެ ތެރެއިން9ދާއިރާއަކަށް އެންމެ މެންބަރަކު ކުރިމަތިލާފައި ވުމުން ޕްރައިމަރީ ނުބާއްވައި އެފަރާތްތަކަށް ޓިކެޓް ދޭގޮތަށް ވަނީ ހަމަޖެހިފައެވެ.\nވުމާއެކު ބާކީ އޮތް 77 ދާއިރާގައި އެމްޑީޕީގެ ޕްރައިމަރީ ބާއްވާނެއެވެ. އަދި މި77 ދާއިރާއަށް 271 ކެންޑިޑޭޓުން ވަނީ ކުރިމަތިލާފައެވެ. މިއީ އެވްރެޖުކޮށް ދާއިރާއަކަށް3މީހުނަށް ވުރެވެސް ގިނަ އަދަދެކެވެ. މިފަހަރު އެމްޑިޕީޓިކެޓް ހޯދުމަށް ކުރިމަތިލާފައިވަނީ 259 ފިރިހެނުންނާއި 21 އަންހެނުން ކަމަށް އެމްޑީޕީގެ ސެކްރެޓަރީ ޖެނެރަލް އަފްޝަން ލަތީފު މީޑީއާގައި ވިދާޅުވިއެވެ.\nއެންމެ ގިނަމީހުން އެމްޑީޕީ ޕްރަމަރީގައި މިފަހަރު ވާދަކުރަނީ ވިލިމާލެ ދާއިރާއަށެވެ. އެއީ9ކެންޑިޑޭޓުންނެވެ.\nއެމްޑީޕީ ޕްރައިމަރީ ބޭއްވުމަށް ހަމަޖެހިފައިވަނީ އަންނަ ޖެނުއަރީ މަހު 18 ގައެވެ. ޕްރައިމަރީ އާއި ދިމާކޮށް އެޕާޓީއަށް ވަން މީހުން 33000 އަށް ވުރެ ގިނަ ކަމަށް ވެއެވެ.\nފުވައްމުލަކުގައި ހިމެނޭ އިންތިޚާބީ އަނެއް ދެ ދާއިރާއަށް7ކެންޑިޑޭޓުން ކުރިމަތިލާފައި ވެއެވެ. އެއީ\nހުސެއިން މުހައްމަދު، ހުނުބޮލި، މާލެގަން\nއާއިޝަތު އާތިޔާ ނަސީރު، ހަޒާރުމާގެ، މާދަޑު\nމުޙައްމަދު މުސްތަފާ އަޙުމަދު، ކިނާރީގެ، މިސްކިތްމަގު\nއަހްމަދު މައުރޫފް، ޖަމްނާ، ފުނާޑު\nއަޙުމަދު އިސާމު، ދިވިލި، ދޫޑިގަން\nއުމަރު އަބްދުﷲ، އުފާ، ފުނާޑު\nމުހައްމަދު މުންތާޒު، ޒިނިއާގެ، ދޫޑިގަން\nފުވައްމުލައް ސިޓީ ދެކުނު ދާއިރާގެ އެމްޑީޕީ ޕްރައިިމަރީގައި ވާދަކުރާ ކެންޑިޑޭޓުން\nވުމާއެކު ބެލެވެނީ ދެދާއިރާގައި ޕްރަމަރީ އަންނަ ޖެނުއަރީ 18 ވަނަ ދުވަހު ބާއްވާނެ ކަމަށެެވެ\nއިތުރު ލިޔުންރައްޔިތުންގެ މަޖިލިސްރައްޔިތުންގެ މަޖުލިސް އިންތިޚާބު 2019އެމްޑީޕީ ޕްރައިމަރީ 2019\nTags: ރައްޔިތުންގެ މަޖިލިސް, ރައްޔިތުންގެ މަޖުލިސް އިންތިޚާބު 2019, އެމްޑީޕީ ޕްރައިމަރީ 2019


Cycle Ehge Madi Dhashun Vakkan Kuri Meehaku Hoadhanee - Vaguthu\nސައިކަލެއްގެ މަޑިދަށުން ވައްކަން ކުރި މީހަކު ހޯދަނީ\nފޮޓޯ/ ޕޮލިސް މީޑިއާ\nސައިކަލެއްގެ މަޑިދަށުން ވައްކަން ކުރި މީހަކު ހޯދުމަށް ފުލުހުން ވީޑިއޯއެއް އާންމުކޮށްފިއެވެ.\nފުލުހުން ބުނެފައި ވަނީ ވީޑިއޯއިން ފެންނަ މީހާއަކީ ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުން ތަޙުޤީޤު ކުރަމުންދާ، ކަންބައިއައިޝާ ރަނިހިނގުން އައިޖީއެމްއެޗް ކައިރީގައި ޕާކްކޮށްފައިހުރި ސައިކަލެއްގެ މަޑިދަށުން ވައްކަން ކޮށްފައިވާ މައްސަލައަކާ ގުޅިގެން ހޯދަމުންދާ މީހެއް ކަމަށެވެ.\nPolice appeal to identify & locate suspect. Maldives Police Service urges anyone with information on the individual seen in the video to come forward and contact police through 3322111 or GID from 9631696. pic.twitter.com/qJTcsPQeZM\n— Maldives Police (@PoliceMv) January 28, 2019\nއެހެން ކަމުން އެމީހާއާ ބެހޭ އެއްވެސް މަޢުލޫމާތެއް ލިބިފައިވާނަމަ ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި ހިއްސާކުރެއްވުން ފުލުހުން ވަނީ އެދިފައެވެ. އަދި އެފަދަ ކަންކަމުގައި ރައްޔިތުންގެ ފަރާތުން ފުލުހުންނަށް ލިބެމުންދާ އެއްބާރުލުން ފާހަގަކޮށް ޝުކުރު އަދާކޮށްފައިވެއެވެ.\nޖެނުއަރީ 28, 2019 17:44\n'' ސައިކަލެއްގެ މަޑިދަށުން ވައްކަން ކުރި މީހަކު ހޯދަނީ '' ވައްކަން ކުރި މީހާ މަޑިދަށުގަ އޮތްކަމުގެ މަޢުލޫމާތު ލިބުނީކަމަށްވާނީ އެހެންވެ ސައިކަލެއްގެ މަޑިދަށް ހޯދާނީ


ފަސޭހަ ކޮށްލެވޭކަށް ނެތް! ކޮވިޑު ބަލީގައި ރާއްޖެއިން 17 ވަނަ މީހަކު ނިޔާވެއްޖެ! | Sandhaanu\nފަސޭހަ ކޮށްލެވޭކަށް ނެތް! ކޮވިޑު ބަލީގައި ރާއްޖެއިން 17 ވަނަ މީހަކު ނިޔާވެއްޖެ!\nކޯވިޑު 19 ޖެހިގެން ރާއްޖެއިން 17 ވަނަ މީހަކު ރޭ ނިޔާވެއްޖެއެވެ. ރޭ 11:20 ހާއިރު ނިޔާވެފައިވަނީ 52 އަހަރުގެ އަންހެނެއް ކަމަށް އެހް.ޕީ.އޭ އިން ވަނީ ހާމަކޮށްފައެވެ. ނިޔާވި މީހާ އިއްޔެ ހަވީރު 4:40 ހާއިރު ނޭވާޅަން އުނދަގޫވެގެން އައި.ޖީ.އެމް.އެޗް ގެ އެމަރޖެންސީ ރެސްޕޯންސް (އީ.އާރު) އަށް ދައްކާފައިވާ ކަމަށްވެސް އެޗް.ޕީ.އޭއިން ބުނެއެވެ.\nކޮވިޑާ ގުޅިގެން އެޅި ފިޔަވަޅުތަކަށް ލުއި ދިނުމަށްފަހު ބަލިޖެހޭ މީހުންގެ އަދަދު ވަނީ އަނެއްކާވެސް ވަރަށް ބޮޑުތަނުން އިތުރު ވެފައެވެ. މިގޮތުން އިއްޔެ އެކެނިވެސް 156 މީހަކު ބައްޔަށް ފައްސިވެފައިވާ އިރު އޭގެތެރޭގައި ހިމެނެނީ މާލެ ސަރަހައްދުގެ 154 މީހަކާއި އަތޮޅުތެރޭގެ ދެމީހެކެވެ. ރާއްޖޭއިން ބަލިޖެހުނު މީހުންގެ އަދަދު ހަތަރު ހާހާއި ގާތްވެފައިވާ އިރު، މިވަގުތު އެކްޓިވް ކޭސްތަކުގެ ގޮތުގައި 1305 ކޭސް ފާހަކަ ކުރެވޭ ކަމަށް އެޗް.ޕީ.އޭއިން ހާމަ ކުރެއެވެ. އަދި އޭގެ ތެރެއިން 72 މީހަކަށް އެޑްމިޓް ކޮށްގެން ފަރުވާދެމުން އެބަ ގެންދެއެވެ.\nރާއްޖެއިން މިބަލިޖެހޭ އުމުރުން ދުވަސްވީ މީހުންގެ އަދަދު އިތުރު ވަމުން ދާއިރު، މިކަން މިގޮތަށް ވާނަމަ ބަލީގައި މަރުވާ މީހުންގެ އަދަދު އިތުރުވެދާ ކަމަށް ސިއްޙީ މާހިރުން ލަފާ ކުރެއެވެ.\nބަލި ކޮންޓްރޯލް ކުރުމަށްޓަކާ މިހާރަށް ވުރެން ބޮޑަށް، ރައްޔިތުން ފަރުދީ ޒިންމާ އަދާކުރަން އެބަޖެހެޔެވެ. ކަމާބެހޭ އިދާރާތަކާއި، ސިއްޙީ މާހިރުންގެ އިރުޝާދުތަކަށް ފުރިހަމައަށް ތަބާވާން އެބަޖެހެއެވެ. އަދި ސަރުކާރުންވެސް ފިޔަވަޅުތައް އިތުރަށް ހަރުކަށިކުރަން ޖެހިފައިވާކަމުގައި ގިނަބަޔަކު ޤަބޫލު ކުރެވެއެވެ.


BREAKING: Ithuru 191 meehun Covid inn rangalhuve, balin faseyhavee jumula adhadhu 16,542 ah - One Online\nއިތުރު 191 މީހުން ކޮވިޑުން ރަނގަޅުވެ، ބަލީން ފަސޭހަވީ ޖުމުލަ އަދަދު 16،542 އަށް\nރާއްޖޭގައި ކޮވިޑަށް ފަރުވާ ހޯދަމުންދިޔަ އިތުރު 191 މީހަކު ބަލިން ރަނގަޅުވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނީ މިދިޔަ 24 ގަޑިއިރުގެ ތެރޭގައި (އިއްޔެ ހަވީރު 6:00 އިން މިއަދު ހަވީރު 6:00 އަށް) ރާއްޖޭގައި ކޮވިޑަށް ފަރުވާ ހޯދަމުންދިޔަ އިތުރު 191 މީހަކު ރަނގަޅުވެ، ބަލިން ފަސޭހަވީ މީހުންގެ ޖުމުލަ 16،542 އަށް އަރާފައިވާ ކަމަށެވެ.\nމިދިޔަ 24 ގަޑިއިރުގެ ތެރޭގައި (އިއްޔެ ހަވީރު 6:00 އިން މިއަދު ހަވީރު 6:00 އަށް) ޕޮޒިޓިވްވީ 108 މީހުންނެވެ. އެއީ މާލެ ސަރަހައްދުން 76 މީހަކާއި އަތޮޅުތެރެއިން 12 މީހަކާއި އޮޕަރޭޝަނުގައި ހުރި ރިސޯޓުތަކުން 20 މީހެކެވެ.\nމިދިޔަ މަހުގެ 24 ވަނަ ދުވަހުން ފެށިގެން ދުވާލެއްގެ މައްޗަށް ފެންނަ ކޮވިޑް ކޭސްތަކުގެ އަދަދު 100 އިން ދަށްވެފައެއް ނުވެއެވެ. ކޭސްތަކުގެ އަދަދުތައް މިދިޔަ އަހަރުގެ ޑިސެމްބަރު މަހު ދަށުގައި އުޅުނު ނަމަވެސް، މިދިޔަ މަހުން ފެށިގެން އެވްރެޖްކޮށް ދުވާލެއްގެ މައްޗަށް 50 ކޭސް ފެނެއެވެ.\nރާއްޖޭގައި ކޮވިޑަށް ޕޮޒިޓިވްވީ ޖުމުލަ މީހުންގެ އަދަދު 19،038 އަށް އަރާފައިވާ އިރު، ރާއްޖޭގައި މިހާރު ކޮވިޑަށް ފަރުވާދެމުން އަންނަނީ 2،429 މީހަކަށެވެ. އެޗްޕީއޭ އިން ހާމަކޮށްފައިވާ މައުލޫމާތަށް ބަލާއިރު ހޮސްޕިޓަލުތަކުގައި 167 މީހަކު އެބަ ތިއްބެވެ.\nރާއްޖޭގައި ކޮވިޑަށް ޕޮޒިޓިވްވި މީހުންގެ ތެރެއިން 60 މީހަކު ވަނީ މަރުވެފައެވެ. އެއީ 53 ދިވެއްސަކާއި ބަންގުލަދޭޝްގެ ހަ މީހަކާއި ފިލިޕީންސްގެ މީހެކެވެ.\nވެންޓިލޭޓަރުތައް ލިބޭނެ ކަމުގެ ޔަގީންކަން ނެތުމުން އޭޖީގެ ލަފައަކަށް އެދިއްޖެ\nސަރުކާރަށް ޖެއްސުމެއް ނުކުރާނަން، ތަރައްގީ ގެނައުމަށް އެކުގައި މަސައްކަތް ކުރާނަން: ޑރ. މުއިއްޒު\nލ. ގާދޫގައި ހަދާ ވިޔަފާރި ބަނދަރުގެ ފީސިބިލިޓީ ވަނީ ހަދާ ނިމިފައި: ރައީސް\nމިއަދު 6،941 މީހަކު ވެކްސިން ޖެހި، ޖުމުލަ 145،700 އިން މައްޗަށް


އިޢުލާން: ލޯކަލްކައުންސިލް އިންތިޚާބުގެ އެމްޑީޕީގެ ޓިކެޓަށް ވާދަކުރުމަށް ގދ.ހޯނޑެއްދޫގައި ބާއްވާ ޕްރައިމަރީއާއި ބެހޭ – Maldivian Democratic Party\nމަތި ދެކުނު ޕްރޮވިންސްގެ ގދ.ހޯނޑެއްދޫ ރަށު ކައުންސިލް އިންތިޚާބަށް ކުރިމަތިލައްވާފައިވާ ކެންޑިޑޭޓުންގެ ތެރެއިން އެމްޑީޕީ ޓިކެޓުގައި މިއިންތިޚާބުގައި ވާދަކުރައްވާ5ކެންޑިޑޭޓުން ހޮވުމަށްޓަކައި ބާއްވާ ޕްރައިމަރީސް 22 ނޮވެމްބަރ 2010 ވާ ހޯމަ ދުވަހު މާލެ އާއި ގދ.ހޯނޑެއްދޫގައި ބޭއްވުމަށް ވަނީ ހަމަޖެހިފައެވެ.\nމިއިންތިޚާބުގައި ވޯޓްލެވޭނީ 22 ނޮވެމްބަރ 2010ގެ ކުރިން އިލެކްޝަންސް ކޮމިޝަނުގައި އެމްޑީޕީ ގެ މެމްބަރުންގެ ގޮތުގައި ރަޖިސްޓްރީ ވެފައިވާ ގދ.ހޯނޑެއްދޫ މެމްބަރުންނަށެވެ. މި އިންތިޚާބުގެ ވޯޓުލުން އޮންނާނީ މާލޭ އެމްޑީޕީ ހަރުގޭގައާއި ގދ.ހޯނޑެއްދޫ ގައެވެ. ވޯޓުލުމަށް ހަމަޖެހިފައިވާ ގަޑިތަކަކީ 22 ނޮވެމްބަރ 2010 ވާ ހުކުރު ދުވަހުގެ މެންދުރުފަހު 2.00 އިން އިރުއޮއްސި 7:00 އަށެވެ.\nވީމާ، މިއިންތިޚާބުގައި ވާދަކުރައްވާ ކެންޑިޑޭޓުންނަށް ކެމްޕޭން ކުރުމުގެ ފުރުޞަތު މިއަދު 11 ނޮވެމްބަރ 2010 ން ފެށިގެން 21 ނޮވެމްބަރ 2010 ވާ އާދީއްތަ ދުވަހުގެ ހަވީރު 6.00 ގެ ނިޔަލަށް ހުޅުވާލެވިފައިވާ ވާހަކަ ހުރިހާ ކެންޑިޑޭޓުންގެ މައުލޫމާތަށްޓަކައި ދެންނެވީމެވެ. މިޕްރައިމަރީޒްގައި ވާދަކުރައްވާ ކެންޑިޑޭޓުންގެ މަޢުލޫމާތުތައް ކެންޑިޑޭޓް ނަންބަރު ތަރުތީބުން ތިރީގައި މިދަންނަވަނީއެވެ.\n1. އަލްފާޟިލް ރިފްޝާން އަޙުމަދު ސައީދު ވިކްޓްރީ ގދ.ހޯނޑެއްދޫ\n2. އަލްފާޟިލް މުއާޒް މުޙައްމަދު ޖޭމުގަސްދޮށުގެ ގދ.ހޯނޑެއްދޫ\n3. އަލްފާޟިލް މުޙައްމަދު ޝިރާން ގްރީންލައިޓް ގދ.ހޯނޑެއްދޫ\n4. އަލްފާޟިލް މުހައްމަދު ހަމީދު ހުޅަނގުގެ ގދ.ހޯނޑެއްދޫ\n5. އަލްފާޟިލް އަޙުމަދު އާދަމް ފޫޅުމާގެ ގދ.ހޯނޑެއްދޫ\n6. އަލްފާޟިލް ޝައްމޫން އާދަމް ދިލްކަޝްވިލާ ގދ.ހޯނޑެއްދޫ\n7. އަލްފާޟިލް އިނާޔަތު އަމީން ހުދުވިލާގެ ގދ.ހޯނޑެއްދޫ\n8. އަލްފާޟިލް މުޙައްމަދު އަޔާޒް އޯޝަންހާރުގެ ގދ.ހޯނޑެއްދޫ\n9. އަލްފާޟިލާ ފާތުމަތު ޝީރީން ކެޔޮގަސްދޮށުގެ ގދ.ހޯނޑެއްދޫ\n10. އަލްފާޟިލް މުޙައްމަދު މައުރޫފް ވިނަ ގދ.ހޯނޑެއްދޫ\n30 ޛުލްޤައިދާ 1423


Nurasmee gadeegai nerey muvazzafunnah night court allowance ge gothugai 115 rufiyaa | Jazeera\tނައިޓް ކޯޓް އެލަވަންސްގެ ގޮތުގައި 115 ރުފިޔާ ދެނީ - Jazeera\nނުރަސްމީ ގަޑީގައި ނެރޭ މުވައްޒަފުންނަށް ނައިޓް ކޯޓް އެލަވަންސްގެ ގޮޮތުގައި 115 ރުފިޔާ\nމަރިޔަމް ނިމާ ހަސަން June 22, 2021 898 views0\nދިވެހިރާއްޖޭގެ ހައި ކޯޓު -- ފޮޓޯ: މިިހާރު އޮންލައިން\nނުރަސްމީ ގަޑީގައި ޝަރުއީ މަސައްކަތްތަކަށް ނެރެންޖެހޭ އިދާރީ މުވައްޒަފުންނަށް ނައިޓް ކޯޓް އެލަވަންސްގެ ގޮތުގައި 115 ރުފިޔާ ދޭން ޖެހޭ ކަމަށް ނިންމައިފިއެވެ.\nމިގޮތަށް ނިންމާފައި ވަނީ ނުރަސްމީ ގަޑީގައި ޝަރުއީ މަސައްކަތްތަކަށް ނެރެންޖެހޭ އިދާރީ މުވައްޒަފުންނަށް ނައިޓް ކޯޓް އެލަވަންސް ދޫކުރުމުގެ އުސޫލުގައެވެ. މި އުސޫލު އިސްލާހުކޮށް، އަލުން ނެރެފައި ވަނީ މިމަހު 20 ވަނަ ދުވަހުއެވެ.\nޑީޖޭއޭއިން ނެރުނު ސާކިއުލަރގައިވާ ގޮތުން އުސޫލު އިސްލާހު ކޮށްފައި ވަނީ ނައިޓް ކޯޓް އެލަވަންސް ލިބުމުުގައި އެކި ކޯޓުތަކުގެ މެދުގައި ހުރި ތަފާތުތައް ނައްތާލައި، މިފަދަ މަސައްކަތް ކުރަންޖެހޭ ހުރިހާ ކޯޓުތަކަކާއި މެދު އެއްގޮތަކަށް އަމަލު ކުރުމަށެވެ. އަދި މައްސަލަތައް ތާވަލު ކުރުމާއި ޝަރީއަތް ހިންގުމަށް މިހާރު އައިސްފައިވާ ބަދަލުތަކާ މި އެލަވަނސް ލިބޭ ހާލަތްތަކާ ދިމާ ކުރުން ކަމަށް ވެސް ޑީޖޭއޭއިން ނެރުނު ސާކިއުލާގައި ވެއެވެ.\nއިސްލާހު ކުރި އުސޫލުގައިވާ ގޮތުގައި، ނުރަސްމީ ގަޑީގައި ޝަރުއީ މަސައްކަތަށް ނެރޭ އިދާރީ ކޮންމެ މުވައްޒަފަކަށް، ކޮންމެ ދުވަހަކަށް 115 ރުފިޔާ ދޭން ޖެހެއެވެ. މި އުސޫލު ހިނގާނީ ކޮންމެ ދުވަހެއްގެ ރޭގަނޑު 9:00 އާއި ފަތިހު 5:00އާ ދެމެދު މުއްދަތު މަޖިލީސް ހިންގުމާއި ކޯޓު އަމުރު ދޫކުރުމުގެ މަސައްކަތްތައް ކުރާ ނަމައެވެ. އިނާޔަތް ލިބޭނީ މި މަސައްކަތްތަކުގައިި ފަނޑިޔާރަކާއެކު މަސައްކަތް ކުރާ ނަމައެވެ. އެގޮތުން އިނާޔަތް ލިބޭ ގޮތަށް މަސައްކަތަށް ނެރެވޭނީ މަސައްކަތުގައި އުޅުއްވާ ކޮންމެ ފަނޑިޔާރަކަށް ދެ މުވައްޒަފުންނެވެ.\nއިނާޔަތް ލިބޭ ގޮތަށް އެ ގަޑިތަކުގައި އެ މަސައްކަތްތައް ކުރާ ގޮތަށް އިންތިޒާމްކޮށް ތާވަލު ކުރަންވާނީ އެކަމެއްގެ ބާވަތުން އެ ނޫން ގަޑިއެއްގައި އެކަން ކުރެވެން ނެތް ނަމައެވެ. އިނާޔަތް ދޭނީ މަދުވެގެން2ގަޑިއިރު މިގޮތުގެ މަތިން މަސައްކަތް ކޮށްފައިވާ ނަމައެވެ.2ގަޑިއިރު ހަމަ ނުވާނަމަ ދޭނީ މަސައްކަތް ކުރި ވަގުތަކަށް ޖެހޭ އިތުރުގަޑީގެ ފައިސާ އެކަނި ކަމަށް އުސޫލުގައިވެއެވެ.\nނައިޓް ކޯޓް އެލަވަންސްގެ ގޮތުގައި 115 ރުފިޔާ ދެނީ


Magey Dhuniye | My World\nCigarette Buin. Dhevi Hifaa Kameh tha?\nApril 6, 2014 Dhivehisayaahmed\nސިނގިރެޓް ބުއިން، ދެވި ހިފާ ކަމެއް ތަ؟\nރ. އަލިފުށި، އަބްދުއްރާހްމަން މުހައްމަދު، ނުވަތަ ރަށުގެ މީހުން އާއްމުކޮށް ކިޔާ އުޅޭ ގޮތަށް ބޭބެ އަކީ ބޯޓު ދަތުރުކޮށް އުޅުނު މީހެކެވެ. ވަރަށް ޅަ އުމުރުގައި ބޯޓު ދަތުރު ކުރަން ނިކުތެވެ. އެއާއެކު އުމުރުގައި\nވޭތުވެ ގޮސްފައިވާ ދުވަސްތަކުގައި ވަނީ ގިނަ އަދި އަގުހުރި ތަޖުރިބާތަކެއް ކުރެވިފަ އެވެ.\nބޭބެ އާއި އަހަރެން އެންމެ ފުރަތަމަ ދިމާވީ އަލިފުށްޓަށް ކުރި ދަތުރެއްގަ އެވެ. ރަށުގައި ހުންނަ ‘ބައިޓް’ ކެފޭ އަށް ހެނދުނުގެ ސައި ބުއިމަށް ގޮސް އިން ވަގުތެއްގަ އެވެ. އޯޑަރު ދިނުމަށްފަހު އަހަރެން ވަރަށް ހަމަ ޖެހިލައިގެން ސިނގިރެޓެއް ރޯ ކޮށްލުމުން ބޭބެ އައިސް އިށީނީ އަހަރެން އިން މޭޒުގަ އެވެ. އަދި އަހަރެން ސިނގިރެޓް ބޮނީ ކީއްވެގެންތޯ ސުވާލު ކުރި އެވެ.\nއެ ހިސާބުން ބޭބެ ގެ ވާހަކަ އެ ފެށުނީ އެވެ. ބޭބެ ގެ އުމުރުން މިހާރު އަށްޑިހަ އަހަރަށް ވުރެ މައްޗަށް ހިނގައްޖެ އެވެ. ބޭބެ އަކީ ވެސް ކުރިން ސިނގިރެޓް ބޮއެ އުޅުނު މީހެކެވެ. އެކަމަކު މިހާރަކު އެކަމެއް ނުކުރެ އެވެ. ބޭބެ ބުނި ގޮތުގައި އެންމެ ފަހުން ސިނގިރެޓެއް ބުއީ 1972 ވަނަ އަހަރުގަ އެވެ. އަހަރެންނަށް އެންމެ ބޮޑު ހައިރާން ކަމެއް ގެނުވީ ދެން ބޭބެ ބުނި އެއްޗަކުން ނެވެ.\n“ސިނގިރެޓަކީ ދެވި ހިފާ އެއްޗެއް ނޫން. އަހަރެން ހަމަ ހުރެފަ ހުއްޓާލީ. ދެވި ހިފައޭ ކިޔައިގެން އެ ދައްކާ ވާހަކަ އަކީ ހުސް ދޮގު، އެއީ ސިނގިރެޓް ބުއިން ހުއްޓަން ބޭނުން ނުވާ މީހުންގެ ބަހަނާ.”\nސިނގިރެޓް ބުއިމަކީ ދެވި ހިފާ ކަމެއް ނޫން ކަމަށް މީގެ ކުރިން މީހަކު ބުނި އަޑެއް އަހަންނަކަށް ދުވަހަކު ވެސް އިވިފައެއް ނުވެ އެވެ. އެހެންވެ ބޭބެ މިހެން ބުނާ ސަބަބެއް ހޯދަން އަހަރެން ބޭނުންވި އެވެ.\nބޭބެ ކިޔައިދިން ގޮތުގައި ބޭބެ ގެ ޅަ އުމުރުގައި އުޅުނީ ބޯޓު ދަތުރު ކުރާށެވެ. ސިނގިރެޓް ބޯން ފެށުނީ މިގޮތަށް އެކި ގައުމުތަކަށް ދަތުރު ކުރަން އުޅުމުގެ ތެރޭގަ އެވެ. އެކަމަކު ވަކި ހިސާބަކުން އެކަން ހުއްޓާލަން ބޭބެ ބޭނުންވި އެވެ. ކޮންމެހެން ވަކި ކަމެއް ވެގެނެއް ނޫނުވެ. ހުއްޓާލަން ހަމަ ހިތަށް އެރީ އެވެ.\n“އެހިސާބުން ހުއްޓާލީ. އަހަރެން ހިތަށް އެރީ ނުބޯނަމޭ. އޭގެ ފަހުން ނުބޮން. މިހާރު 42 އަހަރުވީ.”\nބޭބެ އަކީ ސިނގިރެޓް ބުއިން ހުއްޓާލުމަށް ވިސްނަމުންދާ ފަރާތްތަކަށް ނަމޫނާ އެކެވެ. އެތައް ފަހަރެއްގެ މަތިން މަސައްކަތް ކޮށްވެސް ‘އެޑިކްޝަން’ ވަރުގަދަ ކަމުން ސިނގިރެޓާ ދުރު ނުވެވޭ އެތައް ބަޔަކު މި ރާއްޖޭގައި ވެސް އުޅެމުން ދެއެވެ. އެކަމަކު ބޭބެ ގެ މި ވާހަކައިން މިކަމުގައި އިތުރު ގޮތަކަށް ވިސްނަން ޖެހިފައިވާ ކަން އެނގެ އެވެ.\nހުއްޓާ ލެވޭނީ ހުއްޓާލަން ބޭނުން ވުމުން ނެވެ. ހުއްޓާ ނުލެވޭ ކަމަށް ބުނެ ‘އެކްސް ކިއުޒް’ ދައްކައިގެން ކުރެވޭނެ އެއް ކަމެއް ވެސް ނޯންނާނެ އެވެ.


Kaseedha Programme gai Baiverivi Imaamunnah Sanadhu Dheefi ކަސީދާ ޕްރޮގްރާމްގައި ބައިވެރިވި އިމާމުންނަށް ސަނަދު ދީފި – Huvadhoo News Kaseedha Programme gai Baiverivi Imaamunnah Sanadhu Dheefi Huvadhoo News\nކަސީދާ ޕްރޮގްރާމްގައި ބައިވެރިވި އިމާމުންނަށް ސަނަދު ދީފި\nކަސީދާ ޕްރޮގްރާމްގެ ބައިވެރިންނަށް ސެޓްފިކެޓް ހަވާލުކުރުން - ފޮޓޯ: ތިނަދޫ ކައުންސިލް\nތިނަދޫ ކައުނަސިލްގެ ފަރާތުން ކުރިއަށް ގެންދާ ކަސީދާ ޕްރޮގްރާމް ދަށުން ހިންގި އިމާމުންގެ ތަމްރީންގައި ބައިވެރި 19 ފަރާތަކަށް ރޭ ސަނަދު ދީފިއެވެ.\nގދ.ތިނަދޫ އިސްލާމިކް މަރުކަޒުގެ ޖަލްސާ ކުރާ މާލަމުގައި ރޭ ބޭއްވުނު ރަސްމިއްޔާތުގައި ކަސީދާ ޕްރޮގްރާމްގެ ފުރަތަމަ ތަމްރީނުގެ ބައިވެރިންގެ އިތުރުން ޤުރްއާނާބެހޭ މަރުކަޒުން ހިންގި ޤިރާތު3ކޯހެއްގެ ބައިވެރިންނަށް ވެސް ވަނީ ސަނަދު ދީފައެވެ.\nޤުރްއާނާބެހޭ މަރުކަޒުން ހިންގި ޤިރާާއަތު ކޯހުގެ ބައިވެރިންނަށް ސެޓްފިކެޓް ހަވާލުކުރުން – ފޮޓޯ: ތިނަދޫ ކައުންސިލް\nމީގެއިތުރުން ތިނަދޫ ކައުންސިލުން ބޭއްވި ޤުރުއާން މުބާރާތުގައި ވަނަވަނައަށް ހޮވުނު ދަރިވަރުންނަށް ސެޓްފިކެޓާއި އިނާމް ހަވާލުކުރެވުުނު އިރު ޒައިނަބް ބިން ނަސްރުﷲ އަށް ވަނީ އިނާމާއި ސެޓްފިކެޓް ހަވާލުނުކުރެވިއެވެ. އެހެންކަމުން މިރަސްމިއްޔާތުގައި ޒައިނަބުއަށް ވަނީ އިނާމާއި ސެޓްފިކެޓް އަދި ޓްރޮފީ ހަވާލުކޮށްފައެވެ.\nކައުންސިލުން ބޭއްވި ޤުރުއާން މުބާރާތުގައި ވަނަހޮވާފައިވާ ޒައިނަބުއަށް ސެޓްފިކެޓާއި އިނާމް ހަވާލުކުރުން – ފޮޓޯ: ތިނަދޫ ކައުންސިލް\nމިރަސްމިއްޔާތުގައި ތިނަދޫ ކައުންސިލްގެ ރައީސް އަދި ކައުންސިލަރުންގެ އިތުރުން ތިނަދޫ އަންހެނުންގެ ތަރައްޤީއަށް މަސައްކަތްކުރާ ކޮމެޓީގެ މެމްބަރުން ވަނީ ބައިވެރިވެ ވަޑައިގެންފައެވެ.\nފެބްރުއަރީ 27 އިން ފެށިގެން ދެހަފްތާގެ މުއްދަތަކަށް ހިންގި ކަސީދާ ޕްރޮގްރާމަކީ ތިނަދޫ ކައުންސިލުން އިސްނަގައިގެން ތިނަދޫގެ މިސްކިތްތަކުގައި އިމާމުވެ ނަމާދުކުރުމަށްޓަކައި ވަގުތީ މުދިމުން ތަމްރީނުކުރުމަށްޓަކައި ހިންގުނު ތަމްރީނު ޕްރޮގްރާމެކެވެ. މިޕްރޮގްރާމުގައި ބައިވެރިވެ ސެޓްފިކެޓާއި ޓްރޮފީ ހާސިލްކޮށްފައިވަނީ އުމުރުން 14 އަހަރާއި 19 އަހަރާއި ދެމެދުގެ މީހުންނަށެވެ.


Uligamu Radar System Ah Honu Alhai Down Vejje - Vaguthu\nއުލިގަމު ރާޑަރު ސިސްޓަމަށް ހޮނުއަޅައި ޑައުންވެއްޖެ\nހއ.އުލިގަމުގައި ޤާއިމުކޮށްފައިވާ ރާޑަރު ސިސްޓަމަށް ހޮނު އަޅައި މިވަގުތު ޑައުންވެފައިވާކަމަށް އެމްއެންޑީއެފް އިން ވިދާޅުވެއްޖެއެވެ.\nއެމްއެންޑީއެފް އިން މިހެން ވިދާޅުވެފައިވަނީ، މޯލްޑިވްސް ޕޮލިސް ސަރވިސަސް އާއި މޯލްޑިވްސް ނޭޝަނަލް ޑިފެންސް ފޯސް ގުޅިގެން ދާދި ދެންމެ ބޭއްވި ހާއްޞަ ޕްރެސް ކޮންފެރެންސްގައެވެ.\n"އުލިގަމު ރާޑަރަށް މައްސަލައެއް ދިމާވެފައި ހުރީ. ހޮނު އެޅުމުގެ ސަބަބުން ރާޑަރު މިވަގުތު ޑައުންވެފައި ހުރީ" އެމްއެންޑީއެފް އިން ނޫސްވެރިންގެ ބައްދަލުވުމުގައި ވިދާޅުވިއެވެ.\nއެހެންނަމަވެސް އުލިގަމުގައި ޤާއިމު ކޮށްފައިހުރި އެހެން އިކުއިޕްމަންޓްސްތައް އޮޕަރޭޓް ކުރަމުންދާކަމަށް އެމްއެންޑީއެފް އިން ވިދާޅުވިއެވެ.\nއެމްއެންޑީއެފް އިން ވިދާޅުވީ، އުލިގަމު ރާޑަރު ސިސްޓަމް އަޕްގްރޭޑް ކުރުމުގެ މަސައްކަތް ކުރަމުންދާ ކަމަށާއި، ބޭނުންވާ ސާމާނު މިހާރު ލިބިފައިވާއިރު، މިކަން ކުރާ އިންޑިއާ ސިފައިންގެ ޓީމު މިހިނގާ ޖޫން މަހުގެ ތެރޭގައި ރާއްޖެ އައިސް މަސައްކަތް ފެށިގެންދާނެ ކަމަށެވެ.\nރާއްޖޭގެ 10 ސަރަހައްދެއްގައި ރާޑަރު ސިސްޓަމް ޤާއިމު ކުރުމުގެ މަސައްކަތް ކުރަމުންދާ ކަމަށާއި، ކަނޑުގެ ސަރަހައްދަކީ ބެލެހެއްޓުމުގައި ބޮޑެތި ގޮންޖެހުންތަކެއް ހުންނަ ކަމަކަށްވާތީ އެ މަސައްކަތް ނިމުނު ނަމަވެސް ރާއްޖޭގެ އެއް މިލިއަން ސްކެއަރ ކިލޯ މީޓަރު ސަރަހައްދު މުޅިން ބެލެހެއްޓޭނެޔޭ ނުދެންނެވޭނެ ކަމަށް އެމްއެންޑީއެފް އިން ވިދާޅުވިއެވެ. އެމްއެންޑީއެފް އިން ވިދާޅުވީ، ރާއްޖޭގެ އެއް މިލިއަން ސްކެއަރ ކިލޯ މީޓަރު ސަރަހައްދު ބެލެހެއްޓުމަށް ކުރަންޖެހޭ އެންމެހާ މަސައްކަތްތަށް ރީޖަނަލް ޕާޓްނާރުންނާއި ބައިނަލް އަޤްވާމީ ފަރާތްތަކާ ގުޅިގެން ކުރަމުން ގެންދާ ކަމަށެވެ.\nއެގޮތުން މިއަހަރުގެ ތެރޭގައިވެސް މި ސަރަހައްދު މޮނިޓަރ ކުރުމަށް ބައިނަލް އަޤްވާމީ ފަރާތްތަކާ ގުޅިގެން ތިން ސަރޗް އޮޕަރޭޝަން ހިންގާފައިވާކަމަށް ޤައުމީ ދިފާއީ ބާރުން ވިދާޅުވެއެވެ. އޭގެ ތެރޭގައި އިންޑިއާގެ އައިއެންއެސް ކަންކާސޯގައި ދިވެހި ސިފައިންނާއި އެކު ޖަނަވަރީ 22 އިން އެމަހުގެ ނިޔަލަށް ހިންގި އޮޕަރޭޝަނާއި، އައިއެންއެސް ސަމްރަތްގައި އެޕްރީލް 29 އިން ފެށިގެން ހަފްތާއަކަށް ކުރިއަށް ގެންދިޔަ އޮޕަރޭޝަނުގެ އިތުރުން މެއި 12 އިން 15 އަށް އައިއެންއެސް ސްމޭދާއާއި ގުޅިގެން ހިންގި ހާއްޞަ އޮޕަރޭޝަން ހިމެނެއެވެ.\nމި ސަރަހައްދުގެ ކަނޑުގެ ސަރަހައްދު ބެލެހެއްޓުމުގެ އޮޕަރޭޝަންތަކުގައި ދިވެހިރާއްޖެވެސް ބައިވެރިވަމުންދާ ކަމަށްވެސް ޤައުމީ ދިފާއީ ބާރުން ވިދާޅުވިއެވެ.\nޖޫން 3, 2018 16:15\nއެހެންވާނީ އުލިގަމުގައި އެމްއެންޑީއެފް ތިބޭ އިރު އެމީހުންނަށް ނޭނގި އީރާނުގެ ބޯޓަކަށް މަސްތުވާތަކެތި ހިފައިގެން އައިސް އިހަވަންދިއްޕޮޅުގެ ފަރަކަށް ނާރާނެދޯ؟ އަދި ވަކިން ތި ބޯޓަކީ ތިމީހުން ބުނާ ގޮތުން ރާއްޖެ އަށް އައި އެއްޗެއް ނޫން ނަމަ އެހާ ކައިރި ވަންދެއް ހަމަ އެނގި ތިބެ ތިބޭނެތަ؟ ރަނގަޅު ވިއްޔާ ހަމަ މިމީހުން ގުޅިގެން ގެނައި ތަކެތި އެއީ. ދެން ހޮނު ނޭޅިއްޔާ ދެރައެއްނު؟ ބޭނުމެއް ނެތެއްނު ތި ތަނުގެ\nޖޫން 3, 2018 16:50\nޖޫން 3, 2018 16:51\nއަހަ މިހާރު ރާޑަރު ހަލާކުވިދޯ...ބޯޓު ފެނުމާއެކު


ފިޑެލް ކާސްޓްރޯ - ވިކިޕީޑިއާ\nފިޑެލް އެލެޖަންޑްރޯ ކާސްޓްރޯ ރޫޒް (އުފަންވީ އޮގަސްޓް 13، 1926) އަކީ ކިއުބާގެ ރައީސްކަން 49 އަހަރު ކުރެއްވި ބޭފުޅެކެވެ. މިޒަމާނުގައި ދުނިޔޭގެ ގައުމެއްގައި އެންމެ ގިނަ ދުވަހު ރައީސްކަން ކުރެއްވި ރައީސްގެ ލަގަބު ހޯއްދެވުމަށްފަހު ފިޑެލް ކާސްޓްރޯ ކިއުބާގެ ރައީސްކަމުން ވަކިވެވަޑައިގަތީ 19 ފެބުރުއަރީ 2008 ގައެވެ. ކިއުބާގެ ސިފައިންގެ އެންމެ މަތީ ވެރިޔާގެ މަގާމާއި، ކިއުބާގެ ރައީސްކަމުން ފިޑެލް ކާސްޓްރޯ އިސްތިއުފާ ދެއްވީ އާލާސްކަންފުޅާ ހަސްފަތާލުގައި އުޅުއްވާތާ ބަރާބަރު 18 މަސްދުވަސްވީ ފަހުންނެވެ.\nކާސްޓްރޯ އެންމެ ފުރަތަމަ ކިއުބާގެ ވެރިކަމާ ޙަވާލުވެ ވަޑައިގަތީ ބޮޑުވަޒީރުގެ ހައިސިއްޔަތުން 16 ފެބުރުއަރީ 1959 ގައެވެ. އެއަށްފަހު އެމަގާމުގައި ހުންނަވަނިކޮށް2ޑިސެމްބަރު 1976 ގައި ކިއުބާގެ ރައީސްކަމަށް އިންތިޚާބު ކުރެވުނެވެ. އަދި 19 ފެބުރުއަރީ 2008 ގައި އުމުރުު ފުޅުން 81 އަހަރުގައި ކިއުބާގެ ރައީސްކަމުން އިސްތިއުފާ ދެއްވުމުން ފިޑެލް ކާސްޓްރޯ ވެވަޑައިގެންފައިވަނީ އެންމެ ގިނަދުވަހު ގައުމެއްގެ ވެރިކަން ހިންގެވި ވެރިޔާ ކަމުގައެވެ. އޭނާ ބޮޑު ވަޒީރު ކަމާއި ރައީސްކަމާއެކު ޖުމުލަ 49 އަހަރާއި،3ދުވަހު ކިއުބާގެ ވެރިކަން ކުރައްވާފައި ވެއެވެ. ފިޑެލް ކާސްޓްރޯ އަށް ފަހު ކިއުބާގެ ވެރިކަމަށް އިސްވެ ވަޑައިގަތީ އޭނާގެ ކޮއްކޯފުޅު ރައުލް ކާސްޓްރޯ އެވެ.\nސިފައިންގެ އޮފިސަރެއްގެ ވަޒީފާގައި ހުންނެވި ފިޑެލް ކާސްޓްރޯ ކިއުބާގެ ބޮޑު ވަޒީރުކަމާ ޙަވާލުވެ ވަޑައިގަތީ 1959 ވަނަ އަހަރު އޭނާ އިސްވެ ހުންނަވައިގެން ގެންނެވި އިންގިލާބެއްގައި އޭރު ހުންނެވި ބޮޑު ވަޒީރު ފުލްގެންސިއޯ ބަޓިސްޓާ މަގާމުން ދުރުކޮށްފައެވެ. 1965 ވަނަ އަހަރު ކިއުބާގެ ކޮމިއުނިސްޓް ޕާޓީގެ ފުރަތަމަ ސެކެޓްރީގެ މަގާމަށް ފިޑެލް ކާސްޓްރޯ އިސްކުރެވުނެވެ. އެއަށްފަހު ކިއުބާއަކީ އެއްޕާޓީއެއްގެ ވެރިކަން ހިނގާ ސޯޝަލިސްޓް ޖުމުހޫރިއްޔާ އެއްކަމަށް ހަމަޖެއްސެވި އެވެ. 1976 ގައި ސްޓޭޓް ކައުންސިލް އަދި މިނިސްޓަރުންގެ ކައުންސިލްގެ ރައީސްކަމުގެ މަގާމަށް އިސްވެ ވަޑައިގެންނެވި އެވެ. އަދި އޭގެ ފަހުން ކިއުބާގެ ސިފައިންގެ އެންމެ މަތީވެރިޔާގެ މަގާމަށް އިސްވެވަޑައިގެންނެވިއެވެ.\n19 ފެބުރުއަރީ 2008 ގައި ކިއުބާގެ ރަސްމީ ނޫހުގެ ވެބްސައިޓުގައި ލިޔުއްވި ބަޔާނެއްގައި ކާސްޓްރޯ ވިދާޅުވެފައިވަނީ ކިއުބާގެ ރައީސްކަމުންނާއި ކޮމާންޑަ އިން ޗީފް ކަމުގެ މަގާމުން އިސްތިއުފާ ދެއްވި ކަމަށާއި އަދި އެކަން ބޭނުން ނުވާކަމަށެވެ.\nކޮމާންޑަ އިން ޗީފް ކަމުގެ މަގާމާއި ރައީސް ކަމުގެ މަގާމުގައި ހުންނަން ބޭނުމެއް ނޫން އަދި އެ މަގާމު ބޭނުމެއް ވެސް ނޫން. އަދިވެސް އެއް ފަހަރު ބުނަން, ރައީސްކަމާއި ކޮމާންޑަ އިން ޗީފް ކަމުގެ މަގާމު ބޭނުމެއް ނޫން އުމުރުފުޅުން 81 އަހަރުގެ ކާސްޓްރޯ ލިޔުއްވާފައިވެ އެވެ.\nކާސްޓްރޯއަކީ ވަރަށް ތަފާތު ޝަޚްސިއްޔަތެކެވެ. ދުނިޔެ ނުދެކޭ ފަދަ މޮޅު ވާހަކަ ދެއްކުން ތެރިއެކެވެ. އދ.ގައި އެންމެ ދިގު ސްޕީޗެއް ދެއްވުމުގެ ރެކޯޑް އޮންނެވީ ކާސްޓްރޯ އަށެވެ. އޭނާ ވަނީ 1960 ވަނަ އަހަރުގެ ސެޕްޓެމްބަރު މަހުގެ 29 ވަނަ ދުވަހު4ގަޑިއިރާ 29 މިނެޓް ވާހަކަ ދައްކަވާފަ އެވެ. އޭގެ އިތުރުން އޭނާގެ ގައުމުގައި 1986 ވަނަ އަހަރު ކޮމިއުނިސްޓް ޕާޓީގެ ކޮންގްރެސްގައި7ގަޑިއިރާ 10 މިނެޓްގެ ސްޕީޗެއް އޭނާ ވަނީ ދެއްވާފަ އެވެ. ދުނިޔޭގެ ތިންވަނައަށް އެންމެ ގިނަދުވަސް ވަންދެން ގައުމެއްގެ ވެރިކަން ކުރެއްވި ބޭފުޅަކީވެސް ކާސްޓްރޯ އެވެ.\nކާސްޓްރޯއަކީ ޚުދު މުހުތާރު ވެރިކަމުގައި ލިޔަން ކިޔަން ދަތުމުގެ ނިސްބަތް 98 ޕަސެންޓަށް މައްޗަށް ޖެއްސެވި އެވެ. ރައްޔިތުންގެ ކުދިބޮޑު އެންމެނަށް ހިލޭ ބޭސް ފަރުވާ ކުރެވެ ގޮތް ހަދާ ޅަ ފަތުގައި މަރުވާ ކުދިންގެ އަދަދު ވަރަށް ވެސް މަދުކުރި އެވެ


Syria Gai Anhenunnah Kuraa Aniyaa Aai Insaanee Vagufaari Ves Inthihaa Dharajaigaa - Vaguthu\nސީރިޔާގައި އަންހެނުންނަށް ކުރާ އަނިޔާއާއި އިންސާނީ ވަގުފާރިވެސް އިންތިހާ ދަރަޖައިގައި\nސީރިޔާގައި ހިނގަމުންދާ ހަނގުރާމައަށް މި މަހުގެ 15 ވަނަ ދުވަހުވަނީ އަށް އަހަރު ފުރިފައެވެ. ބައްޝާރުލް އަސަދުގެ ވެރިކަމާ ދެކޮޅަށް ރައްޔިތުން މަގުތަކަށް ނުކުމެ ފެށި މުޒާހަރާ ހޫނުވެ، ދުނިޔެ ޝާމިލުވާ ހަނގުރާމައަކަށް އެންމެ ފަހުން، އެކަންމިވަނީ ވެފައެވެ. ސީރިއާގެ ދާހިލީ ހަނގުރާމަ ނިމުމުގެ ކޮޅުމައްޗެއްވެސް ފެންނަމުން ނުދެއެވެ.\nނުރައްކާތެރި ހަތިޔާރުތަކާއި، ހުއްޓާ ނުލައި ހަމަލާ ދިނުމުގެ އިތުރަށް އެތައް ގިނަ ކަންތައްތަކެއް ސީރިޔާގެ މަޝްރަހުގައި ދަނީ ހިނގަމުންނެވެ.\n"ބީބީސީ" އިން ދާދިފަހުން ނެރެފައިވާ ރިޕޯޓެއްގައި ބުނެފައިވާ ގޮތުގައި އަންހެނުންނާ ދެކޮޅަށް ކުރާ އަނިޔާތައްވެސް، އިންތިހާ ދަރަޖައަށް އެޤައުމުގައިވަނީ އިތުރުވެފައެވެ.\nއެރިޕޯޓުގައި ބަޔާންކޮށްފައިވާ ގޮތުގައި، އެހީގެ ބަދަލެއްގެ ގޮތުން، އެހީ ފޯރުކޮށްދޭ ޖަމާއަތްތަކުގެ ފަރާތުން ހަރަކާތްތެރިވާ ފިރިހެނުން ދަނީ، ނިކަމެތި އަންހެނުންނާއި އަންހެން ކުދިންނާއެކު ނޭއްގާނީ ބައެއް ކަންކަން ކުރަމުންނެވެ.\nމިކަމުގައި އދ.ގެ އެޖެންސީތަކުގެ ފަރާތުން ހަރަކާތްތެރިވާ މީހުންވެސް ބައިވެރިވާއިރު، މިކަމާ ގުޅިގެން އދ.ގެ އާބާދީ ޖަމިއްޔާ، "ޔޫއެންއެފްޕީއޭ" އިން ކޮށްފައިވާ ދިރާސާއަކުން ވެސް މިކަންވަނީ ކަށަވަރުކުރެވިފައެވެ. "ވޮއިސަސް ފްރޮމް ސީރިޔާ 2018" ނަމުގައި ޔޫއެންއެފްޕީއޭ އިން ނެރެފައިވާ ދިރާސާ ރިޕޯޓުގައި ބުނެފައިވާ ގޮތުން، ކާނާއާއި އެނޫންވެސް އިންސާނީ އެހީގެ ބަދަލުގައި، އަންހެން ކުދިންގެ ފޯނު ނަމްބަރު އަތުލުމުން ފެށިގެން ގޮސް، މުޠުއާ ކައިވެނިވެސް ކޮށްފައިވެއެވެ. މިފަދަ ކައިވެންޏަކީ ވަކި މުއްދަތަކަށް މަތިކޮށް ކުރާ ކައިވެންޏަކަށް ވާއިރު، މިއީ އިސްލާމްދީނުގައި ހަރާމް ކަމެކެވެ.\nހަމައެހެންމެ، އިންސާނީ ވަގުފާރީގެ (ހިއުމަން ޓްރެފިކިންގ) ކަންތައްތައްވެސް ސުންނާފަތިވެފައިވާ ސީރިޔާގައި އޮތީ އިންތިހާ ދަރަޖައިގައެވެ. އދ.ގެ ކުޑަކުދިންނާ ބެހޭ ޖަމިއްޔާ، "ޔުނިސެފް" އިން ބުނާ ގޮތުގައި ތިން އަހަރުގެ ކުދިންވެސް ހާލުގައި ޖެހި، މަސައްކަތް ކުރަން މަޖުބޫރުވުމުން، މިކަންކަމަށް ދަނީ މަގުފަހިވަމުންނެވެ.\nމިފަދަ އެތައް މައްސަލައެއް ހުރިއިރު، މިކަންކަން ހައްލުކުރުމަށް އެދެވޭ މަސައްކަތްތަކެއް، ކަމާބެހޭ ފަރާތްތަކުން ނުކުރާކަމުގެ ޝަކުވާވެސް ދަނީ އުފުލަމުންނެވެ.\nމާޗް 20, 2018 10:30\nއަމިއްލަ އަތުން އަމިއްލަ ޤަވްމު ހަލާކުގެތެރެޔަށް ވައްޓާލާފަ ކޮން ރުއިމެއް؟ އަސަދާދެކޮޅަށް ޖަރީމާތައް ހިންގުމަށް ބޭރުން ހަނގުރަމަވެރިން ޤަވްމަށް އެރުވީމާ ވާނޭ ހަޔެތި ތިވަނީ! ޢިރާޤު ، އަފްޣާނިސްތާނު ، މިޞްރު ، ލީބިޔާ ގެ ޙާލަތު އޮތްގޮތް ބަލާ ޢިބްރަތް ޙާޞިލުނުކޮށް ކީކޭތަ ތިޔަ ކިޔަނީ؟\nމާޗް 20, 2018 14:07\nވެރިޔާ ނުބައިވެއްޖެނަމަ ވާނެގޮތް އެފެންންނީ\nމާޗް 20, 2018 20:05\nއެފެންނަނީ އިދިކޮޅު ފަރާތްތަކުން ވެރިކަންބޭނުންވެ އެހެން ގައުމުތަކުން އެރުމަށް ގޮވާ އެމީހުންގެ އެހީއަށް އެދުމުންވާނެގޮތް. ރާއްޖެއިން ބޭރުަގައި ފިލާތިބެގެން އެހެން ގައުމު ތަކުގެ ސިފައިން މިގައުމަށް ގެނައުމް މަރުވެ ހާލުގައިޖެހޭނީ ނިކަމެތި ރައްޔިތުން. ބޭރުކަރަތަކުގައި އުޅޭ ގައްދަރުންގެ އާއިލާތަކަށް ވާނެ ގެއްލުމެއްނެތް.\nމާޗް 20, 2018 21:34\nކޮބާ އަވައްޓެރި ތުރުކީ. ތުރުކީ އިން އެމީހުންގެ ހަތިޔާރު ދައްކާލި އިރު ހީވަނީ ދެންމެ ސީރިޔާ ސަލާމަތް ކުރަން އުުނުހެން. އެކަމަކު މިހާރު އަނގައިން ވެސް ބުނެނުލާ. ކޮރެޔާއިން ނަމަވެސް މިކަން ހުއްޓުވަން ވެއްޖެ. ރާއްޖެއަށް އިންޑިއާ ސިފައިން އެރުމަށްވުރެ ސީރިޔާ ސަލާމަތް ކޮއްދިނުން ކިހިނެއްވާނެ ތޯ ނަޝީދު\nމާޗް 21, 2018 20:00\nކައެ ދާންވީނު ޖިހާދަށް


އެމެރިކާގެ ރައީސްގެ އަނބިކަނބަލުން ކޮލެޖުގައި ކިޔަވާދެއްވަމުން ގެންދަވާނެ | Sandhaanu\nއެމެރިކާގެ ރައީސްގެ އަނބިކަނބަލުން ކޮލެޖުގައި ކިޔަވާދެއްވަމުން ގެންދަވާނެ\nތައުލީމީ ދާއިރާއިން ޕީއެޗްޑީ ހައްދަވާފައިވާ އެމެރިކާގެ މަހާރެހެންދި، ޖިލް ބައިޑެން އަންނަ ހަފުތާއިން ފެށިގެން ކޮލެޖުގައި ކިޔަވައިދެއްވަން ފައްޓަވާނޭކަމުގައި އެމެރިކާގެ ރިޔާސީ ގަނޑުވަރު ވައިޓް ހައުސްއިން ބުނެފިއެވެ.\nވޮޝިންޓަން ޕޯސްޓުން މައުލޫމާތު ދިންގޮތުގައި ކޮރޯނާ ވައިރަހާ ހެދި ފާއިތުވި އަހަރެއްހާ ދުވަހު މަހާރެހެންދި ޖިލް ކިޔަވާދެއްވަމުން ގެންދެވީ އޮންލައިންކޮށެވެ.\nޖިލްގެ ތަރުޖަމާނު އީމެއިލްއަކުން ހާމަކުރެއްވިގޮތުގައި އަންނަ ހަފުތާގައި ފެށޭ އައު ސެމިސްޓާރގައި ޖިލް ކިޔަވައިދެއްވަން ކޮލެޖަށް ވަޑައިގަންނަވާނެއެވެ.\nވޮޝިންޓަން ޕޯސްޓުގައި ވާގޮތުން މަހާރެހެންދި އުތުރު ވާޖީނިއާ ކޮމިއުނިޓީ ކޮލެޖުގައި ހަފުތާއަކު ދެ ދުވަހު 13 ހަފުތާ ވާނދެން ކިޔަވައިދެއްވާނެއެވެ.\nއެމެރިކާގެ ރައީސް ބަރަކް އޮބާމާގެ ނައިބު ރައީސެއްގެ ގޮތުގައި ޖިލްގެ ފިރިކަލުން ޖޯބައިޑެން ހުންނެވި ދުވަސްވަރުން ފެށިގެން ކޮމިއުނިޓީ ކޮލެޖުގައި ޖިލް ގެންދަވަނީ ކިޔަވައިދެއްވަމުންނެވެ.\nޖިލް އާއި ފިރިކަލުން އެމެރިކާގެ ރައީސް ޖޯ ބައިޑެން\nޖިލް ހިމެނިވަޑައިގަންނަވަނީ އެމެރިކާގެ މަހާރެހެންދިއެއްގެ ގޮތުގައި ރިޔާސީ ގަނޑުވަރުގައި ހުންނަވައިގެން ވަޒީފާ އަދާކުރައްވާ ފުރަތަމަ މަހާރެހެންދިއަށެވެ.\nވައިޓް ހައުސްއަށް ވަޑައިގަތުމުގެ ކުރިން ވެސް ޖިލް ވަނީ ކިޔަވައިދެއްވުމުގެ ކަންތައް ކުރިއަށް ގެންދަވާނެކަމަށް ވައުދުވެވަޑައިގެންފައެވެ.


Guest House dhaairaa kuri eruvumah Ooredoo aai Guest house Association ehbbasvumakah - One Online\nއުރީދޫ މޯލްޑިވްސްގެ ސީއީއޯ އަދި މެނޭޖިންގ ޑައިރެކްޓަރ ނަޖީބް ޚާން، އަދި ގޭމްގެ ރައީސް އަހުމަދު ކަރަމް އެއްބަސްވުމުގައި ސޮއި ކުރުމަށްފަހު --- ފޮޓޯ: އުރީދޫ\nގެސްޓް ހައުސް ދާއިރާ ކުރިއެރުވުމަށް އުރީދޫ އާއި ގެސްޓްހައުސް އެސޯސިއޭޝަން އެއްބަސްވުމަކަށް\nޑިޖިޓަލް ޓެކްނޮލޮޖީތަކާއި ހިދުމަތްތަކުގެ އެހީގައި ދިވެހިރާއްޖޭގެ ގެސްޓްހައުސް ދާއިރާ ކުރިއެރުވުމަށް އެކުގައި މަސައްކަތްކުރުމަށް އެއްބަސްވެ، އުރީދޫ އާއި ގެސްޓްހައުސް އެސޯސިއޭޝަން އޮފް މޯލްޑިވްސް (ގޭމް) ހާއްސަ އެއްބަސްވުމެއްގައި ސޮއިކޮށްފިއެވެ.\nމި އެއްބަސްވުމުގައި ސޮއި ކުރުން އޮތީ އެމް.އެމް.ޕީ.އާރްސީގެ ރައީސް ތޮއްޔިބު މުހައްމަދު ޝަރަފްވެރި ކޮށްދެއްވި ހާއްސަ ރަސްމިއްޔާތެއްގައެވެ. އެއްބަސްވުމުގައި އުރީދޫގެ ފަރާތުން ސޮއި ކުރައްވާފައިވަނީ އުރީދޫ މޯލްޑިވްސްގެ ސީއީއޯ އަދި މެނޭޖިންގ ޑައިރެކްޓަރު ނަޖީބް ޚާނ އެވެ. ގޭމްގެ ފަރާތުން ރައީސް އަހުމަދު ކަރަމްއެވެ.\nއެއްބަސްވުމުގައި ސޮއި ކުރުމަށްފަހު ނަޖީބާ ވިދާޅުވި ގޮތުގައި ދިވެހިރާއްޖެއަށް ޒިޔާރަތް ދަތުރުކުރާ ފަތުރުވެރިންނަށް އެންމެ ފުރިހަމަ ތަޖުރިބާއެއް ދިނުމުގައި ބައިވެރިވުމަކީ، އެންމެންގެ ޒިންމާއެއް ކަމަށާއި، އުރީދޫ އިން ޑިޖިޓަލް ރާއްޖެއަށް ދެމުން އަންނަ އެއްބާރުލުމުގެ ދަށުން، ޑިޖިޓަލް މެދުވެރިކޮށް ރާއްޖޭގެ ގެސްޓްހައުސް ދާއިރާ އިތުރަށް ކުރިއެރުވުމަށްޓަކައި ގޭމް އާއި ގުޅިގެން ހާއްސަ މަސައްކަތްތަކެއް ކުރުމަށް ނިންމާފައިވާކަމަށެވެ.\n"މިގޮތުން، ގޭމްއާ އެކު އަޅުގަނޑުމެން މަސައްކަތް ކުރާނީ، ގެސްޓްހައުސްތަކަށް އެންމެ އެކަށޭނެ އަދި ބޭނުންވާ ޑިޖިޓަލް ޚިދުމަތްތަކާއި ގުޅުވާލަދީ، ޒިޔާރަތް ކުރާ ފަތުރުވެރިންގެ ތަޖުރިބާތައް އިތުރަށް ފުރިހަމަކޮށް، ގެސްޓްހައުސް ވިޔަފާރި އާ ހަރުފަތަކާހަމައަށް ގެންގޮސްދިނުމަށް." ނަޖީބް ވިދާޅުވިއެވެ.\nގޭމްގެ ރައީސް ކަރަމް ވިދާޅުވި ގޮތުގައި މި ވެވުނު ޕާޓްނާޝިޕަކީ ވަރަށް ގިނަ އެހީތެރިކަން ދެފަރާތަށްވެސް ލިބިދެވޭ މާނަވީ އެއްބަސްވުމެކެވެ. ގެސްޓް ހައުސް އިންޑަސްޓްރީ އެހާ ބާރުމިނެއްގައި ކުރިއަށްދިއުމުގައި އޮންލައިން ޓްރެވަލް އޮޕަރޭޓާސް އަދި ޖުމުލަކޮށް ޑިޖިޓަލް އޭޖް މުހިންމު ރޯލެއް އަދާކުރާކަމަށް ކަރަމް ވިދާޅުވިއެވެ. އަދި އެންޑް ޓު އެންޑް ޑިޖިޓަލް ސޮލިއުޝަންސް ޕްރޮވައިޑަރެއްގެ ގޮތުގައި އުރީދޫގެ އެހީތެރިކަން ލިބުމުން އެކަމަށްޓަކައި އުރީދޫއަށް ކަރަމް ވަނީ ޝުކުރު އަދާކުރައްވާފައެވެ.\nމި އެއްބަސްވުމުގެ ދަށުން އުރީދޫ އިން މަސައްކަތް ކުރާނީ ދިވެހިރާއްޖޭގެ ފަތުރުވެރިކަމުގެ މާހައުލާއި ގުޅޭ، ދިވެހި ގެސްޓްހައުސް ތަކަށް ބޭނުންވާ ފަދަ ފަހުގެ ޓެކްނޮލޮޖީތަކާއި ޚިދުމަތްތައް ފޯރުކޮށްދީގެން، ގެސްޓްހައުސް ދާއިރާ އަށް އައު ފުރުސަތުތަކާއި ފާގަތިކަން ގެނެސްދިނުމަށްކަމަށް އުރީދޫއިން ބުނެއެވެ.\nގުޅޭ ޓެގު އުރީދޫ ޓުއަރިޒަމް ގެސްޓްހައުސް އެސޯސިއޭޝަން އުރީދޫ މޯލްޑިވްސް\nއުރީދޫން އެންޑީއެމްއޭއަށް އިންޓިއުބޭޝަން ބޮކްސްތަކެއް ހަދިޔާކޮށްފި


Dheewaana2(39 vana bai) – adduLIVE\nLast Updated: June 25, 12:57\nދީވާނާ2( ނަވަތިރީސްވަނަބައި)\nApr 09, 2019, 09:34 ޝައިން\nއާއިންގެ ހިތްވަރު ދިނުމުގެ ސަބަބުން ޝައުންގެ ހިތަށް ކޮންމެވެސް ވަރެއްގެ ހަމަޖެހުމެއް ލިބުނެވެ. ނަމަވެސް އޭނާގެ ހިތުގައި އަދިވެސް ބިރުވެރިކަން ވެއެވެ. އެރޭގެ ހަނދާންވެފައި އޭނާގެ ގައިން ހީބިހިނެގިއެވެ. މީގެފަހުން އޭނާ އުޅެންޖެހޭނީ ނުހަނު ވިސްނައިގެންނެވެ. އަދްޔަން އެއައީ ކިހާބޮޑު ރޭވުމެއް ރާވައިގެންކަންވެސް ނޭނގެއެވެ.\nއަދްޔަންއަށް މަސައްކަތްކުރަން ޖެހިފައިވަނީ އާއިންގެ ދަށުގައިކަމުން، އޭނާގެ ކޮންމެ ހަރަކާތަކަށް އާއިން ދިޔައީ ފާރަލަމުންނެވެ. ޚުދު އަދްޔަންއަށްވެސް އެކަން އެނގެއެވެ. އެހެންކަމުން އޭނާ އުޅެމުންދިޔައީ ވިސްނައިގެން ނުހަނު ރަނގަޅަށެވެ. އާއިން ޝަކުވާކޮށްފާނެފަދަ އެއްވެސް ކަމެއް އޭނާ ނުކުރެއެވެ. އާއިންގެ އިތުބާރު ހޯދުމަށް ކުރެވުނުހައި މަސައްކަތެއް އޭނާ ކުރެއެވެ. އާއިންއާއި ގުޅުން ބަދަހިކުރުމަށްވެސް އެކި އުކުޅުތައް އޭނާ ބޭނުންކުރަމުން ދިޔައެވެ. ނަމަވެސް އަދްޔަންއާ އެއްވެސް ގާތްކަމެއް އަދި އެކުވެރިކަމެއް ބާއްވާކަށް އާއިން ބޭނުމެއްނުވެއެވެ. އަދްޔަން ކިތަންމެ ރަނގަޅަށް އޮފީހުގެ ކަންކަން ކުރިނަމަވެސް އެއީވެސް އާއިންއަށް ފަސޭހައިން ބަލައިގަނެވޭ ކަމަކަށް ނުވެއެވެ. ނަމަވެސް އަދްޔަން އޭނާގެ މަސައްކަތް ކުރިޔަށް ގެންދިޔައެވެ. އޭނާގެ އެކުވެރިކަމާއި ހީވާގިކަންފެނި އާޒިމްއާއި އަދިވެސް އޮފީހުގެ އެހެނިހެން މުއައްޒަފުންވެސް އޭނާއާ ގަޔާވިއެވެ.\n" ސަރ ހިނގާ ކޮފީއަކަށްދާން….ވަރަށް ބަނޑުހައިވެއްޖެ…" ހުސްވަގުތެއް ލިބުމުން އަދްޔަން އެދުނެވެ.\n" އަހަރެން ބަނޑުހައެއްނޫން….އަދްޔަންދޭ….އެހެންނޫނަސް މިތާވެސް ކޮފީބޮވެގެން ހުންނާނެ…." އެއިންގޮތަށް އިނދެ ރުންކުރު ކަމާއެކީ އާއިން ޖަވާބުދިނެވެ.\n" މިއީ އަދި ހާދަގޮތްދޫނުކުރާ ފިރިހެނެކޭ…" އަދްޔަން ހިތާހިތާ ކިޔާލިއެވެ. އެއީ ކޮންމެ ދުވަހެއްގެވެސް އާދައެވެ. އޭނާ އާއިންގާތުގައި ކޮފީއަށް ދިއުމަށް ނޫނީ ނާސްތާކުރަން ދިއުމަށް އެދެއެވެ. ނަމަވެސް ކޮންމެ ފަހަރަކުވެސް އާއިންގެ ފަރާތުން ޖަވާބުލިބެނީ އެފަދަ ގޮތަކަށެވެ. އާއިން ނުދާނެކަން އެނގުމުން އަދްޔަން އެކަނި ދިއުމަށް ނިންމިއެވެ.\nޝައުން އޭނާގެ މޭޒުގެ ދޮށުގައި ހެދުމެއް ޑިޒައިންކުރުމުގެ މަސައްކަތުގައި އަވަދިނެތި އުޅުނެވެ. ރައުހާވެސް އޭނާއަށް އެހީތެރިވުމުގައި އުޅެއެވެ.\n" ރައު….މީގެ ފޮތިކޮޅެއް އަހަރެންނަކަށް ނުފެނުން…..ހުސްވީތަ؟…" ޝައުން އޭނާގެންގުޅު ސާމްޕަލް ފޮތިކޮޅެއް ދައްކާލަމުން އެހިއެވެ.\n" ނޫނޭ….ގުދަނުގަ ހުންނާނެ…އަޅުގަނޑު އަންނާނަން ހިފައިގެން…." ފޮތިކޮޅަށް ބަލާލަމުން ރައުހާ ބުންޏެވެ.\n" ރައުމަޑުކޮށްލާ އަހަރެން ހިނގައިދާނަން…" ރައުހާ މަޑުކުރުވަމުން ޝައުން ތެދުވިއެވެ. ފޮތިގުދަން ހުންނަނީ އިމާރާތުގެ އެންމެ ތިރީގައިކަމުން ތިރިޔަށް ދިއުމަށްޓަކައި އޭނާ ލިފްޓަށްއެރިއެވެ. ފޮތިކޮޅާއި ކުޅެލަކުޅެލާ ވިސްނުމެއްގައި ހުއްޓައި ކުއްލިއަކަށް ލިފްޓް ހުއްޓިއްޖެއެވެ. އާއިންމެންގެ ބަޔަށް ދޮރުހުޅުވުމާއެކު އެތެރެއަށް ވަތްމީހާ ފެނިފައި ޝައުން ކަންބޮޑުވިއެވެ.\n" ހެލޯ ޝައުން…." އަދްޔަން ހިނިތުންވެލަމުން ވަރަށްގާތް ގޮތަކަށް ޝައުންއަށް ގޮވާލިއެވެ. ޝައުން ޖަވާބެއްނުދީ ދުރުބަލާލިއެވެ.\n" މަށާ ފިލައިގެންތަ ތިއުޅެނީ ފެނިވެސް ނުލާ؟….އަދިވެސް އަހަރެންދެކެ ރުޅިންތަ ތިހުރީ؟" ޝައުންއާ ކުޑަކޮށް ގާތްވެލަމުން އަދްޔަން ބުނެލިއެވެ. އަދްޔަންގެ އެހަރަކާތުން ޝައުން ބިރުގަންނަގޮތްވިއެވެ. ފުރުސަތުގެ ބޭނުން ހިފައި އަދްޔަން އޭނާއަށް ކޮންމެފަދަ ކަމެއްވެސް ކޮންފާނެހެން ހީވުމުން އޭނާ ވީހާވެސް ބޮޑަކަށް އަދްޔަންއާ ދުރަށް ދިޔައެވެ. އޭނާ އެންމެ ކަންބޮޑުވީ ފޯނުވެސް ބާއްވާފައި އާދެވުމުންނެވެ. ނަމަވެސް ލިފްޓްގައި ކެމެރާހުރީތީ ކޮންމެވެސް ވަރަކަށް އޭނާގެ ހިތަށް ހަމަޖެހުމެއް ލިބުނީ، ކެމެރާއަށް ބިރުންވެސް އަދްޔަން އޭނާއަށް ކަމެއްނުކޮށް ދޫކޮށްލަފާނެކަމުގެ އުއްމީދުގައެވެ.\n" ޝައުން…ހާދަބިރެކޭ ތިގަންނަނީ….އަހަރެންހަމަ އެހާބިރުވެރިތަ؟….އަހަރެން ކިޔާވަރަކަށް ބުނެދޭނީ އެރޭއެގޮތަށް ކަންތައްކުރެވުނީމަ އަހަރެން ދެރަވާ ވާހަކަ….ކިހާވަރަކަށް އަހަރެން މަސައްކަތްކުރީ ޝައުންގެ ކިބައިން މާފަށްއެދެން….ޝައުންއަށްވެސް އެނގެއެއްނު އަހަރެންމީ ނުބައިމީހެއްނޫންކަން….އެރޭ އެގޮތަށް ކަންތައްވީ ޝައުންގެ ރީތިކަމުން އަހަރެންގެ ނަފްސު ކޮންޓްރޯލު ނުކުރެވިގެންނޭ….އަހަރެންބުނީ ހަމަ އެންމެ ކިސްއެއްދޭށޭދޯ….ޝައުން ރީތިކޮށް ކިސްއެއްދިންނަމަ އެހެންނުވީސް….އަނެއްކާ އަހަރެން ރުޅިއައީ އަހަރެން ދަންނަކަމަށްވެސް ޝައުން ނުހެދީމަ….ޝައުން އެކަން ހަނދާންނައްތާލާފަ އަހަރެންނަށް މާފުކޮށްދީބަލަ! އިންސާނުންނަށްދޯ ކުށްކުރެވޭނީ….ހައިސުކޫލުގަ އުޅުނުއިރު ތިމީހުންވެސް އަހަރެންނަށް ކިހާވަރެއްކުރިން….އެކަމު އަހަރެން މިހުރީނު އެހުރިހާކަމެއް ހަނދާންނައްތާލައިގެން…..އުމުރު ދުވަހު ރުޅިއައިސްގެން ހުއްޓަސް ވީކަމެއް ނުވާކަމަކަށް ނުވާނެދޯ…" އަދްޔަން ވަރަށް ހިތާމަވެރި ރާގެއްގައި ވާހަކަދެއްކުމުން ހިނދުކޮޅަކަށް ޝައުންގެ ހިތް އެވާހަކަތަކަށް ލެނބުނެވެ.\nނަމަވެސް ދެވަނަ ސިކުންތުގައި އޭނާއަށް އެރޭގެ ކުލަމަންޒަރު ސިފަވެ، އަދްޔަންގެ ވާހަކަތަކަކީވެސް ރޭވުމެއް ކަމުގައި އިހުސާސްވިއެވެ.\n" ކީއްވެ އެއްޗެއް ނުބުނީ؟….ޝައުން ޕްލީޒް އަހަރެންނަށް މާފްކޮށްބަލަ!….އަހަރެން ހަމަ ހިތުގެ އަޑިންނޭ މިބުނަނީ…..އެރޭ އަހަރެންނަށްވެސް ހާދައަނިޔާއެއް ލިބުނޭ….ޝައުންއަށް އެކަން އިހުސާސްކުރެވޭތަ؟….ކުރިކުށަށް އަދަބު ލިބުނީމަވެސް މާފް ނުދޭނަންތަ؟…." އަދްޔަން އަނެއްކާވެސް ޝައުންގެ ގާތަށް ޖެހިލިއެވެ.\n" ދުރުގަހުރޭ….އަހަރެންނާ ގާތްނުވާތި! " އަމުރުވެރިކަމާއެކު ޝައުން ބުނެލިއެވެ.\n" އޯކޭ އޯކޭ…އަހަރެން މިހުރީ ދުރުގަ….ޝައުން ބޭނުން ހިސާބެއްގަ އަހަރެން ހުރެފާނަން…އެކަމު އަހަރެންނަށް މާފުކުރާނަންތަ؟…." އާދޭހުގެ ރާގަކަށް އަދްޔަން ބުންޏެވެ.\n" އަހަރެން ގަބޫލުކުރަން ސުކޫލުގަ އުޅުނުއިރު އަދްޔަންއާމެދު ކަންތައްކުރެވުނީ ރަނގަޅަށްނޫންކަން….އެކަމު އޭގެ ބަދަލުހިފަން އަދްޔަން ފެނުނުގޮތަކީ އެއީތަ؟…އަހަރެންގެ އިތްފަތްފޭރިގަތީމަ ބަދަލުހިފުނީތަ؟ އަހަރެންދެކެ ލޯބިވާކަމަށް ރެޔާދުވާލު ބުނަމުން އައި މީހަކު އަހަރެންނާމެދު އެހާ ރަހުމުކުޑަކޮށް ކަންތައްކުރީމަ އަދިވެސް އަހަރެންވީ ހީލާފަ މާފްކޮށްފީމޭ ބުނަންތަ؟…ނުވާނެ އެކަމެއް…އަހަރެން ދުވަހަކުވެސް އަދްޔަންގެ އެކުށަށް މާފެއް ނުކުރާނަން….އަހަރެންނާ ދުރުގަހުރޭ…." ޝައުން ރުޅިއާއި ހިތާމައިގެ ތެރެއިން އޭނާގެ ހިތުގެ އުދާސްތައް ބޭރުކޮށްލިއެވެ.\n" ޝައުން…އަހަރެން އަދިވެސް ލޯބިވަމޭ ޝައުންދެކެ….ހަމަ އެންމެކުށަކަށްޓަކާ އަހަރެންދެކެ ރުޅިދާނެބަލަ…..އަހަރެން އިންތިޒާރުކުރާނަން ޝައުންގެ މާފުލިބޭނެ ދުވަހަކަށް…..އަހަރެން ސާބިތުކޮށްދޭނަން ޝައުންދެކެ ލޯބިވާކަމަށް…." ދެރަވެލާފައި އަދްޔަން ބުނެލިއެވެ.\nދެމީހުންގެ މެދުގައި އިތުރު ވާހަކައެއް ދެކެވުމުގެކުރިން ލިފްޓް އޭގެ މަންޒިލަށް ދަތުރުކޮށްފިއެވެ. އެއާއެކު ޝައުން އަވަސް އަވަހަށް ލިފްޓުން ފައިބައިގެން ހަލުވި ފިޔަވަޅުތަކެއްގައި ގުދަނާ ދިމާއަށް ހިނގައިގަތެވެ. އެމަންޒަރު ބަލަންހުރި އަދްޔަން ލޮލުގައި އަވިއައިނު އަޅާލަމުން ޕާކިންލޮޓްގައިވާ އޭނާގެ ސައިކަލާދިމާއަށް ހިނގައިގަތެވެ.\nއޭގެފަހުންވެސް އެކި ދުވަސްމަތިން އަދްޔަން ޝައުންގެ ކިބައިން މާފަށް އެދުމަށް މަސައްކަތްކުރިއެވެ. ނަމަވެސް ޝައުން އެއްވެސް ވަރަކަށް އޭނާގެ ވާހަކަތައް އަޑުއަހާކަށް ގަސްތެއްނުކުރިއެވެ.\nހުކުރު ދުވަހުގެ ހަވީރުގެ ވަގުތެވެ. އުޝާއާއެކު ޝައުން ދިޔައީ ގެކައިރީގައި އަލަށްހުޅުވި ޝޮޕިންމޯލެއް ބަލާލުމަށެވެ. އެއީ ތިންބުރިއަށްހުރި ވަރަށް ތަނަވަސް ޝޮޕިންމޯލެކެވެ. ތަފާތު ވައްތަރުގެ އަންނައުނު ވިއްކާތަނެކެވެ. ކުޑަކުދިންނާއި ބޮޑެތިމީހުންގެ ސާމާނެވެ. އަންހެނުންނާއޮ ފިރިހެނުންގެ އެންމެފަހުގެ ބްރޭންޑްތަކުގެ ހެދުންތަކެވެ. ޝޮޕިން މޯލުގެ ތެރޭގައި މީހުން ގިނަކަމުން މަގުމަތީ ބާޒާރެކޭ އެއްގޮތެވެ.\n" ދޮންބެދައްތާ މިވަރުން މިތަނަށް ވަދެވޭނެތަ؟…ހިނގާދާން….އެހެންފަހަރަކުން އަންނާނީ…" ޝައުން އެދުނެވެ.\n" ނޫނޭ…މިއަދު ޚާއްސަ ޑިސްކައުންޓް ލިބޭ އެންމެ ފަހުދުވަހޭ…އެހެންވެ އެހާމީހުން ގިނައީ….ހުޅުވިފަހުން ހަފްތާއެއްވާންދެން ފަންސަވީސް ޕަސެންޓްގެ ޑިސްކައުންޓްލިބޭ….ބޭބީއަށް ބޭނުންވާ އެއްޗެހިގަންނަން މިތަނަށް އަންނާށޭ ދޮންބެގާތު ކިޔާތާ ތިންދުވަސްވީ…އާދެވުނުކަމަކަށްނުވި…." އުޝާ އޮޅުން ފިލުވައިދިނެވެ.\n" ހާއި ޝައުން….ކޯއްޗެއް ގަނެލަނީ؟…" ކުއްލިއަކަށް އަދްޔަންގެ އަޑުއިވިފައި ޝައުން ބަލާލިއިރު ދާދިގާތުގައި އަދްޔަން ހެވިފައި ހުއްޓެވެ.\n" ހައި މީ އަދްޔަން…ޝައުންގެ ރައްޓެއްސެއް….ތީ ޝައުންގެ ދައްތަތަ؟…" އުޝާއަށް ބަލާލަމުން އަދްޔަން އެހިއެވެ.\n" ދޮންބެ ދައްތަ…" އުޝާ ހީލަމުން ޖަވާބުދިނެވެ.\n" ކޮބާ ކަމުދާ އެއްޗެއް ފެނިއްޖެތަ؟…" އަދްޔަން އަނެއްކާވެސް އަހާލިއެވެ.\n" އަދި މިއާދެވުނީ….އަދި ހުރިހާތަނެއް ބަލައެއް ނުލެވޭ…." އުޝާ ޖަވާބުދިނެވެ.\n" ހިނގާ ބަލާލަމާ….އަހަރެންވެސް އެހީވެދޭނަން…" އަދްޔަން ވަރަށް ގަޔާވެފައި ބުންޏެވެ. އަދްޔަންގެ އަމަލުތައްހުރި ގޮތުން އުޝާ ހައިރާންވީނަމަވެސް އޭނާއަށް އަދްޔަން ކަމުދިޔައެވެ. ޝޮޕިންމޯލްގެ ހުރިހާ ބަޔަކަށްގޮސް ތަފާތު އެއްޗެހި އުޝާއަށް ދައްކައި އުޝާއަށް ކަމުދާހައި އެއްޗެއް ނަގައި ހެދިއެވެ. އަދްޔަންއާ އުޝާ ހީހީފައި ވާހަކަ ދައްކަމުން ދިޔައިރު، ޝައުން އެތެރެއެތެރޭން ރުޅިގަދަވެފައި ހުއްޓެވެ.\nއުޝާ ބޭނުން ހުރިހާ އެއްޗެއް ހަމަވުމުން އަދްޔަން ބާސްކެޓްތައް ހިފައިގެން ގޮސް ކައުންޓަރު ކައިރިއަށް ހުއްޓި ކައުންޓަރުގައި އިން ކުއްޖާގެ ގާތުގައި ސިއްރު ސިއްރުން އެއްޗެއް ބުނެލިއެވެ. އުޝާވެސް ގޮސް އަދްޔަންގެ ގާތުގައި ހުއްޓިފައި އޭނާގެ ވިސާކާޑްނަގައި ކައުންޓަރގައި އިން ކުއްޖާގެ އަތަށްދިނެވެ. ފައިސާ ކެނޑުމަށްފަހު އަންހެންކުއްޖާ ރަސީދު ދިންވަގުތު އަދްޔަން އަވަސް އަވަހަށް ރަސީދުކޮޅު ދަމައިގެންފައި އޭނާގެ އަތުގައި ބޮނޑިކޮށްލިއެވެ.\n" ކިހިނެއްވީ؟…އަހަރެން ޓޯޓަލް ބަލާލަންވެގެން…." އުޝާ ހައިރާންވެފައި ބުނެލިއެވެ.\n" މާބޮޑު އެއްޗެއް ނާރައޭ….ހިނގާ އަހަރެން ގެންގޮސްދޭނަން…" ކޮތަޅުތަކުގައި ހިފަމުން އަދްޔަން އަވަސް އަވަހަށް ބުނެލިއެވެ.\n" ނޫނޭ…އަހަރެމެން އެކަނި ހިނގައިދާނަން….ވަރަށްބޮޑަށް ޝުކުރިއްޔާ!…" އަދްޔަން އަތުގައިހުރި ކޮތަޅުތައް އަތުލަމުން ޝައުން ބުނެލިއެވެ. އަދްޔަން އިތުރު އެއްޗެއް ނުބުނެ ހިނިތުންވެލިއެވެ.\n" ހާދަ މަޖާމީހެކޭ….ހީނުވޭ އަލަށްދިމާވި މީހެއްހެންވެސް….އޭނަ އުޅުނުގޮތުން ވަރަށް ހިނިއައި…" މަގުމައްޗަށް ނުކުމެފައި އުޝާބުނެލިއެވެ.\n" އެއީ އޭނަގެ ވައްތަރު…މާރަނގަޅުވާންވެގެން އުޅޭމީހެއް…" ނުރުހިފައި ޝައުންއަށް ބުނެވުނެވެ.\n" އައްދެ…އެއީ ޝައުން މާނުރުހޭ މީހަކީތަ؟…އޭނާބުނި ޝައުންގެ އެކުވެރިއެކޭ…އެކަމު މިހާރު ދޮންބެދައްތައަށް ހީވަނީ އެހެން އެއްޗެއް…" އުޝާ ހީލާފައި މާނަފުންގޮތަކަށް ބުނެލިއެވެ.\n" ކޯއްޗެއް؟…" ޝައުން ހުއްޓިލާފައި އަހާލިއެވެ.\n" އަހަންނަށް ހީވަނީ އޭނާ ޝައުންއާ ވަރަށް ގަޔާވާހެން….އެކަމު ޝައުން ތުންއޫކޮށްގެން ހުރިގޮތުން ތިދެމީހުންގެ މެދުގަ ކަމެއް ހިނގާފަހުރިހެން ހީވަނީ…" އުޝާ އޭނާއަށް ހީވާގޮތަށް ބުނެލިއެވެ.\n" ދޮންބެދައްތާ ދެން އޭނާގެ ވާހަކަ ނުދައްކަބަލަ!….އަހަރެން ވަރަށް ފޫހިވޭ…އޭނަ އުޅުނުގޮތުން އަހަރެން ލަދުގަތީ…އެއޮއްގިނަ މީހުންގެ ތެރޭގަ އޭނާހީވަނީ އަހަރެމެންނަށް ބާރާޒާރުކޮށްދޭން އުޅުނުއިރު، އާއިލާމީހެއްހެން….އެހާ ދެއްކުންތެރިވާން ޖެހޭތަ…ނުލަފާމީހާގަނޑު…" ޝައުން ރުޅިއައިސްފައި ވާހަކަދެއްކި ގޮތުން އުޝާހުރީ ހައިރާންކަމެއްގެ ތެރޭގައެވެ.\n" ކިހިނެއްތަވީ؟…އަސްލުވެސް އޭނާއާ ޝައުންގެ މެދުގަ ކަމެއް ހިނގީތަ؟…" ޝައްކުގެ ނަޒަރަކުން ބަލާލަމުން އުޝާ އަހާލިއެވެ.\n" އެއީ މާކުރީގަ ސުކޫލުގަ އުޅުނުއިރު….އެކަމު ހަމަ ފޫހިވަނީ…" ޝައުން އޮޅުވާލިއެވެ.\n" އެހެންތަ؟ އެކަމު އޭނާ އުޅުނުލެއް މަށަށް ވަރަށް މަޖާ….އަދި ބިލުކޮޅުވެސް އޭނަ އަތުލީމަ މަޖަލީ…އޭނ އަހަރެންގެ ފޯނަށް މެސެޖް އަންނާނެދޯ ކާޑުންކެނޑީމަ…އަޅެ ބަލާލަންވެއްޖެ ކިހާވަރެއްތޯ އެރީ…" އުޝާ އޭނާގެ ފޯނުނެގުމަށް އަވަސްވެގަތެވެ.\n" އަޅޭ….ހާދަ ކުޑައެއްޗެކޭ އަރާފަ މިއޮތީ މިހުރިހާ އެއްޗެއްގަތީމަވެސް….ކިހިނެއްބާ އެވީ…އަނެއްކާ އޮޅުމަކުންބާ….މިހުރިހާ އެއްޗެއްގަތީމަވެސް އެންމެ ހަތްސަހޭތަރުފިޔާ މިއެރީ…އެކަމު ޔަޤީން މީގަ ދެހާހެއްހާ ރުފިޔާގެ އެއްޗެހި ހުންނާނެކަން…." އުޝާ ހައިރާންވެފައި ބުންޏެވެ.\n" އެއީވެސް އޭނާގެ ކަމަކަށްވާނީ….އޮފީހަށް ގޮސްފަ އޭނާދިމާއަށް ބަވާލާނަން…އޭނާއަށް ހީވަނީތަ އަހަރެމެންގެ އަތުގަ ރުފިޔާނެތިގެން އުޅޭހެން..ހުއް މާރަނގަޅުވާންވެގެން.." ޝައުން ރުޅިއައިސްފައި ބުންޏެވެ.\n" އޭނާ އުޅެނީވެސް އާންމެންގެ އޮފީހުގަތަ؟…" އުޝާ ހައިރާންވެފައި އަހާލިއެވެ.\n" އާނ…އޭނާއަކީ ބޮޑު އުނދަގުލެއް ކަހަލަ މީހެއް….އެކަމު ދޮންބެގާތު އަދި ނުބުނާތި އޭނާގެ ވާހަކަ…" ޝައުން އެދުނެވެ.\n" ދޮންބެއަށްވެސް އެނގޭމީހެއްތަ؟…" އަނެއްކާވެސް އުޝާ އަހާލިއެވެ.\n" ދޮންބެދައްތާ ޕްލީޒް…ތިހާގިނަ ސުވާލު ނުކޮށްބަލަ!…." ޝައުން ނުރުހިފައި ބުނުމުން އުޝާ އިތުރު ސުވާލެއް ނުކުރިއެވެ.\nދުވަސްތައް ފާއިތުވަމުން ދިޔަ ވަރަކަށް އަދްޔަން ތަފާތު ގޮތްގޮތުން ޝައުންއާ ގާތްވާން މަސައްކަތް ކުރަމުން ދިޔައެވެ. އޮފީހުގެ އެހެން މުއައްޒަފުންގެ ކުރިމަތީގައި އަދްޔަންއަކީ ނުހަނު ހިތްހެޔޮ އެންމެނާ ގުޅޭ ޒުވާނެއްކަމުގައިވެ އޭނާ މަޝްހޫރު ވެއްޖެއެވެ. އަދްޔަން ވިސްނުންތެރިކަމާއެކު އޭނާގެ މަޤްސަދު ހާސިލް ކުރަމުން ދިޔައެވެ. އެގޮތުން ޝައުންގެ އެސިސްޓެންޓް ރައުހާއާއިވެސް އޭނާގާތް ގުޅުމެއް އުފެއްދިއެވެ. ދެމީހުން އެކުގައި ކޮފީއަށް ދިއުމާއި ކާންދިއުންވެސް ގިނަވާން ފެށިއެވެ. އަދްޔަންގެ މަޤުސަދު ނޭނގިހުރެ ރައުހާ ދިޔައީ މަޑުމަޑުން އަދްޔަންއާ ގާތްވަމުންނެވެ. އޭނާގެ ހިތުގައި އަދްޔަންއަށްޓަކައި ޚާއްސަ ވިންދެއް ޖަހަންފެށީ ޚުދު އޭނާއަށްވެސް ނުއެނގި ހުއްޓައެވެ. ޚުދު އަދްޔަންއަށްވެސް އެކަން ސިއްރުވެފައެއްނެތެވެ. އޭނާ ބޭނުންވީވެސް ރައުހާ އޭނާގެ ހަތިޔާރެއްގެ ގޮތުގައި ބޭނުން ކުރުމަށެވެ. ރައުހާއާއި އަދްޔަންގެ ދެމެދުގައި ބަދަހިވަމުން ދިޔަ ގުޅުން ޝައުންއަކަށް ސިއްރެއްނުވިއެވެ. އެހެންކަމުން އޭނާ ބޭނުންވީ ވަގުތު ފާއިތު ނުވަނީ އެކަމުން ރައުހާ ސަލާމަތްކުރުމަށެވެ.\n" ރައު އަހަރެން ވާހަކައެއް ބުނަންތަ؟…ހަމަ އެކުވެރިއެއްގެ ހައިސިއްތުން ބުނާ އެއްޗެއް ކަމުގަ ހީކޮށްލާ!….އަދްޔަންއާ ދުރުހެލިވޭ…އޭނާއަކީ ރަނގަޅުމީހެއްނޫން….އަހަރެން ބޭނުމެއްނޫން އޭނާގެ ސަބަބުން ރައުއަށް ހިތާމައެއް ލިބޭކަން…." ޝައުން ރައުހާއަށް ވިސްނައިދިނުމަށް މަސައްކަތްކުރިއެވެ.\n" އޭނާ ކިހިނެއް ގޯސްވާހަކައެއް މެމް ތިބުނަނީ؟…އަޅުގަނޑަކަށް ނުފެނޭ އޭނާގެ ކިބައިން ގޯސްކަމެއް….އޮފީހުގެ އެންމެންވެސް ދައްކަނީ އޭނާގެ ރަނގަޅު ވާހަކަ….ދެން ކީއްވެ މެމް ތިހެން ތިބުނަނީ….ސުކޫލުގަ އުޅުނުއިރު މެމްއާ ރައްޓެހިވާން އެހީމަތަ ތިހެން ތިބުނަނީ؟…" ރައުހާ ކޮށްލި ސުވާލުން ޝައުން ހައިރާންވިއެވެ.\n" ރައުހާއަށް ކިހިނެއް އެނގުނީ؟…އަދްޔަން ބުނީތަ؟.." ޝައުން އަވަސް އަވަހަށް އަހާލިއެވެ.\n" އާނ…އޭނަބުނި މެމްއާ އާއިންސަރ އާ ދެމީހުން އޭނައަށް ވަރަށް ބުލީކުރި ވާހަކަ…އޭނާބުނީ މެމްއަށް ލޯބިހުށަހެޅީމަ ރުޅިއައިސްގެންނޭ އަދިވެސް މެމް އޭނާއާ ދުރުން އުޅެނީ….އެހެން އެއްވެސް ސަބަބެއްނެތޭ….އޭނާއަށް ލިބިފަހުރި އަނިޔާތަކަށް ބަލާއިރު އޭނާދޯ އަސްލު ރުޅިއަންނަންވެސް ޖެހޭނީ….އެކަމު އޭނަބުނި އޭނާގެ ހިތުގަ އެކަހަލަ އެއްވެސް އެއްޗެއް ނެތޭ….އެހެންވީމަ މެމް ތިހެން ތިބުނަނީ އޭނާދެކެ ރުޅިއަންނާތީކަން އަޅުގަނޑަށް އެނގޭ….އެހެންނަމަވެސް އެއީ އަދްޔަންއާ އަޅުގަނޑު ދުރުން އުޅެންޖެހޭ ސަބަބެއްކަމަކަށް އަޅުގަނޑު ނުދެކެން…" ރައުހާ ވަރަށް ކެރިހުރެ ރައްދުދިންގޮތުން ޝައުންއަށް ބުނާނެ އިތުރު އެއްޗެއް ނުވިސްނުނެވެ. އަދްޔަން އެވަނީ ރަހުއާގެ ކުރިމަތީގައި އޭނާގެ އަގުވައްޓާލާފައެވެ. ދުރާލާ ރާވައިގެން އޭނާ އެދަނީ އެންމެންގެ ސިކުނޑިއާ ކުޅެމުންނެވެ. މިއަދު އޭނާ ކިތަންމެ ރަނގަޅު ވާހަކައެއް ބުނިނަމަވެސް ރައުހާއަށް އެކަން ގަބޫލުކުރާކަށް ފަސޭހައެއްނުވާނެއެވެ. ރައުހާދެއްކި ވާހަކަތަކާއި ދެކޮޅުހަދައި ރައްދުދެވެން އޭނާއަށް ނެތީތީއެވެ. ނަމަވެސް އަދްޔަން ރައުހާއަށް އެވާހަކަތައް ކިޔައިދިނުމުގެ ބޭނުމެއް އޭނާއަކަށް ނުވިސްނުނެވެ.


Salman Aai Anushka Ekugai Masaikaiy Kuraakah Noolhey\nސަލްމާން ހާނާއި އަނުޝްކާ ޝަރްމާ--\nސަލްމާން އާއި އަނުޝްކާ އެކުގައި މަސައްކަތް ކުރާކަށް ނޫޅޭ\nބޮލީވުޑުގެ މަޝްހޫރު ޕްރޮޑިއުސަރު ސަންޖޭ ލީލާ ބަންސާލީގެ ކުރިއަށް އޮތް ފިލްމުގައި ސަލްމާން ހާނާއި އަނުޝްކާ ޝަރްމާ އެކުގައި ފެނިގެންދާނެ ކަމަށް ފެތުރުން އަޑުތައް އަނުޝްކާގެ ތަރުޖަމާނު ދޮގުކޮށްފި އެވެ.\nދެހާސް ސޯޅަ ވަނަ އަހަރު ފުރަތަމަ ފަހަރަށް ސަލްމާން އާއި އަނުޝްކާ އެކުގައި މަސައްކަތްކޮށްފައި ވަނީ އަލީ އައްބާސް ޒަފަރު ޑައިރެކްޓުކޮށް ނެރުނު ފިލްމު "ސުލްތާނު" ގައެވެ. އެފިލްމުގެ ޝޫޓިންގެ ތެރެއިން ދެމީހުންގެ މެދުގައި އޮތް އެކުވެރިކަން ބަދަހިވެގެން ދިޔައިރު ދާދިފަހުން ސަލްމާން ވަނީ އޭނާ ބަންސާލީއާއެކު މަސައްކަތް ކުރަން ނިންމާފައިވާ ކަން ހާމަކޮށްފައެވެ.\nއެ ހަބަރާއެކު އަޑު ފެތިގެންދިޔައީ ސަލްމާން، އޭނާ އާއެކު އެފިލްމުގައި މަސައްކަތް ކުރާނެ ބަތަލާގެ ގޮތުގައި އަނުޝްކާގެ ނަން ފޮނުވާފައިވާ ކަމަށެވެ. އެކަމަކު އެކަންދޮގުކޮށް އުމުރުން 30 އަހަރުގެ އަނުޝްކާގެ ތަރުޖަމާނު ބުނީ، ސަންޖޭގެ ފިލްމެއްގައި މަސައްކަތް ކުރަން އަނުޝްކާ ވެސް ވަރަށް ގަޔާވާކަމަށެވެ. އެކަމަކު ސަންޖޭގެ ކުރިއަށް އޮތް ފިލްމަށް އަނުޝްކާ ސޮއި ކޮށްފައިވާ ކަމަށް ދެކެވޭ ވާހަކަ ތަކަކީ ހަގީގަތެއް ނެތް ވާހަކަތަކެއް ކަމަށެވެ. އެހެންކަމުން، ސުލްތާނަށް ފަހު އަނުޝްކާ އާއި ސަލްމާނުގެ ޖޯޑު ފިލްމަކުން ބަލާލުމަށް ކެތްމަދުވެފައި ތިބި ފަރާތްތަކަށް މިއީ ހިތާމަވެރި ހަބަރެކެވެ.\nއަނުޝްކާ އެންމެ ފަހުން މަސައްކަތް ކޮށްފައިވަނީ މިއަހަރުގެ ކުރީކޮޅު ނެރުނު ފިލްމު "ޕަރީ" ގައެވެ. އޭގެ ފަހުން އާ ފިލްމެއްގައި މަސައްކަތް ކުރަން އޭނާ ސޮއިކޮށްފައެެއް ނުވެއެވެ. މިވަގުތު އަނުޝްކާ އުޅެމުން އަންނަނީ އޭނާގެ ކުރިއަށް އޮތް ފިލްމު "ޒީރޯ" ގެ ޕްރޮމޯޝަންތަކުގައި އަވަދިނެތިއެވެ. އަނަންދު އެލް ރާއީ ޑައިރެކްޓުކޮށް މިމަހުގެ 21 ގައި ނެރޭ އެފިލްމުގައި އަނުޝްކާއާއެކު ޝާހް ރުކް ހާނާއި ކެޓްރީނާ ވެސް ފެނިގެންދާނެއެވެ.\nބޮލީވުޑް މުނިފޫހިފިލުވުން އަނުޝްކާ ޝަރްމާ ސަލްމާން ހާން


ޕަބްލިޝްކުރި ގަޑި: 2027\n- އިލެކްޝަންސް ކޮމިޝަނުގެ ދެ އިމާރާތް ތެރެއިން އެ ވަގުތަކު ސާފުކޮށް ބެލެހެއްޓުމަށް ޙަވާލުކޮށްފައިވާ ސެކްޝަންތައް ނުވަތަ ފްލޯރތައް ކުނިކަހާ މޮޕްއަޅާ ދޮރާއި ދޮރުފަތްތައް ސާފުކޮށް ބެލެހެއްޓުން.\n- އިލެކްޝަންސް ކޮމިޝަނުގެ ދެ އިމާރާތުގައި މުވައްޒަފުން ބޭނުންކުރާ ފާޚާނާތަކުގެ ތެރެއިން އެ ވަގުތަކު ސާފުކޮށް ބެލެހެއްޓުމަށް ޙަވާލުކޮށްފައިވާ ސެކްޝަންތަކުގެ ފާޚާނާތައް ސާފުތާހިރުކޮށް އަދި ފަންކާ ފަދަ ތަކެތި ފޮޅާ ސާފުކޮށް ބެލެހެއްޓުން.\n- އިލެކްޝަންސް ކޮމިޝަނުގެ ދެ އިމާރާތުގެ މުވައްޒަފުން ބޭނުންކުރާ ގޮނޑި މޭޒު ފަދަ ތަކެތީގެ ތެރެއިން އެވަގުތަކު ޙަވާލުވެކޮށްފައިވާ ސެކްޝަންތަކުގެ މުވައްޒަފުންގެ ގޮނޑި މޭޒު ފަދަ ތަކެތި ދުވަހުން ދުވަހަށް ފޮޅާ ސާފުތާހިރުކޮށް ބެލެހެއްޓުން.\n- ކޮމިޝަން އަދި ސެކްޝަންތަކުން ކުރިއަށް ގެންދާ އެކިއެކި ބައްދަލުވުންތައް / ވާރކްޝޮޕްތައް / ޓްރޭނިންގތަކަށް މީޓިންގ ރޫމްއާއި ޓްރޭނިންގ ރޫމް ތައްރާރުކޮށް ދިނުމާއި، ކޮފީއާއި ރިފްރެޝްމެންޓްއާއި ކެއުމާއި ސައި ތައްޔާރުކޮށް ދިނުން.\n- އޮފީސް ފޮޅާ ސާފުކުރުގެ މަސައްކަތްކުރަމުން ދާއިރު މަސައްކަތް ކުރަމުން ގެންދާގޮތް ބަލާ ރަނގަޅު ކުރަންޖެހޭ ކަންތައްތައް ރަނގަޅު ކުރުން.\n- ސައިކޮޓަރިންނާއި ފާޚާނާތަކުން ހުސްވާ ތަކެތީގެ ލިސްޓު އެކަމާ ގުޅޭ މުވައްޒަފަކަށް ހަވާލުކޮށްގެން ހޯދާ ހަމަކުރުން.\n- އިލެކްޝަންސް ކޮމިޝަނުގެ ދޮރުފޮތިތަކާއި މޭޒުމަތީއަޅާ ފޮތިތަކާއި ފާޚާނާ ތަކުގައި ބޭނުންކުރާ ތުވާލި ފަދަ ތަކެތި ދޮވެ ސާފުތާހިރުކޮށް ބެހެއްޓުން.\n- ވަޒީފާއަށް ކުރިމަތިލާ ފަރާތް އެމަޤާމަކަށް ޝަރުޠުހަމަވެ އިންޓަވިއު ކުރެވުނު ނަމަވެސް އިންޓަވިޔުއިން މަތިން މާކްސް ނުލިބޭނަމަ އެމަޤާމަށް ޤާބިލުނޫން ފަރާތެއް ކަމަށް ކަނޑައެޅޭނެއެވެ.


India ge assam state gai fenboduve gina bayaku haalugai jehijje\nއައްސާމް ސްޓޭޓްގައި ފެންބޮޑުވުން\nފެންބޮޑުވެ އޭގެ އަސަރު 2.25 ލައްކައަށް ވުރެ ގިނަ މީހުންނަށްކޮށްފައިވޭ\nކ. މާލެ | 28 ސެޕްޓެންބަރ 2020 | ހޯމަ 08:36 | 3,292\nއިންޑިއާގެ އައްސާމް ސްޓޭޓްގައި ފެންބޮޑުވުން - ގޫގުލް\nއިންޑިއާގެ ސްޓޭޓެއް ކަމަށްވާ އައްސަމްގައި ފެންބޮޑުވެ ގިނަ ބަޔަކު ހާލުގައި ޖެހިއްޖެއެވެ.\nބްރަހްމަޕުޓްރާ ކޯރުގެ ފެންގަނޑުގެ އުސްމިން އިތުރު ވުމާއެކު ވާރޭވެހުމުގެ ސަބަބުން އެ ސްޓޭޓްގައި ފެންބޮޑުވެ އޭގެ އަސަރު 2.25 ލައްކައަށް ވުރެ ގިނަ މީހުންނަށް ވަނީ ކޮށްފައެވެ.\nއައްސަމް ސްޓޭޓް ޑިޒާސްޓަރ މެނޭޖްމަންޓް އޮތޯރިޓީ (އޭއެސްޑީއެމްއޭ) އިން ބުނެފައިވަނީ މިހާތަނަށް ނުވަ ޑިސްޓްރިކްޓަށް މީގެ އަސަރު ކޮށްފައި ވާކަމަށާ މުޅިއެކު 2.25 ލައްކައަށް ވުރެ ގިނަ މީހުންނަށް އަސަރު ކޮށްފައިވާކަމަށެވެ.\nއޭއެސްޑީއެމްއޭ ގެ ރިޕޯޓެއްގައި ބުނެފައި ވަނީ ހަމައެކަނި ނަގައޮން އިން އެކަނިވެސް 1.51 ލައްކަ މީހުންނަށް ގެއްލުން ވެފައި ވާކަމަށާ މޮރިގައޮން އިން 32،700 މީހުން، ދެމާޖީ އިން 17،00 މީހުން، ދިބުރަގާހް އިން 11،000 މީހުން އަދި ޓިންސުކިއާ އިން 9،300 މީހުންނަށް މި ފެންބޮޑުވުމުން އަސަރު ކޮށްފައިވާ ކަމަށެވެ.\nމިކަމުގެ ސަބަބުން އެތައް ބަޔަކު ހާލުގައި ޖެހި ގެދޮރު ދޫކޮށް ދިއުމަށް ވަނީ މަޖުބޫރުވެފައެވެ. އަދި ގެދޮރު ދޫކޮށް ދާންޖެހިފައިވާ މީހުންގެ އިތުރުން ހާލުގައި ޖެހިފައިވާ މީހުންނަށް 43 ރިލީފް ކޭމްޕެއް ވެސް ވަނީ ހިންގަން ފަށާފައެވެ. މި ކާރިޘާގެ ސަބަބުން 38،000ށް ވުރެ ގިނަ ޑޮމެސްޓިކް ޖަނަވާރުންނަށް ވެސް ވަނީ އަސަރު ކޮށްފައެވެ.


Anhen Teacher aku dharivarakaeku Jinsee gulhun hingi masalaeh fenmathivehje\nޓީޗަރަކު ދަރިވަރަކާއިއެކު ޖިންސީގުޅުން ހިންގި މައްސަަލައެއް ފެންމަތިވެއްޖެ\n10 ޖޫން 2021 - 22:41:14\nއަތޮޅުތެރޭގެ ރަށެއްގައި ޓީޗަރަކު އޭނާގެ ދަރިވަރަކާއިއެކު ޖިންސީގުޅުން ހިންގި މައްސަަލައެއް ފެންމަތިވެއްޖެ އެވެ.\nސީއެންއެމްއަށް އެ ހާދިސާ ހިނގި ރަށުން ވަރަށް އިތުބާރުހުރި މަސްދަރަކުން މައުލޫމާތު ލިބިފައިވާގޮތުގައި، ދަރިވަރަކާއިއެކު ޖިންސީ ގުޅުން ހިންގިކަން ފަޅާ އަރައިގެން އެކަން މިހާރު ދަނީ ފުލުހުން ބަލަމުންނެވެ. އެ އަމަލު ހިންގާފައިވަނީ އުމުރުން 25 އަހަރުގެ އަންހެން ޓިޗަރަކާއި އޭނާ ކިޔަވައިދޭ 16 އަހަރުގެ ފިރިހެން ކުއްޖަކާއި ދެމެދުއެވެ.\nއެކަމާއި ގުޅިގެން އެ ފަދަ ހާދިސާއެއް ހިނގާފައިވޭތޯ ސާފުކުރުމަށް އެ ރަށުގެ ކައުންސިލަށް ގުޅާލުމުން ވިދާޅުވީ، އެކަމަކީ ފުލުހުން ތަހުގީގުކުރަމުންދާ މައްސަލައަކަށް ވުމާއިއެކު އެކަމުގެ އިތުރު ތަފްސީލެއް ހާމަކުރެވެން ނެތް ކަމަށެވެ. އަދި އެކަން ދަނީ ޖެންޑާ މިނިސްޓްރީންނާއި، ފުލުހުން މިހާރު ތަހުގީގުކުރަމުން ކަމަށް ކައުންސިލުން ބުނެފައިވެއެވެ. .\nއެކަމާއި ގުޅިގެން ފުލުހުންނަށް ގުޅާލުމުން ފުލުހުން ބުނީ އެފަދަ މައްސަލައެއް ހުށަހެޅިފައިވޭތޯ ބަލަމުންދާ ކަމަށެވެ.


Pakistan miskithehgai dhin bomuge hamalaaaa gulhigen haarijee vazeeruge thauziya\nހާރިޖީ ވަޒީރު އަބްދުﷲ ޝާހިދު:\nޕާކިސްތާނުގެ މިސްކިތެއްގައި ދިން ބޮމުގެ ހަމަލާއާ ގުޅިގެން ހާރިޖީ ވަޒީރު ތައުޒިޔާގެ މެސެޖެއް ފޮނުއްވައިފި\nޕާކިސްތާނުގެ މިސްކިތެއްގައި ދިން ބޮމުގެ ހަމަލާއާ ގުޅިގެން ޚާރިޖީ ވަޒީރު ތައުޒިޔާގެ މެސެޖެއް ފޮނުއްވައިފިއެވެ.\nޕާކިސްތާނުގެ ގުއެތާގެ މިސްކިތަކަށް ދިން ބޮމުގެ ޙަމަލާއެއްގައި ބަޔަކު މަރުވުމާއި ގުޅިގެން ހާރިޖީ ވަޒީރު އަބްދުﷲ ޝާހިދު، ޕާކިސްތާނުގެ މިނިސްޓަރ އޮފް ފޮރިން އެފެއަރޒް މަޚްދޫމް ޝާހް މަޙްމޫދު ޤުރޭޝީއަށް ތައުޒިޔާގެ މެސެޖެއް ފޮނުއްވައިފިއެވެ.\nއަބްދުﷲ ޝާހިދު ޕާކިސްތާން


Maaf kuran Dhaskuraasheve! - TrendingRED\n11 އޮގަސްޓް 2017 - 17:30\nޙައްވާ އަޒްލީނާ ޢަލީ\nކޮންމެ އިންސާނަކަށްވެސް ހަޔާތުގައި އެހެން މީހެއްގެ ފަރާތުން ދެރަކަމެއް ނުވަތަ އުދަނގުލެއް ކުރިމަތިވެދާނެއެވެ. ސްކޫލް ދަޢުރުގައި އެހެން ކުދިން ތިމާއަށް މަލާމަތްކޮށް އަނިޔާކޮށްފާނެއެވެ. ބޮޑުވެ ވަޒީފާއަށްދާން ފެށުމުން ވެރިއަކަށް ހުންނަ މީހާ ނާއިންސާފުން ކަންތައް ކޮށްފާނެއެވެ. އެކުގައި އުޅޭ ރައްޓެހިން ތިމާގެ ސިއްރުތައް ބޭޒާރުކޮށް ތިމާގެ ގޯސް ވާހަކަ އެހެން މީހެއް ކައިރީ ދައްކަފާނެއެވެ. ކައިވެންޏަށް އެތަށް އަހަރެއް ވާފަހުން ޙަޔާތުގެ ބައިވެރިއާ ބޭވަފާ ވެދާނެއެވެ. ދަރިން ބޮޑުވެގެން އަޅައިނުލައި އިހާނެތިކޮށް ކަންތައް ކޮށްފާނެއެވެ.\nމިއީ ހައްތާވެސް ދިރިއުޅުމުގެ އިމްތިހާނުތަކެވެ. ކޮންމެ މީހަކުވެސް ދަތުރުކުރަމުންދަނީ ތަފާތު މަގުތަކުންނެވެ. ކުރިމަތިވާ ކަންތައް ތަފާތެވެ. ނަމަވެސް އަހަރެމެން އެންމެން ބޭނުންވާ ކަމެއް އެބައޮތެވެ. އެއީ އުފަލާއި ހިތްހަމަޖެހުމެވެ. އަހަރެމެން ކުރާ ކޮންމެ ކަމަކީވެސް މިކަމަށް ބިނާވެފައިވާ ކަންތެކެވެ. ނަމަވެސް އަހަރެމެންނަށް ދިމާވެފައިވާ ހިތާމަވެރި ކަންތަކަށް މާފް ނުކޮށް އެކަންތައް ހިތުގައި އަޅައިގެން އުޅޭނަމަ ހިތްހަމަޖެހުމާއި އުފާލިބުމަކީ ނުވާނެކަމެކެވެ. ސަބަބަކީ ކަންތަކަށް މާފް ނުކުރާނަމަ ހިތުގައި ބަރުކަން އުފެދޭނެއެވެ. އެހިތުގައި އުފާވެރިކަމަށް އޮންނަ ޖާގަ ކުޑަވާނެއެވެ.\nސުވާލަކީ މާފުކުރާނީ ކިހިނެއް ހެއްޔެވެ؟ މިސުވާލުގެ ޖަވާބަކީ ތިމާގެ ވިސްނުން ބަދަލުކުރާށެވެ. ކޮންމެ ކަމަކީވެސް ތިމާއަށް އާ ތަޖުރިބާއަކާއި ފިލާވަޅެއް ދަސްކޮށްދޭ ކަމެއްގެ ގޮތުގައި ބަލާށެވެ. ތިމާގެ ލޯބިވާ މީހަކު އަނިޔާވެރިވެއްޖެނަމަ އެއީ ތިމާއަށް ފިލާވަޅެއް ދަސްކޮށްދޭ ކަމެއް ގޮތުގައި ހަދާށެވެ. މިތަޖުރިބާއަކީ މީހުންނަށް އިތުބާރުކުރުމުގައި ސަމާލުވުމަށް ލިބޭ ފިލާވަޅެއް ކަމުގައި ބަލާށެވެ.\nދިރިއުޅުމުގައި ދިމާވާ ކޮންމެ ދަތިކަމަކީވެސް މީހާއަށް ފިލާވަޅެއް ދަސްކޮށްދޭ ކަމެކެވެ. މާފްނުކުރާނަމަ ތިމާ ދާ ކޮންމެ ތަނަކަށްވެސް އަދި ކުރާކޮންމެ ކަމެއްގައިވެސް އެލުވިގެންވާ ބަރެއްވެއެވެ. އެއީ ތިމާގެ އުފަލާއި ކާމިޔާބީއަށް އެޅިފައި އޮންނަ ހުރަހެކެވެ. އެބަރު ކަނޑައި ދޫކޮށްލާށެވެ. ހިތުގައި އޮންނަ ހިތި އިހްސާސް ހަނދާން ނައްތާލާށެވެ. ނަމަވެސް އެކަމުން ދަސްވި ފިލާވަޅު މުޅި އުމުރުގައިވެސް ހަނދާން ބަހައްޓާށެވެ.


4 ފުޅި ހުވަނދުލިބޭ ސުވާލު: އެންމެ ބޮޑަށް ދެރަވަނީ ގާތް މީހުން ތިބާއަށް ކޮންކަމެއް ކުރުމުން؟\n4 ފުޅި ހުވަނދުލިބޭ ސުވާލު: އެންމެ ބޮޑަށް ދެރަވީ/ދެރަވަނީ ގާތް މީހުން ތިބާއަށް ކޮންކަމެއް ކުރުމުން؟\nކޮންމެ މީހަކަށްވެސް އެންމެ ބޮޑަށް އަސަރުކުރާނީ އެމީހެއްގެ އެންމެ ގާތް މީހުން އެމީހަކާއިމެދު ދެރަގޮތަކަށް ކަންކަން ކުރުމުންނެވެ. މިސާލަކަށް އަނބިން، ފިރިން، މައިންބަފައިން، ދަރިން، އަޚުން، އުޚުތުން، ޅިޔަނުނ، ފަހަރިން، އެންމެ ގާތްކަމަށް ބެލެވޭ އެކުވެރިން ފަދަ މީހުން ތިމާއަށް ދެރަވާނެ ގޮތަށް ކަންކަން ކުރުމުން ކުރާނެ އަސަރު އެތައް ގިނައަކަށް ބޮޑުވާނެއެވެ.\nސުވާލުގައި ބުނެފައި އެވަނީ އެންމެ ބޮޑަށް ދެރަވީ/ދެރަވަނީ ގާތް މީހުން ތިބާއަށް ކޮންކަމެއް ކުރުމުންތޯ؟ އެވެ. އެފަދަ ކަމެއް އޮތްނަމަ ފާހަގަކޮށްލައްވާށެވެ. ކިޔުންގެ ޖަވާބުތަކުން އެކަނިވެސް ފިލާވަޅަކަސްވެގެންދާނެއެވެ. އިން ޝާ ﷲ\n4 ފުޅި ހުވަނދުލިބޭ ސުވާލު: ބައިވެރިޔާގެ ކިބައިން ނުހުރުމަށް އެންމެ ބޮޑަށް އެދޭނެ ސިފައަކީ ކޮބާ؟


Avid College ge AaFaculty eh Ufahdhaifi - AO News\nއެވިޑް ކޮލެޖްގެ އައު ފެކަލްޓީއެއް އުފައްދައިފި\nރާއްޖޭގައި މަތީ ތައުލީމު ފޯރުކޮށްދެމުންދާ އެވިޑް ކޮލެޖުން ފެކަލްޓީ އޮފް އާރޓްސް އެންޑް ލިޓްރޭޗަރ އުފައްދަވައިފިއެވެ.\nމިއަދު އެވިޑް ކޮލެޖުން އަލަށް އުފެއްދި އައު އެފެކަލްޓީގެ ޑީންގެ މަޤާމަށް، އައްޔަންކޮށްފައި ވަނީ ދިވެހިބަހުގެ އެކެޑެމީގެ ރައީސްގެ މަޤާމުގައި ކުރިން ހުންނެވި އަލްފާޟިލް އަޝްރަފް ޢަލީ އެވެ.\nއެވިޑް ކޮލެޖްގެ ޑައިމަންޑް ކެމްޕަހުގައި މިކަމަށް ހާއްަކޮށްގެން ބޭއްވި ރަސްމިއްޔާތުގައި އަޝްރަފް ޢަލީއަށް ޑީންގެ މަޤާމުގެ ލިޔުން ޙަވާލުކޮށްދެއްވީ އެވިޑް ކޮލެޖްގެ ޗެއަރމަން އަލްފާޟިލް ޢަބްދުﷲ މުސްތާޤް ރަޝާދެވެ.\nއެވިޑް ކޮލެޖުން ވަނީ މިއަހަރުގެ ޖޫން މަހުގެ ތެރޭގައި އައްޑޫ ސިޓީގައި ހިންގާ އޭޝިޔަން އެކަޑަމީ އޮފް އެރޮނޮޓިކްސް (ޓްރިޕްލް އޭ) ފްލައިންގ ސްކޫލްގެ މިލްކިއްޔާތު އެ ކޮލެޖަށް ގަނެ، އެވިޑް ސްކޫލް އޮފް އޭވިއޭޝަން އިފްތިތާހްކޮށްފައެވެ.\n2005 ވަނަ އަހަރު އުފެދިގެން އައި އެވިޑް ކޮލެޖަކީ، ހެޔޮއަގުގައި މަތީ ތައުލީމު ދިވެހިންނަށް ފޯރުކޮށްދޭ އެންމެ ބޮޑު އެއް ކޮލެޖެވެ. އަދި ހުވަދުއަތޮޅުގައި އެވިޑް ކޮޮލެޖްގެ ކެމްޕަސްއެއް ޤާއިމުކުރެވި ގިނަ ދަރިވަރުންތަކެއް ދަނީ މި ކެމްފަހުން މަތީ ތައުލީމް ހާސިލްކުރަމުންނެވެ.\nއެވިޑް ކޮލެޖުން ޑރ. އަބްދުއްސަމަދު މެމޯރިއަލް ހޮސްޕިޓަލުގެ މުވައްޒަފުންނަށް ތަމްރީނު ޕްރޮގްރާމެއް ފައްޓައިފި


Missile forukohdhinumuge varugadha ebbasvumegai Russia aai Iran soikohfi\nމިސައިލް ފޯރުކޮށްދޭ ވަރުގަދަ އެއްބަސްވުމެއްގައި ރަޝިޔާ އާއި އީރާން ސޮއިކޮށްފި\nއެސް 300 ގެ މިސައިލް ލޯންޗް ކުރާ ނިޒާމެއް: މިފަދަ ހަތިޔާރު ބަދަލު ކުރުމުގެ އެއްބަސްވުމެއްގައި ދެ ގައުމުން ވަނީ ސޮއިކޮށްފައި --\nމޮސްކޯ، (ބީބީސީ) - އީރާނަށް އެސް-ތްރީހަންޑްރެޑް މަރުކާގެ މިސައިލް ފޯރުކޮށްދިނުމުގެ އެއްބަސްވުމެއްގައި އެގައުމުން ރަޝިޔާއާއި އެކު ސޮއިކޮށްފިއެވެ.\nމި އެއްބަސްވުމާއި މެދު އެމެރިކާއާއި އިޒްރޭލުގެ އިތުރުން ސައުދީ އަރަބިއްޔާއިން ވަނީ ކަންބޮޑުވުން ފާޅުކޮށްފައެވެ.\nމިއީ 800 މިލިއަން ޑޮލަރުގެ މި އެއްބަސްވުމެކެވެ. މިފަދަ އެއްބަސްވުމެއްގައި އެންމެ ފުރަތަމަ އީރާނާއި ރަޝިޔާ ސޮއިކުރީ 2007 ގައެވެ. އެކަމަކު އީރާނާއި ދެކޮޅަށް އެޅި ދަތިކުރުމުގެ ފިޔަވަޅު ތަކާއި އެކު ރަޝިޔާއިން 2010 ވަނަ އަހަރު މި އެއްބަސްވުން މުއްދަތެއް ނެތް ގޮތަށް މަޑުޖައްސާލިއެވެ. މި އެއްބަސްވުމާއިގެން އަނެއްކާވެސް ކުރިއަށް ދިއުމަށް މަގުފަހިވީ އީރާނުގެ ތާރީހީ ނިއުކްލިއާ އެއްބަސްވުން ކާމިޔާބުވުމާއި އެކު އެގައުމާއި ދެކޮޅަށް ކުރިން އަޅާފައި އޮތް ބައިނަލްއަގުވާމީ ދަތިކުރުމުގެ ފިޔަވަޅުތައް އުވާލުމާއި ގުޅިގެންނެވެ.\nރަޝިޔާއިން ބުނީ މިސައިލްތަކުގެ ފުރަތަމަ ބެޗް ދޮޅު އަހަރެއްހާ ދުވަހުގެ ތެރޭގައި އެގައުމަށް ފޯރުކޮށްދޭނެ ކަމަށެވެ. އަދި މިހާރު ދެގަކއުމުގެ މެދުގަކއި ކުރިއަށްދަނީ މި އެއްބަސްވުމާއި ބެހޭ ފަންނީ މަޝްވަރާތައް ކަމަށްވެސް ރަޝިޔާއިން ބުންޏެވެ.\nއެމެރިކާއާއި އިޒްރޭލުން ކަންބޮޑުވަނީ މި މިސައިލްތައް ބޭނުންކޮށްގެން އީރާނުން އެގައުމުގެ ނިއުކްލިއާ ސައިޓުތައް ހިމާޔަތް ކުރުމަށް މަސައްކަތް ކޮށްފާނެތީއެވެ. އެސް-ތްރީހަންޑްރެޑް މަރުކާގެ މިސައިލަކީ ވައިގެ ތެރޭގައި ޖެޓާއި އެހެނިހެން މިސައިލުތައް ގޮއްވާލުމުގެ ގާބިލުކަން ލިބިފައިވާ މިސައިލުގެ ބާވަތެކެވެ. މިފަދަ މިސައިލު ތަކުގެ ދުވެލި އަޑަށްވުރެ ފަސް ގުނަ ބާރެވެ.


SunOnline: Philippines gai thibi 61 dhivessaku maadhamaa Raajje geneveyne: Minister\nފިލިޕީންސްގައި ތިބި 61 ދިވެއްސަކު މާދަމާ ރާއްޖެ ގެނެވޭނެ: މިނިސްޓަރު\nއައިޝަތު ފަރީޙާ 27 Mar 2020, 19:16\nމިނިސްޓަރު އަބްދުﷲ ޝާހިދު--- ސަން ފޮޓޯ: ފަޔާޒު މޫސާ\nފިލިޕީންސްގައި ތިބި ދިވެހިންގެ ތެރެއިން ރާއްޖެ އަންނަން ބޭނުންވާ 61 ކުދިން މާދަމާ އާއި ހަމައަށް ރާއްޖެ ގެނެވޭނެ ކަމަށް ފޮރިިން މިނިސްޓަރު އަބްދުﷲ ޝާހިދު ވިދާޅުވެއްޖެއެވެ.\nކޮރޯނަ އާއި ގުޅިގެން ޗައިނާ އިން ރާއްޖެއަށް ދޭ އެހީ ހަވާލު ކުރުމަށް މިއަދު ބޭއްވި ނޫސްވެރިންގެ ބައްދަލުވުމުގައި ނޫސްވެރިއަކު ކުރި ސުވާލަކަށް ޖަވާބު ދެއްވަމުން މިނިސްޓަރު ޝާހިދު ވިދާޅުވީ ސަރުކާރުން މަސައްކަތްކުރަނީ ބޭރުގައި ތިބި ދިވެހިންނަށް އެހީ ފޯރުކޮށްދެވެން އޮތް މިންވަރަކުން އެހީ ދިނުމަށް ކަމަށެވެ.\n"ސަރުކާރުން މި މަސައްކަތްކުރަނީ މިހާލަތުގައިވެސް ވެދެވެން އޮތް އެހީއެއް ވެ ދިނުމަށް. އެނގިވަޑައިގަންނަވާނެ، ފިލިޕީންސްގައި ތިބި ދިވެހި ކުދިންގެ ތެރެއިން ގިނަ ކުދިން ރާއްޖެއަށް ފޯރާނެ. މާދަމާއާއެކު ރާއްޖެ އަންނަން ބޭނުންވެފައިތިބި 61 ކުދިން ގެނެސް ނިމޭނެ،" މިނިސްޓަރު ވިދާޅުވިއެވެ.\nރާއްޖެއިން ބޭރުގައި ތިބި މެޑިސިން ކިޔަވާ ދަރިވަރުން ރާއްޖެ ގެނައުމުގެ މަސައްކަތް ކުރަނީ، ކޮރޯނާ އާ ދެކޮޅަށް ކުރާ މަސައްކަތުގައި ތައްޔާރީ ހާލަތުގައި ބޭތިއްބުމަށްކަމަށް ސަރުކާރުން ވަނީ ބުނެފައެވެ. މީގެ ކުރިން ނޭޕާލުގައި ތިބި މެޑިސިން ކިޔަވާ ދަރިވަރުންތަކެއް ވެސް މާލެ ގެނެސްފައިވާއިރު 17 ކުއްޖަކަށް ނާދެވިފައި އެބަތިއްބެވެ.\n"ނޭޕާލުގައި ތިބި 100 އެތައް ކުދިންގެ ތެރެއިން 17 ކުދިން ފިޔަވާ އެހެންކުދިން ގެނެވުނު. 17 ކުއްޖަކު އެތިބީ އެއާޕޯޓުގައި ތާށިވެފައި. އެއީ އެއާޕޯޓަށް ދަނިކޮށް ފްލައިޓު ކެންސަލްވީ. ނެޕާލު ލޮކްޑައުން އަށް ދިޔައީ. އެ ހިސާބުން އަޅުގަނޑުމެންނަކަށްވެސް ނެތް އެކުދިން ގެނެވޭނެ ގޮތެއް،" މިނިސްޓަރު ވިދާޅުވިއެވެ.\nމިނިސްޓަރު ޝާހިދު ވިދާޅުވީ ނޭޕާލުގައި ތިބި ކުދިން ރާއްޖެ ގެނައުމާ ގުޅޭގޮތުން މީގެ ހަތަރު ދުވަސްކުރިން އެ ގައުމުގެ ފޮރިން މިނިސްޓަރާވެސް މަޝްވަރާ ކުރެއްވި ކަމަށެވެ. ބަންގްލަދޭޝްގައިވެސް މެޑިސިން ކިޔަވާ ދަރިވަރުން އެބަތިބި ކަމަށާއި އެ ގައުމުވެސް އޮތީ ލޮކްޑައުންގައިކަން ފާހަގަ ކުރައްވާ މިނިސްޓަރު ވިދާޅުވީ އެ ދަރިވަރުން ރާއްޖެ ގެންނަން އަދިވެސް މަސައްކަތް ކުރައްވާ ކަމަށެވެ.\n"ކޮން ދިމަ ދިމާއަކަށް ކުދިން ގެންގޮސްގެންތޯ މާލެއާ ހަމައަށް ގެނެވޭނީ، ހުރިހާ އޮޕްޝަނެއް އެބަ ބަލަން. ދަތިކަން ހުރެގެން ނުގެނެވިގެން އުޅެނީ،" މިނިސްޓަރު ވިދާޅުވިއެވެ.\nޝާހިދު ވިދާޅުވީ އިންޑިއާ އާއި ލަންކާ އަދި މެލޭޝިއާގައިވެސް ދިވެހިން އެބަތިބި ކަމަށާއި އެ ގައުމުތައްވެސް އޮތީ ލޮކްޑައުންގައި ކަމަށެވެ. މިވަގުތު ހާލަތު އޮތްގޮތުން ދެވެން ހުރި ހުރިހާ އެހީއެއް އެގައުމުތަކުގައި އުޅޭ ދިވެހިންނަށް ފޯރުކޮށްދެމުންދާކަން މިނިސްޓަރު ފާހަގަ ކުރެއްވިއެވެ.\nމިނިސްޓަރު ވިދާޅުވީ ރާއްޖެ ފުލް ލޮކްޑައުންއަށް ދިޔުން ދަތިވާނެ ކަމަށާއި އިމްޕޯޓަށް ބަރޯސާވާ ރާއްޖެއަށް ބޭނުންވާ އަސާސީތަކެތި ގެނައުމަށް ބޭރުގެ ގައުމުތަކާ މަޝްވަރާ ކުރަމުންދާ ކަމަށެވެ. އަދި އެއްވެސް ދައްޗެއްނެތި ޒަރޫރީ ތަކެތި ރާއްޖެއަށް ލިބޭނެކަމުގެ ޔަގީންކަން އެބައޮތް ކަމަށް މިނިސްޓަރު ވިދާޅުވިއެވެ.


vnews - Veythuvedhia5aharugethereygai atholhuthakuge tharaqee vanee madujehifa: MP Baari\nވޭތުވެދިއަ5އަހަރުގެތެރޭގައި އަތޮޅުތަކުގެ ތަރައްޤީ ވަނީ މަޑުޖެހިފައި: މެންބަރު ބާރީ\nވޭތުވެދިއަ5ވަރަކަށް އަހަރުގެތެރޭގައި ލާމަރުކަޒީ ނިޒާމް ވަޅުޖެހި އަތޮޅުތަކުގެ ތަރައްޤީ މަޑުޖެހިފައިވާކަމަށް، ކުރެންދޫ ދާއިރާގެ މެންބަރު އަބުދުލްބާރީ ވިދާޅުވެއްޖެ އެވެ.\nމެންބަރު ބާރީ މިހެން ވިދާޅުވީ މިރޭގުޅިފައިވާ ޕާޓީތަކުން ޅ.ކުރެންދޫގައި ބޭއްވި ޖަލްސާގައި އެމަނިކުފާނުގެ ދާއިރާގެ ރައްޔިތުންނާއި މުހާތަބުކުރައްވާ ވާހަކަފުޅުދައްކަވަމުންނެވެ. މެންބަރު ބާރީ ވިދާޅުވީ ރާއްޖޭގެ ރައްތަކުގެ ތަރަށްޤީއަށްޓަކައި ޕީއެސްއައިޕީ ޕްރޮގްރާމްގެ ތެރެއިން ބަޖެޓެއް އެކުލަވާލައި ބެޖެޓް ތަންފީޒުކުރުމުގެ ބާރު ކައުންސިލްތަކަށް ދިންކަމަށެވެ.\nއެހެންނަމަވެސް މިއަދު ފެނިގެންދަނީ ކައުންސިލްތަކުން ކަމެއް ބަޖެޓްގައި ހިމެނިނަމަވެސް އެބަޖެޓް ހަމަނުޖެހި މަޖިލީހުގެތެރެއިން ބޭރުވެގެންދާ މަންޒަރުކަމަށާއި، ބަޖެޓް ނުދޭތަނުގައި ލާމަރުކަޒީ ނިޒާމް ނެތިކޮށްލުމަށް މިސަރުކާރުން މަސައްކަތްކުރަމުންދާ ކަމަށެވެ. މެންބަރު ބާރީ ވިދާޅުވީ ރައީސް ޔާމީނަށް ވެރިކަން ލިބިއްޖެނަމަ ބައެއް ރަށްރަށުގެ މީހުން ބާލައި ފަޅުތަކާއި ގިރިތައްވެސް ވިއްކާލުމަށް މިސަރުކާރުން ރާވަމުންދާކަމަށެވެ.\nކުރެންދޫ ދާއިރާގެ މެންބަރު އަބުދުލްބާރީ އިތުރަށް ވިދާޅުވީ، މިސަރުކާރުން މިހާތަނަށް ހިންގި ބޮޑެތި ޕްރޮޖެކްޓްތަކަކީ ދިވެހިރާއްޖޭގެ ޖަޒީރާ ރައްތަކުގައި ހަމަޖެހިގެން ދިރިއުޅުމުގެ ފުރުސަތު ނެތިދާގޮތަށް ހިންގަމުންދާ ޕްރޮޖެކްޓަކެއް ކަމަށެވެ.\nއެހެންކަމުން ސެޕްޓެންބަރު 23 ވަނަ ދުވަހު ދިވެހިން ނިކުންނަންވީ ލާމަރުކަޒީ ނިޒާމް ދަމަހައްޓައި އަތޮޅުތަކުގެ ތަރަށްޤީ ދެމެހެއްޓުމަށް ކަމަށެވެ. އަދި ރާއްޖެ ތަރަށްޤީ ވާނީ ރައްޔިތުން ބާރުވެރިވެގެން ކަމަށާއި، ކައުންސިލްތައްވެސް ބާރުވެރިކުރެވިގެން ކަމަށްވެސް މެންބަރު ބާރީ ވަނީ ވިދާޅުވެފައެވެ.


ހިތި ލުނބޯއިން ފޮނި ފަނިތައްޓެއް ހަދާށެވެ. | ހިތުގެ | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ހިތުގެ ހިތި ލުނބޯއިން ފޮނި ފަނިތައްޓެއް ހަދާށެވެ.\nޝައިޚުލް އިސްލާމްގެ ލަޤަބުދެވުނެވެ. ހިކިފައި ހުރި ފުން ވަޅަކަށް، އިމާމް ސަރްޚަސީ ލެވުނެވެ. ބަދަލުގައި އޭނާ ފިޤުހުގެ ވިހި މުޖައްލަދު ލިޔުއްވިއެވެ. އިބްނުލް ޖައުޒީ ބަޣްދާދުން އަރުވާލެއްވުނީމާ، ހަތް ޤިރާއަތަށް ކިޔަވަން ދަސްކުރެއްވިއެވެ.\nބޮޑު މުޞީބާތެއް ކަލެއާ ކުރިމަތިވެއްޖެނަމަ، އޭގައި ވާ ރަނގަޅު ކަންކަމަށް ބަލާށެވެ. މީހަކު ހުތް ލުނބޯތައްޓެއް ދީފިއްޔާ، އޭގެތެރެއަށް ހަކުރު ސަމުސަލެއް އަޅައި ފޮނިކޮށްގެން ބޮއެލާށެވެ. ހަރުފައެއް ދީފިއްޔާ، އޭގެ ރީތިހަންގަޑު ނަގާފައި ބާކީ އެއްލާލާށެވެ. ބިޗުލެއް ކަށިޖަހައިފިއްޔާ އެއީ ހަރުފައިގެ ވިހައިން ސަލާމަތް ކޮށްދޭނެ ވެކްސިނެއްކަން ދަންނާށެވެ.\nމީހަކު ކަލެއަށް ފެންތައްޓެއް ދީފިއްޔާ، ހުސްތަނަށް ނުބަލާށެވެ. ތަށި އަތުލައިގެން ހުސްތަން ފުރާލާށެވެ.\nކުރިމަތިވެފައިވާ ދަތިއުދަގުލަށް ހޭނިގަންނާށެވެ. އޭރުން އެ އުދަގުލުން، ފިނިފެންމަލާއި ހުވަނދުމަލާއި ޔާސިމީން މާ ނުކުންނާނެއެވެ.\nމާތް ﷲ ވަޙީކުރައްވަނީ: وَعَسَى أَنْ تَكْرَهُوا شَيْئًا وَهُوَ خَيْرٌ لَكُمْ وَعَسَى أَنْ تُحِبُّوا شَيْئًا وَهُوَ شَرٌّ لَكُمْ\nމާނައަކީ: ''ދަންނައެ ކަލޭމެން ނުރުހޭ ކަމެއް އެއީ، ކަލޭމެންނަށް ލާބަހުރި ރަނގަޅުކަމަކަށް ވެދާނެއެވެ. އެދި ކަލޭމެން ރުހޭކަމެއް އެއީ، ކަލޭމެންނަށް ގެއްލުންހުރި ނުބައިކަމަކަށް ވެސް ވެދާނެއެވެ.''\nފަރަންސޭސި އިންޤިލާބުގެ ކުރީކޮޅުގައި، މޮޅު ދެ ޅެންވެރިއަކު ޖަލަށްލެވުނެވެ. އެކަކީ އުންމީދު ނުކަނޑާމީހެކެވެ. އަނެކަކީ އުންމީދުގެ ކަންފުޅެއްވެސް ހުންނަ މީހެއް ނޫނެވެ. ދެ މީހުންވެސް ޖަލުގެ ކުޑަދޮރަކުން ބޭރުމަތި ބަލާލިއެވެ. ފުރަތަމަ މީހާ ބެލީ މައްޗަށެވެ. އަދި އުޑުގައި ހުރި ތަރިތަކަށް ބަލާފައި ހީލިއެވެ. ދެވަނަ މީހާ ބެލީ ބިމުގައިހުރި ވެއްޔަށެވެ. ދެން ފެއްޓީ ރޯށެވެ.\nކަލޭ ލޯބިވާ އެއްޗެއްގައި ގެއްލުމެއްވެސް ވެދާނެއެވެ. ނޭދޭ އެއްޗެއްގައި ފައިދާވެސް ވެދާނެއެވެ. ރީތި ފަތްމިންޏަކާ އިނީމައި އެހާ އުފާވެރި ޙަޔާތެއް ނުލިބިވެސް ހިގައިދާނެއެވެ. އެކަމަކު "ދޮން ނޫން" ކުއްޖަކު ކަލޭގެ ހަޔާތް ސުވަރުގެއަކަށް ވެސް ހަދާފާނެއެވެ.\nމުއްސަނދިނުވިޔަސް ހިތާމަ ނުކުރާށެވެ. މުއްސަނދިން އެ އުޅެނީ ޙަޤީޤީ އުފަލަކުނޫނެވެ. އެމީހުންގެ ދަރިންނަށްވަނީ މާ ދެރެގޮތްގޮތެވެ. ޖެހެނީ މާ ބޮޑިތިބަލިތަކެވެ. ކެންސަރެއް ނޫނިއްޔާ، ޕުރެޝަރެވެ. ކަލެއަށް ޖެހޭނީ އާދައިގެ ހުމެކެވެ. އެމީހުން ބިރިޔާނީއާއި ޗޮކޮލެޓް ކެޔަސް، ކުޅު ދިޔާ ނުކުރާށެވެ. އެކައިގެންވަނީ ފަލައެވެ. ދެން ގުޑި ނުލެވިގެން ލާރިދީފައި އެދަނީ ހިމަވާށެވެ. ކަލޭ ކިރިޔާ ބަނޑު ފުރޭވަރަށް ކެއީމައި ހިމަކޮށް އެބަ ހުރޭ ނޫންހެއްޔެވެ؟\nދުނިޔޭގައި ހިތިއެއްޗެއްސާއި ފޮނި އެއްޗެހި ހުންނައިރު، ކަލެއަށް ކެވޭ ކޮންމެ އެއްޗަކީ ފޮނިއެއްޗަކަށް ނުހެދޭނެއެވެ. ވީމާ ހުސް ފޮނި އެއްޗެހި ކާން އެންމެ ރަނގަޅު ގޮތަކީ، ކޮންމެ އެއްޗަކުންވެސް ދެނީ ފޮނިރަހަ ކަމުގައި ޤަބޫލުކުރުމެވެ.\nޤުރުއާނާއި ސުންނަތުގެ އަލީގައި ޒުވާނުން\nއިސްލާމްދީނުގައި ޙަލާލާއި ޙަރާމް: ކެއިންބުއިމުގައި\nޙަދީޘް ޢިލްމުގެ މުހިއްމު މުޞްޠަލަޙްތައް


Mermaid Ah Loabi Kuraa Loabiveriyaa Ah Propose Kuree Kandu Adeegai - Vaguthu\nމާމެއިޑަށް ލޯބިކުރާ ލޯބިވެރިޔާއަށް ޕްރޮޕޯސްކުރީ ކަނޑު އަޑީގައި\nފިރިހެނަކު އޭނާގެ ލޯބިވެރިޔާއަށް މޫދު އަޑީގައި ޕްރޮޕޯސް ކޮށްފިއެވެ. މާމެއިޑަށް ލޯބިކުރާ ކެމީ ރިނާއޭ އަށް އެރިކް މާރޓީނޭޒް ޕްރޮޕޯސްކުރީ މެކްސިކޯގެ ރިވިރިއޭއާ ގައެވެ. މޫދު އަޑީގައި މި ކުރި ސަޕްރައިޒް އެންގޭޖްމެންޓް ވެގެން ދިޔައީ ކެމީގެ ހުވަފެން ހަގީގަތައް ވެގެން ދިޔަ ކަމަކަށެވެ.\nމާޓިނޭޒް މި ޕްރޮޕޯސްއަށް މީގެ މަހެއްހާ ދުވަސް ކުރިން ތައްޔާރުވަމުން ދިޔައެވެ. އެކަމުގެ ފުރަތަމަ ފިޔަވަޅަކަށް ވީ އޭނާ ޗުއްޓީގައި މެކްސިކޯގެ ރިވިރިއޭއައް ދާން ރޭވުމެވެ. އޭނާ މި ދަތުރުގައި ފޮޓޯނަގާނެ ސެޝަނެއް ރާވައި ކެމީގެ އެންމެ މަގްބޫލު ފޮޓޯގުރާފާ ޕޮލީ ޑެވްސަން ހަމަޖެއްސިއެވެ. އެރިކް މާޓިނޭޒް ޕޮލީ ޑެވްސަން ގާތުގައި ތަފާތުކަމެއް ކުރަން ބޭނުން ވާ ވާހަކަ ބުނެ ކެމީ މާ މެއިޑަށް ލޯބިކުރާ ވާހަކަ ބުނުމުން މި ހިޔާލު އެހިސާބުން އައެވެ.\nއެގޮތުން ޖޫން 8 ގައި މެކްސިކޯއަށް ގޮސް ފޮޓޯ ޝޫޓްގައިި ރިވިރިއޭއާގެ ޖަންގަލީގެ ވަކި ހިސާބަކަށްގޮސް ކޭވް އެއްގައި ޕްރޮޕޯސް ކުރިއެވެ. އެހިސާބުން އަދި ނިމުނީއެއް ނޫނެވެ. މާރޓިނޭޒް ކެމީގާތުގައި މޫދު އަޑީގައި ޕްރޮޕޯސަލްގެ އަނެއްބައި މާމެޑް ތީމްގައި އެބައޮތްކަމައް ބުނެ އޭނާ ހައިރާން ކޮށްލިއެވެ. މި ކަމަށް ހާއްސަކޮށް ޕޮލީ ވަނީ މާމެއިޑް ކޮސްޓިއުމެއް ކެމީ އަށް ތައްޔާރުކޮށްދީފައެވެ.\nއެގޮތުން މި ކަން ކުރުމަށް އެ ދުވަހު އަންޑާ ވޯޓާ ޕޯޓްރެއިޓް ޝޫޓް އަކަށްގޮސް ކެމީ މާމެއިޑް ގެ ތީމް އަށް ހަދައި ޕްރޮޕޯސް ކުރަނިކޮށް ފޮޓޯނެގިއެވެ. މި ޕްރޮޕޯސް ކުރުމަށް ރަތްކުލައިގެ ތަންކޮޅެއް ބޮޑު އަގޮޓިއެއް ވަނީ ތައްޔާރުކޮށްފައެވެ. އެއީ މޫދު އަޑީ ގައި އަގޮޓި ފޮޓޯއަށް އަރާނެ ފަދައިން ހެދުމަށެވެ.\n" މިކަމަކީ ވަރަށް އުނދަގޫ ކަމެއް، ޗުއްޓީގައި އެހެން އުޅެމުން މި ހުރިހާ ކަމެއް ރާވާ ހެދުމަކީ އެރިކް އަށް ވަރަށް އުދަގޫ ވާނޭ ކަމެއް ، އަހަރެން އަސްލު ވަރަށް ހައިރާންވެ އުފާވެސް ވި" ކެމީ ބުނެފައި ވެއެވެ.\nއޮގަސްޓް 13, 2017 - 10:41\nތީ ކަނޑު އަޑިތަ.\nއޮގަސްޓް 12, 2017 - 17:10\nދެން އިވޭނީ ޕަރީ ރީތިވެގެން ހަވާގައި އެންގޭޖް ކުރާތަން.....\nއޮގަސްޓް 12, 2017 - 15:57\nޓޭންކެއްގެ ތެރެ ހޮޅިވާހަކަ ކަޑުގެ އަޑީގައި ހުންނައިރު ބޯ އެހުރީ ކިތިޔާ ފެނުންމައްޗައް ނާރާ. މާކުއްޖެއްތިޔައީ އެހެންވެއްޖެއްޔާ\n27 މިނެޓް ކުރިން 1\n53 މިނެޓް ކުރިން 1